কণ্ঠে সুর, রক্তে ফুটবল – খেলা ৭১\n৭০-এর দশকের মাঝামাঝি লন্ডনের ব্যাটারসিয়া পার্কে একটি প্রীতি ফুটবল ম্যাচের আয়োজন করা হয়েছিল। সেই ম্যাচে খেলেছিলেন বব মার্লে। সে ম্যাচের প্রসঙ্গ টেনে এনে মার্লের বন্ধু লেভি রুটস মার্লের ডিফেন্ডিং ফুটবলের বর্ণনা করেন এভাবে, ‘তিনি তার লক্ষ্যে অবিচল ছিলেন, যখনই পায়ে বল নিয়ে দৌড় শুরু করতেন তখন তার একটাই উদ্দেশ্য ছিল প্রতিপক্ষকে পেছনে ফেলা এবং গোলে শট নেওয়া। এক কথায় বললে যে দু’টো কাজ তিনি ভালবাসতেন - দুটোতেই তিনি মাস্টার ছিলেন!’\nBy আরমান হোসেন পার্থ\t On Oct 26, 2020\n‘আপনি যদি আমাকে জানতে চান, তাহলে আপনাকে আমার এবং উইলার্সের বিপক্ষে ফুটবল খেলতে হবে’ – একবার এক সাংবাদিকের প্রশ্নের জবাবে এভাবে উত্তর দিয়েছিলেন বব মার্লে। মার্লের কাছে সাংবাদিকের প্রশ্ন ছিল, আপনাকে চেনার এবং জানার সর্বোত্তম উপায় কি?\nবব মার্লে ছিলেন একাধারে জনপ্রিয় সংগীতশিল্পী, গীতিকার, সুরকার এসব পরিচয়েই তিনি আমাদের কাছে বেশি পরিচিত। রেগি, স্কা, রক স্টেডির মত ব্যান্ডের শুরুটা তার হাত ধরেই। কিন্তু আপনি কি জানেন? ফুটবল মার্লের কাছে ঠিক ততটাই গুরুত্বপূর্ণ ছিল যতটা গুরুত্বপূর্ণ ছিল মিউজিক।\nবব মার্লে কখনোই ফুটবল থেকে দূরে ছিলেন না। কখনো সংগীত চর্চার সময় কোনো স্টুডিও সেশমের মাঝের সময়টায় অথবা মঞ্চে গান গাইতে উঠার আগে কিংবা বন্ধুদের সাথে পার্কে খেলতে যাবার আগে যখন সুযোগ পেয়েছে ফুটবলের সাথে সময় কাটিয়েছে। ফুটবলের প্রতি মার্লের ঝোকটা এতটায় তীব্র ছিল।\nএই অনিন্দ্য সুন্দর খেলাটি তাকে মাঝে মাঝে সংগীত থেকে সাময়িক মুক্তি দিত সেই সাথে তার ব্যক্তিত্বকে আরো আকর্ষণীয় করে তুলত।\n১৯৮০ সালে এক সাক্ষাৎকারে মার্লে বলেছিলেন, ‘ফুটবলের আগে আমি আমার গানকে ভালোবাসি। যদি ফুটবলকে সর্বাধিক ভালোবাসতে চাই তাহলে সেটি বিপজ্জনক হতে পারে। আমি আগে সংগীতকে ভালোবাসি এরপর ফুটবল। গান এবং ফুটবল একসাথে চালিয়ে নেয়াও বিপদজনক। কারণ কখনোকখনো ফুটবল উগ্র হয়ে যায়। আমি গান করি শান্তির, ভালোবাসার । কেউ যদি আপনাকে কঠিনভাবে ট্যাকল করে তাহলে সেটি যুদ্ধ সমপর্যায়ের আবেগ।’\n‘তাকে ফুটবল খেলতে দেখা আমার কাছে একটা যাদুকরী ব্যাপার মনে হত’ – বিবিসিকে দেওয়া সাক্ষাৎকারে মার্লের ব্যক্তিগত আলোচিত্রকর এবং বন্ধু মরিস শুরুটা এভাবেই করেছিলেন। এরপর মরিস আরো বলেন, ‘তিনি ফুটবল খেলার সময় আমি কখনই তার ছবি তুলতাম না কারণ আমি সত্যিই তার খেলা দেখতে চেয়েছিলাম, উপভোগ করতে চেয়েছিলাম। কারণ এটিই ছিল মার্লের আনন্দ এবং আয়েশের একমাত্র সময় তাই আমি সেই সময়টায় ক্যামেরা নামিয়ে রাখতাম।’\nব্রাজিলিয়ান ক্লাব সান্তোস এফসি এবং ইংলিশ ক্লাব টটেনহান হটস্পারের পার সমর্থক ছিলেন মার্লে। থ্রী লিটিল বার্ডের এই গায়কের পছন্দের ফুটবলার ছিলেন স্পার্সের আর্জেন্টাইন মিডফিল্ডার অসি আর্ডিলস, যিনি কিনা ১৯৭৮ সাল থেকে এক দশক ধরে এই ক্লাবের হতে খেলেছেন।\n৭০-এর দশকের মাঝামাঝি লন্ডনের ব্যাটারসিয়া পার্কে একটি প্রীতি ফুটবল ম্যাচের আয়োজন করা হয়েছিল। সেই ম্যাচে খেলেছিলেন বব মার্লে। সে ম্যাচের প্রসঙ্গ টেনে এনে মার্লের বন্ধু লেভি রুটস মার্লের ডিফেন্ডিং ফুটবলের বর্ণনা করেন এভাবে, ‘তিনি তার লক্ষ্যে অবিচল ছিলেন, যখনই পায়ে বল নিয়ে দৌড় শুরু করতেন তখন তার একটাই উদ্দেশ্য ছিল প্রতিপক্ষকে পেছনে ফেলা এবং গোলে শট নেওয়া। এক কথায় বললে যে দু’টো কাজ তিনি ভালবাসতেন – দুটোতেই তিনি মাস্টার ছিলেন!’\n১৯৭৭ সালে একটি ফুটবল ম্যাচে পায়ে আঘাত পান মার্লে। ধীরে ধীরে সেটি একটা সময় ক্যান্সারে রূপ নেয়। এই চার বছরে যা হবার হয়ে গেছে এরপরেই তিনি জানতে পারেন এই ক্যান্সার তার সমস্ত শরীরে বাসা বেধেছে। অবশেষে ১৯৮১ সালে ১১ মে মারা যান তৃতীয় বিশ্ব থেকে উঠে আসা প্রথম সুপার স্টার বব মার্লে।\nমৃত্যু হচ্ছে সেটা যখন কেউ আর আপনার নাম নিচ্ছে না, বব মার্লের মত কিংবদন্তিরা এখানে আলাদা। জীবিত বব মার্লের চেয়ে মৃত বব মার্লেকে বেশি মানুষ মনে রেখেছে, অদূর ভবিষ্যতেও মনে রাখবে। মার্লে বেঁচে থাকবেন তার কর্মের মধ্য দিয়ে, কীর্তিমানের মৃত্যু নাই।\nমার্লের ফুটবল প্রেম তাঁর পরিবারের পরের প্রজন্মেও ছিল!\n২০১৮ সালে জামাইক্যান নারী ফুটবল দল রেগি গার্লস ইতিহাস গড়েন ফ্রান্স বিশ্বকাপের মূল পর্বে খেলার যোগ্যতা অর্জনের মাধ্যমে। যে দলটার আর্থিক অবস্থা একটা সময় এতই নাজুক ছিল যে, খেলাটায় তাদের কাছে বিলাসিতা মনে হত সেই সময় এগিয়ে কেডেলা মার্লে।\nপরিচয়টা না দিলে বোধহয় তার প্রতি উপাদান অন্যায় করা হবে হ্যাঁ এই কেডেলা মার্লে কিংবদন্তি বব মার্লের মেয়ে। যিনি ২০১৪ সাল থেকে দলটার দেখবাল করে আসছেন, বব মার্লে ফাউন্ডেশনকে সাথে নিয়ে। দায়িত্ব নেওয়ার সময় মারাত্মক আর্থিক সংকটের মধ্য দিয়ে কাটাচ্ছিল রেগি গার্লস দলটা।\nমার্লেরা ফুটবলকে ভালবাসতেন যেমন, তেমনি ফুটবলও তাঁদের দিয়েছে।\nএর আগে ২০০৮ সালে গ্রীষ্মে কার্ডিফ সিটি একটি প্রীতি ম্যাচ খেলেছিল আয়াক্সের বিপক্ষে। ম্যাচ শেষে হওয়ার পরও আয়াক্স সমর্থকরা তাদের নির্ধারিত বসার জায়গায় স্থির ছিল যতক্ষণ না পর্যন্ত কার্ডিফ ভক্তরা স্থান ত্যাগ করে।\nনিনিয়ান পার্ক স্টেডিয়ামের ঘোষক আলী ইয়ায়াসিন অসংখ্য আয়াক্স ভক্তদের শান্ত রাখার জন্য সংগীতের নির্দেশ দেন এবং বিশাল রেগা ভক্ত তখন বব মার্লের থ্রী লিটিল বার্ডে গানটি বেছে নিয়েছিলেন। গান শুরুর পর আয়াক্স ভক্তরা এতটায় বুদ হয়েছিলেন যে গানের তালে তালে তারা নাচতে শুরু করেন, কেউ আবার কড়াতালিতে ফেটে পরেন এরপর এই গানটি আয়াক্সের নিজস্ব সংগীতে পরিণত হয়। ২০১৮ সালে আয়াক্সের একটি ম্যাচে বব মার্লের ছেলে কি-মানি মার্লে উপস্থিত ছিলেন। ম্যাচের প্রথমার্ধের সময় ‘থ্রী লিটিল বার্ড’ গান পরিবেশনের জন্য সম্মানিত করা হয়।\nযখনই কোনো স্টেজ শো থাকত না অর্থাৎ অবসর সময়ে তিনি এমন সব পোশাক পরতেন যেন ফুটবল খেলার জন্য তিনি প্রস্তুত এবং চাইলে এখনই খেলা শুরু করে দিতে পারেন।\nজামাইকার জাতীয় দল থেকে শুরু করে ব্রাজিলের ট্রেডমার্ক হলুদ জার্সির প্রতি মার্লের প্রচণ্ড টান ছিল। তাছাড়া বিভিন্ন ধরনের জার্সি এবং ফুটবল ট্র‍্যাকসুটও পরিধানের জন্য ভীষণ পছন্দের ছিল। তাই বলতে গেলে সবসময় এসব পোশাকেই তার দেখা মিলত তার। এসব পোশাকের মধ্য দিয়েও ফুটবলের প্রতি বব মারের ভালোবাসা দারুণভাবে ফুটে উঠতো।\nযুক্তরাজ্যে যখন মার্লে খেলত তখন দেখা যেত তার মাথা থেকে পা পর্যন্ত আবৃত। মাথায় উলের টুপি, পায়ে মোজা আর অ্যাডিডাস কোপা মানডিলা ব্রান্ডের বুট। অন্যদিকে জামাইকাতে আপনি যখন মার্লেকে দেখবেন তখন ৭০-দশকের ক্লাসিক শর্টস আর কম্বো টি – শার্ট পরে মার্লে ফুটবল নিয়ে কারিকুরি করছে।\nজ্যামাইকা ফুটবলবব মার্লে


হামলার জন্য সাংসকেই দুষছেন বাঁশখালীর বিদায়ী মেয়র\nমঙ্গলবার জাতীয় অর্থনৈতিক পরিষদের নির্বাহী কমিটির (একনেক) সভায় ‘কুমিল্লা সিটি কর্পোরেশনের সমন্বিত অবকাঠামো উন্নয়ন’ শীর্ষক একটি প্রকল্প অনুমোদনের সময় প্রসঙ্গটি উঠলে প্রধানমন্ত্রী এ বিষয়ে কথা বলেন।\nএকনেক পরবর্তী সংবাদ সম্মেলনে ড. আলম বলেন, “বৈঠকে প্রধানমন্ত্রী বলেন, ‘আমি আগেও বলেছি, কুমিল্লা ও ফরিদপুরকে নতুন বিভাগ করতে চাই। এবং এই দুই বিভাগের দুই বড় নদীর নামে করতে চাই। একটি হবে মেঘনা, আরেকটি হবে পদ্মা।”\nতবে এ দুই বিভাগের আনুষ্ঠানিক ঘোষণা কবে আসতে পারে, সে বিষয়ে বৈঠকে কোনো আলোচনা হয়নি বলে জানান প্রতিমন্ত্রী।\nবৃহত্তর কুমিল্লা ও বৃহত্তর ফরিদপুর অঞ্চল নিয়ে নতুন বিভাগ করার বিষয়টি আলোচনায় রয়েছে বেশ কয়েক বছর ধরেই। কিন্তু নতুন বিভাগের নাম কী হবে, তা নিয়ে পাল্টাপাল্টি দাবি রয়েছে কুমিল্লা ও নোয়াখালী জেলার রাজনৈতিক নেতাদের।\nগত ২১ অক্টোবর কুমিল্লা মহানগর আওয়ামী লীগের অফিস ভবনের উদ্বোধনী আয়োজনে ভার্চুয়ালি যুক্ত হয়ে প্রধানমন্ত্রী বলেছিলেন, “স্বাধীনতা যুদ্ধের ‘তোমার আমার ঠিকানা, পদ্মা-মেঘনা-যমুনা’ স্লোগানের আদলে নদীর নামে হবে এ বিভাগ দুটির নাম। ফরিদপুর বিভাগের নাম হবে ‘পদ্মা’ আর ‘মেঘনা’ হবে কুমিল্লা বিভাগের নাম।”\nকুমিল্লা সদর আসনের এমপি ও মহানগর আওয়ামী লীগের সভাপতি আ ক ম বাহাউদ্দিন বাহার সেদিন কুমিল্লা বিভাগের নাম কুমিল্লাই রাখতে বার বার অনুরোধ করেন সরকারপ্রধানের কাছে।\nপ্রধানমন্ত্রী তখন সাফ জানিয়ে দেন, “ওই কু নাম দেব না আমি। কুমিল্লা দেব না আমি।”\nপরিকল্পনা প্রতিমন্ত্রী শামসুল আলম জানান, মঙ্গলবার একনেকের বৈঠকে প্রধানমন্ত্রী দেশের দক্ষিণাঞ্চলে ধান চাষের প্রসার ঘটানোর নির্দেশ দিয়েছেন।\n“বরিশাল এক সময় শস্যভাণ্ডার হিসেবে খ্যাত ছিল। তিনি সংশ্লিষ্টদের উদ্দেশে দেশের দক্ষিণাঞ্চলে ধান চাষ বাড়ানোর জন্য লবণাক্ততাসহিষ্ণু ধানের বেশি প্রসারের নির্দেশ দেন।”\nড. আলম বলেন, বৈঠকে প্রধানমন্ত্রী দেশের জেলা উপজেলায় গড়ে উঠা ৫৬০টি মডেল মসজিদ কেন্দ্রিক ‘ইসলামিক সংস্কৃতি’ গড়ে তোলার ওপরও জোর দিয়েছেন।\n“ওখানে লাইব্রেরি আছে। সব মিলে ওই মসজিদকেন্দ্রিক এমন পরিবেশ সৃষ্টি করতে হবে, যাতে যুব সমাজ ইসলামি সংস্কৃতিতে আকৃষ্ট হয়। যেন জঙ্গিবাদে ঝুঁকে না পড়ে।”


ই-কমার্স সাইট ডিজাইনের দারুণ কিছু টিপস - YappoBD\nই-কমার্স সাইট ডিজাইনের দারুণ কিছু টিপস\nPost category:ই-কমার্স / ই-কমার্স বিজনেস\nই-কমার্স ওয়েবসাইট নিয়ে কথা বলতে গেলে শুরুতেই আলোচনা করতে হয় ওয়েবসাইট ডিজাইন নিয়ে। কারণ ই-কমার্স সাইটের জন্য ডিজাইনটি খুবই গুরুত্বপূর্ণ একটি বিষয়। আপনার ওয়েবসাইট এ একজন ক্রেতা যেন যেকোনো প্রোডাক্ট খুব সহজেই খুঁজে পায়, আপনার ওয়েবসাইট টি এমন আকর্ষণীয় হওয়া জরুরি। আপনার ওয়েবসাইট টি খুব বেশি আকর্ষণীয় হতে হবে তা কিন্তু নয়, ওয়েবসাইটটি এমন ভাবে সাজাতে হবে যেন ভিজিটরদের বেশিক্ষণ ধরে রাখতে পারে। যে ব্র‍্যান্ড বা প্রোডাক্ট এর জন্য ওয়েবসাইট টি তৈরি করা হয়েছে সেটা কে যেন সঠিক ও সুন্দরভাবে তুলে ধরতে পারে এমন ভাবে ডিজাইন করা আবশ্যক। পাশাপাশি এমন ভাবে ডিজাইন করতে হবে যেন একটি প্রোডাক্ট এ ক্লিক করলে ওই প্রোডাক্ট রিলেটেড আরো কিছু প্রোডাক্ট সে দেখতে পায়। যেকোনো ই- কমার্স সাইটে আপনি যদি রিলেটেড প্রোডাক্ট এড করেন তাহলে সেল বহুগুনে বেড়ে যাওয়ার সম্ভাবনা রয়েছে।\nচলুন জেনে নেওয়া যাক এরকম চমৎকার ই- কমার্স সাইট ডিজাইনের দারুণ কিছু টিপস!\nডিজাইন সিম্পল রাখুনঃ\nই কমার্স ওয়েবসাইট ডিজাইন এর জন্য আপনার যে বিষয়টি মাথায় রাখা জরুরি সেটি হচ্ছে ডিজাইন সহজ ও সাবলীল রাখা। ই-কমার্স ওয়েবসাইট ডিজাইন করার সময় অবশ্যই মনে রাখবেন, ডিজাইন যত সাধারণ হবে তত আপনার জন্য লাভজনক হবে। আপনাকে লক্ষ্য রাখতে হবে, যেন আপনার ওয়েব ডিজাইন টি আপনার ব্র‍্যান্ড ভ্যালু এবং আপনার ব্যবসার উদ্দেশ্যকে প্রকাশ করতে পারে।\n“Keep It Simple, Silly! এই ব্যাপারটা মাইন্ডে রাখতে হবে, যখন আপনি ডিজাইন করবেন বা করাবেন। আপনি যত বেশি ইলিমেন্টস এ্যাড করবেন ( যেমন, ব্যানার অ্যাডস, রঙ, বিভিন্ন ধরনের পপ আপস ইত্যাদি) কাস্টমার তত আপনার কাছ থেকে দূরে সরে যাবে, এতে আপনার সেল জেনারেট কমে যাবে। আপনি বেশ কিছু বেসিক মূলনীতি অনুসরণ করতে পারেন যেমন ফন্ট, খালি জায়গার সঠিক ব্যবহার, রংয়ের অতিরিক্ত ব্যবহার পরিহার করা। আপনার ডিজাইন ক্লিন ও সিম্পল রাখুন এবং সেলের প্রতি ফোকাস করুন। তাহলেই আপনার ওয়েবসাইট টি নান্দনিক হয়ে উঠবে।\nই-কমার্স ব্র‍্যান্ডিং এর ব্যাপারকে প্রায়োরিটি দিনঃ\nব্র‍্যান্ডিং হল কাস্টমারের কাছে আপনার প্রতিশ্রুতি। কাস্টমার হাজারো প্রোডাক্ট ও সার্ভিসের মধ্যে কেন আপনার ই কমার্স সাইট থেকে প্রোডাক্ট ক্রয় করবে এটা নির্ভর করে আপনার ব্র‍্যান্ডিং এর উপর। এরকম কোন সাইট থেকে না, যেটির কোন ভ্যালু নেই বা কাস্টমারের মনে সন্দেহ দেখা দিতে পারে যে এখান থেকে আমার ক্রেডিট কার্ডের তথ্য চুরি হতে পারে। আপনার ই-কমার্স বিজনেসটিকে ব্র‍্যান্ড হিসেবে প্রতিষ্ঠা করতে এই কৌশলগুলো অবলম্বন করতে পারেনঃ\nআপনি যদি কাস্টমারদের বিশ্বাস অর্জন করতে চান, তাহলে আপনাকে প্রথমে সাইট থেকে অনেক সেল আনতে হবে।\nটার্গেট কাস্টমার নির্ধারণ করুন, খুঁজে বের করুন কাদের কাছে আপনার প্রোডাক্ট ও সার্ভিস পৌঁছে দিতে চান।\nমার্কেটিং এর জন্য বাজেট নির্ধারণ করুন । মার্কেটিং হলো একটি বিজনেস এর মূল চালিকা শক্তি। মার্কেটিং ছাড়া আপনার ওয়েবসাইট টি কখনো ব্র্যান্ড হয়ে উঠতে পারবেন না ।\nভার্চুয়াল জগতে যথেষ্ট তথ্য না পেলে কাস্টমার কোন কিছু ক্রয় করতে দ্বিধা করে। তাই কন্টেন্ট মার্কেটিং এর উপর জোর দিন। তথ্যবহুল কিন্তু চিত্তাকর্ষক কন্টেন্ট তাদের সামনে উপস্থাপন করুন।\nডিজাইন করার আগে আপনার ব্রান্ড ডিফাইন করুন এবং এরপর আপনার ব্র‍্যান্ড কে সাইট ডিজাইনে ব্যবহার করুন।\nপ্রতিদ্বন্দ্বিতার বাজারে ব্র‍্যান্ডিং – ই পারে আপনাকে সকলের মাঝে সুপরিচিত করে তুলতে। তাই ব্র‍্যান্ডিং এর ব্যাপারকে প্রায়োরিটি দিন\nনিজেকে আপনার নিজের ওয়েবসাইটের ভিজিটর হিসেবে ভাবুন। ভিজিটর-ই হল ওয়েবসাইটের প্রাণ। আপনাকে প্রথমে অডিয়েন্স হিসেবে চিন্তা করতে হবে, যদি আপনার ই-কমার্স সাইটের ডিজাইনের সাথে কাস্টমারকে কানেক্ট করতে চান।\nডিজাইন প্রসেসর এর সময় নিজেকে আপনার ওয়েবসাইট এর ভিজিটর হিসেবে\nভাবুন, যেমনঃ ( আপনি যখন কোন সাইট ভিজিট করেন তখন আপনার কোন জিনিস টি ভালো লাগছে না, কোন ব্যাপারগুলোর জন্য বিরক্ত হচ্ছেন বা কোনো প্রোডাক্ট বা সার্ভিস ভালো না লাগলে আপনি ঠিক কি কারণে নিচ্ছেন না, এসব জিনিস আপনার সাইটের ক্ষেত্রে ভাবুন।\nকাস্টমার চায় এমন একটি সাইট যে সাইট কে সহজে বুঝা যায় যেমনঃ প্রোডাক্ট সার্চ থেকে শুরু করে প্রোডাক্ট কেনা, সুন্দর একটি ডিজাইন, শপিং প্রসেস যতটা সহজ হয় ও ঝামেলামুক্ত হয়। আর আপনি যদি এটি ঠিকমত করতে পারেন তাহলেই আপনার সাইটের ভিজিটর বাড়তে থাকবে ও সেল জেনারেট হবে।\nই-কমার্স সাইটের কালারকে গুরুত্ব দিনঃ\nরঙ আছে বলেই পৃথিবী টা এত সুন্দর। একবার ভাবুন তো, চারপাশে যদি কোন কালার না থাকত, সবকিছু সাদা কালো হত তাহলে কি হত! আসলে আমরা রঙ ছাড়া কিছু ভাবতে পারি না। আবার একেকটি রঙ বিভিন্ন অর্থ প্রকাশ করে। তাই সাইটের সঠিক ও মানানসই কালার আপনার বিজনেসকে দ্রুত প্রসার করতে সাহায্য করবে। মূলত, আপনাকে রঙের সাইকোলজি জানতে হবে। কালারের এই ব্যাপার টি কে এতোটাও সহজ করে ফেলবেন না যে, আপনার সবুজ রঙ পছন্দ হল আর ওয়েবসাইট এর সব জায়গাতে আপনি সেটা ব্যবহার করলেন। বিভিন্ন রঙ আবেগ, অ্যাকশনকে রিপ্রেজেন্ট করে। তাই আপনাকে আপনার ক্রেতা কারা, তাদের অনুভূতি, আবেগ কি রকম এগুলো চিন্তা করে এরপর সে অনুযায়ী রঙ সিলেক্ট করতে হবে।\nএতে আপনি আপনার কাস্টমার এর কাছে বাড়তি একটা ভ্যালু পাবেন। আমরা অনেক সময় দেখে থাকি বিভিন্ন কোম্পানির ব্র‍্যান্ডের কিছু নির্দিষ্ট কালার থাকে, যেটি তাদের কাজের প্রতীক বহন করে। কোম্পানির উন্নতির জন্য এটি অনেক গুরুত্বপূর্ণ বিষয়। কোম্পানির ব্র‍্যান্ডের কালারের সঠিক নির্বাচন গ্রাহক এমন কি কর্মীদেরও মন-মানসিকতার উপর ইতিবাচক প্রভাব ফেলে। একটি সঠিক রঙের বাছাই আপনার ওয়েবসাইট কে উন্নতির দিকে নিয়ে যাবে। যেমন ধরুন, আপনি যদি সেল চান তাহলে কাস্টমার যে বাটনে ক্লিক করে প্রোডাক্ট কিনবে সেটি অন্যগুলোর থেকে আলাদা করে ফেলুন। এক্ষেত্রে আপনি লাল রঙ দিয়ে বাটনটি ডিজাইন করতে পারেন। কালার সাইকোলোজি হিসেবে, লাল রঙ উত্তেজনা ও আবেগ-অনুভূতি প্রকাশ করে, যা কিনা ব্যয় করার পিছনে কারণ হিসেবে দেখা যায়। লাল রঙের বাটন আপনার সেল কনভার্সনকে ৩৪% পর্যন্ত বাড়াতে সাহায্য করে । নীল রঙ ও বিশ্বাস ও আবেগ প্রকাশ করতে সহায়তা করে। নীল রঙ মন কে প্রশান্ত করে দেয়। নীলের প্রভাব বেশি থাকলে ভিজিটরদের ওয়েবসাইটের উপর আস্থা বাড়বে।\nভালো মানের ছবি ব্যবহার করুনঃ\nআমরা সবাই জানি যে ডিজিটাল ওয়েব ডিজাইনের দুনিয়ায় ভালো মানের ছবি সেলস বাড়ায়। কাস্টমার ছবি না দেখে প্রোডাক্ট কিনবে না এটাই স্বাভাবিক। ভালো মানের ছবি কাস্টমারকে প্রোডাক্ট কিনতে আগ্রহী করে তোলে। তবে ছবির মানই যদি ভালো না হয় তাহলে কাস্টমার এর মধ্যে একটি বিশ্বাস চলে আসে যে সাইটের প্রোডাক্ট এর ছবির মান ভালো না, প্রোডাক্ট এর মান কেমন হবে। তাই বুঝতেই পারছেন আপনার প্রোডাক্ট ভালো হবার পরও ছবির মান ভালো না হওয়ায় সেল হচ্ছে না। বিভিন্ন এঙ্গেল থেকে প্রোডাক্ট এর ছবি ব্যবহার করা কাস্টমার এর মনে আত্ববিশ্বাসের জন্ম দেয়। আর কাস্টমার যখন কোন প্রোডাক্ট এর ব্যাপারে আত্ববিশ্বাসী থাকে তখন কেনার ব্যাপারে ফাইনাল ডিসিশন নিয়ে নেয়। তাই আপনাকে আপনার সাইটে প্রোডাক্টের প্রফেশনাল ও ক্লিন ছবি ব্যবহার করতে হবে। সেই সাথে ছবির মানটিও ভালো রাখতে হবে।\nআপনি হয়তো ভাবছেন এতো কিছু মাথায় রেখে কে বা কারা আপনাকে একটি ই-কমার্স ওয়েবসাইট বানিয়ে দিবে। আমি আপনাকে আশ্বস্ত করছি যে, আমাদের একটি ডিজিটাল এজেন্সি রয়েছে যেখানে সবাই দক্ষতার সাথে এবং সুন্দর, রুচিসম্মত ই-কমার্স ওয়েবসাইট বানিয়ে থাকে। আমাদের মেইন থিম গ্রাহকের সন্তুষ্টি। তাই আপনি যদি সুলভ মূল্যে প্রিমিয়াম কোয়ালিটির একটি ই-কমার্স ওয়েবসাইট বানাতে চান তাহলে আজই যোগাযোগ করুন ইয়াপ্পোবিডি ওয়েবসাইট এর সাথে।\nTags: ই-কমার্স, ই-কমার্স ওয়েবসাইট, ই-কমার্স বিজনেস, ই-কমার্স ব্যবসা\nPrevious Postকেন আপনার ই-কমার্স ওয়েবসাইট এর জন্য ব্লগ প্রয়োজন?\nNext Postঅনলাইন ব্যবসা ফেসবুকে এত নির্ভরশীলতা কেন? কি করা উচিত?


চাকসু নির্বাচন নিয়ে সরব আলোচনা - Suprobhat Bangladesh চাকসু নির্বাচন নিয়ে সরব আলোচনা - Suprobhat Bangladesh\nঢাকা বিশ্ববিদ্যালয় কেন্দ্রীয় ছাত্র সংসদ (ডাকসু) নির্বাচনের পর এবার চট্টগ্রাম বিশ্ববিদ্যালয় কেন্দ্রীয় ছাত্র সংসদ (চাকসু) নির্বাচন নিয়েও আশার সঞ্চার হয়েছে। দীর্ঘ ২৯ বছর অচল থাকা নেতৃত্ব তৈরির এ প্লাটফর্মটিকে তাই সচল করতে সোচ্চার হয়ে উঠেছে প্রতিটি ছাত্র সংগঠন। নেতারা নিজ নিজ সংগঠন গোছানোর কাজও করছেন। বিশ্ববিদ্যালয় প্রশাসনও চাকসু নির্বাচন নিয়ে ‘পজিটিভ’ অবস’ানে রয়েছে।\nইতোমধ্যে চাকসু নির্বাচনের নীতিগত সিদ্ধান্তের পর পাঁচ সদস্যের নীতিমালা রিভিউ কমিটি গঠন করেছে বিশ্ববিদ্যালয় কর্তৃপক্ষ। গঠিত কমিটিকে ডাকসুর নীতিমালা বিশ্লেষণ করে স্বল্পতম সময়ের মধ্যে একটি যুগোপযোগী নীতিমালা প্রণয়নের সুপারিশ করতে বলা হয়েছে। প্রশাসনের দাবি, বিভিন্ন ছাত্র সংগঠনের সঙ্গে নির্বাচন নিয়ে শিগগিরই আলোচনা করা হবে। শিক্ষার্থীরা চাইলে চাকসু নির্বাচনে কোনো আপত্তি নেই।\nচাকসুর গঠনতন্ত্র অনুযায়ী প্রতিবছর নির্বাচন হওয়ার কথা থাকলেও বিশ্ববিদ্যালয় প্রতিষ্ঠার ৫৩ বছরে চাকসু নির্বাচন হয়েছে মাত্র ছয়বার। সর্বশেষ নির্বাচন হয় ১৯৯০ সালের ৮ ফেব্রুয়ারি। ১৯৬৬ সালে চট্টগ্রাম বিশ্ববিদ্যালয় প্রতিষ্ঠার পর প্রথম চাকসু নির্বাচন হয় ১৯৭০ সালে। ওই নির্বাচনে সহসভাপতি এবং সাধারণ সম্পাদক নির্বাচিত হন যথাক্রমে মো. ইব্রাহিম ও মো. আবদুর রব। স্বাধীনতার পর বঙ্গবন্ধু সরকারের আমলে ১৯৭১-৭২ এবং ১৯৭২-৭৩ সালে চাকসু নির্বাচন অনুষ্ঠিত হয়। এরপর জিয়াউর রহমানের আমলে দু’বার এবং এরশাদের আমলে একবার নির্বাচন হয়। এরশাদের পতনের পর থেকে আর নির্বাচন হয়নি।\nদীর্ঘদিন কমিটি না থাকায় ২৯ বছর ধরে চট্টগ্রাম বিশ্ববিদ্যালয় কেন্দ্রীয় ছাত্র সংসদ (চাকসু) বন্ধ থাকলেও ছাত্রদের কাছে চাঁদা নেওয়া বন্ধ থাকে নি। এর আগে বিভিন্ন সময় চাকসু নির্বাচন নিয়ে ছাত্র সংগঠনগুলো আন্দোলন করে আসলেও নির্বাচনের বিষয়ে কোনও পদক্ষেপ নেয়নি বিশ্ববিদ্যালয় কর্তৃপক্ষ। তবে সমপ্রতি ডাকসু নির্বাচনের\nপর নতুন করে এ বিষয়টি আলোচনায় এসেছে।\nছাত্রলীগের একক আধিপত্য\nবিশ্ববিদ্যালয় ও হলগুলোতে বর্তমানে সরকারি দলের ছাত্রসংগঠনের একক আধিপত্য রয়েছে। ১০ বছর যাবৎ আওয়ামী লীগ ক্ষমতায় থাকার সুবাদে তাদের ছাত্রসংগঠনটির আধিপত্য আরও প্রকট হয়ে উঠেছে দিনে দিনে। যারা ক্ষমতাসীন দলের সঙ্গে সম্পৃক্ত তারাই শুধুমাত্র বিশ্ববিদ্যালয়ের ক্যাম্পাসে রাজনৈতিক কর্মকাণ্ড পরিচালনা করতে পারে। এর বাইরে ভিন্ন মতের অথবা প্রতিদ্বন্দ্বী ছাত্র সংগঠনের কেউ বিশ্ববিদ্যালয়ের ক্যাম্পাসে রাজনৈতিক বা সাংগঠনিক কোনো কর্মকাণ্ড পরিচালনা করলেই বাধার সৃষ্টি হয় বলে অভিযোগ রয়েছে। এছাড়া বিভিন্ন সময় আধিপত্য বিস্তারকে কেন্দ্র করে ছাত্রলীগের দুই গ্রুপে সংঘর্ষে উত্তাল থাকে বিশ্ববিদ্যালয় ক্যাম্পাস।\n২০০৯ সালে আওয়ামী লীগ সরকার ক্ষমতাসীন হবার পর থেকে বিএনপির ছাত্র সংগঠন জাতীয়তাবাদী ছাত্রদল ক্যাম্পাস থেকে বিতাড়িত। গত ১০ বছরে এ ছাত্র সংগঠনের প্রকাশ্য কোন তৎপরতা নেই বিশ্ববিদ্যালয় ক্যাম্পাসে। ছাত্রদলের দাবি, সাংগঠনিক যেকোনো কাছে বাধা দেয় ছাত্রলীগ। তাই চাকসু নির্বাচনের আগে সবগুলো ছাত্র সংগঠনের মধ্যে সহাবস’ান তৈরির কথা জানান তারা। ক্যাম্পাসে বিভিন্ন বামপনি’ ছাত্র সংগঠনও তৎপর রয়েছে। তবে আওয়াামী লীগের ছাত্র সংগঠন বাংলাদেশ ছাত্রলীগ রাজনীতির মাঠে তাদের খুব একটা প্রতিযোগী মনে করে না। ফলে বামপনি’দের রাজনৈতিক তৎপরতায় খুব একটি প্রতিবন্ধকতার সৃষ্টি করে না ছাত্রলীগ। কিন’ বিভিন্ন সময় ছাত্রলীগ বামপনি’ ছাত্র সংগঠনগুলোর উপরও চড়াও হয়- এমন অভিযোগও রয়েছে।\nপ্রভাবমুক্ত নির্বাচন নিয়ে শঙ্কা\nবিশ্ববিদ্যালয়টির কেন্দ্রীয় ছাত্র সংসদ (চাকসু) নির্বাচন সুষ্ঠু হওয়া নিয়ে শঙ্কা প্রকাশ করেছেন ছত্রদল, প্রগতিশীল ছাত্রনেতা ও শিক্ষকরা। তাদের দাবি, ডাকসুর মত যদি চাকসু নির্বাচন হয় তাহলে নির্বাচনের প্রয়োজন নেই।\nএ বিষয়ে জানতে চাইলে যোগাযোগ ও সাংবাদিকতা বিভাগের সহকারী অধ্যাপক খ. আলী আর রাজী সুপ্রভাতকে বচলেন, চাকসু নির্বাচন নিয়ে প্রশাসন ইতিবাচক থাকায় সাধুবাদ জানাচ্ছি। তবে তফসিল ঘোষণার আগ পর্যন্ত নির্বাচন হবে কি-না তা বলা যাচ্ছে না।\nসব ছাত্র সংগঠনের জন্যে সমান পরিবেশ রয়েছে কি-না- এমন প্রশ্নের জবাবে তিনি বলেন, যারা ক্ষমতাসীন দলের সঙ্গে সম্পৃক্ত ছাত্র সংগঠন এবং তারা যাদেরকে গ্রহণ করছে তারাই শুধুমাত্র বিশ্ববিদ্যালয়ের ক্যাম্পাসে রাজনৈতিক কর্মকণ্ড পরিচালনা করতে পারে। এর বাইরে ভিন্ন মতের অথবা প্রতিদ্বন্দ্বী ছাত্র সংগঠনের কেউ বিশ্ববিদ্যালয়ের ক্যাম্পাসে রাজনৈতিক বা সাংগঠনিক কোনো কর্মকণ্ড পরিচালনা করতে গেলে বাধার সম্মুখীন হয়। কিছুদিন আগেই ক্যাম্পাসে বামপনি’ ছাত্র সংগঠনের কর্যক্রমে ক্ষামতাসীন ছাত্র সংগঠনগুলো হামলা চালিয়েছে। আমি মনে করছি এই মুহূর্তে ছাত্র সংগঠনগুলো মত প্রকাশের পূর্ণাঙ্গ স্বাধীনতা পাচ্ছে না।\nএকটি গ্রহণযোগ্য নির্বাচন হতে হলে প্রশাসন কী করতে হবে এমন প্রশ্নের জবাবে তিনি বলেন, নির্বাচন হওয়ার জন্যে অনেক রাজনৈতিক-সামাজিক ছাত্র সংগঠন আছে। তাছাড়া, সাধারণ ছাত্র-ছাত্রীরা রয়েছে। এই নির্বাচনের সঙ্গে তারা সবাই সম্পৃক্ত। সুতরাং তাদের জন্যে ভোটাধিকার প্রয়োগ করা অথবা ভোটে দাঁড়ানোর মতো যথাযথ পরিবেশ প্রশাসনকে নিশ্চিত করতে হবে। নির্বাচন ঘিরে শিক্ষার্থীদের বিভিন্ন দাবি-দাওয়া মেনে নিয়ে প্রশাসনকে সিদ্ধান্ত নিতে হবে। শিক্ষার্থীদের হলে অবস’ান, ছাত্রসংগঠনগুলোর সভা-সভাবেশ, মিছিল ও মত প্রকাশের স্বাধীনতা দিতে হবে।\nছাত্রলীগের সাবেক উপ-গ্রন’না ও প্রকাশনা বিষয়ক সম্পাদক ইকবাল হোসেন টিপু বলেন, ‘চাকসু নির্বাচনা উদ্যোগ নেয়ায় প্রশাসনকে সাধুবাদ জানাই। স্বাধীনতাবিরোধী অপশক্তি ছাড়া অন্য সব বৈধ ছাত্র সংগঠনগুলো নিয়ে চাকসু নির্বাচন হোক সেটি আমাদের প্রাণের দাবি। তবে বর্তমানে ছাত্রলীগের এ ইউনিটে কোনো কমিটি নেই। যার কারণে ক্যাম্পাসে প্রায় সময় সংঘর্ষ ও মারামারির ঘটনা ঘটে। তাই কেন্দ্রীয় নেতৃবৃন্দ যেন চাকসু নির্বাচনের আগে দ্রুত কমিটি করে এই ইউনিটটিকে সচল করেন।\nছাত্রদল সভাপতি খোরশেদ আলম বলেন, ছাত্রলীগের একক সেচ্ছ্বাচারিতায় এ মুহূর্তে প্রশাসনের চাকসু নির্বাচনের উদ্যোগকে স্বাগত জানাই। তবে নির্বাচনের নীতিমালা প্রণয়নে যে কমিটি গঠন করা হয়েছে তা এক পক্ষীয়। আমরা জাতীয় ও ডাকসুর মতো প্রহসনমূলক নির্বাচন হোক তা চাই না। আমরা চাই একটি সুষ্ঠু, সুন্দর ও নিরপেক্ষ চাকসু নির্বাচন।\nছাত্রইউনিয়ের সাধারণ সম্পাদক গৌরচাঁদ ঠাকুর বলেন, চাকসু নির্বাচন হওয়ার জন্য আমাদের আন্দোলন বহু দিনের। আমরাও চাই চাকসু নির্বাচন হোক। কিন’ নির্বাচনের জন্য ক্যাম্পাসে যে গণতান্ত্রিক পরিবেশ দরকার তা নেই। বিভিন্ন সময় বামপনি’ ছাত্র সংগঠনগুলো তাদের কার্যক্রম চালাতে গিয়ে ক্ষামতাসীন ছাত্র সংগঠন ছাত্রলীগের হামলার শিকার হয়েছে। তাই নির্বাচনের আগে ক্যাম্পাসে যত ধরনের গণতান্ত্রিক সংগঠন আছে তারাসহ যারাই নির্বাচনে অংশ নিতে চায় তাদের নিরাপত্তা নিশ্চিত করতে হবে।\nএ বিষয়ে জানতে চাইলে উপাচার্য অধ্যাপক ড. ইফতেখার উদ্দিন চৌধুরী বলেন, ‘চাকসু নির্বাচন যাতে সুষ্ঠুভাবে সম্পন্ন করতে পারি সেজন্য পাঁচ সদস্যবিশিষ্ট কমিটি গঠন করে দিয়েছি। এই কমিটি সদ্য অনুষ্ঠিত হওয়া ডাকসু সহ অন্যান্য বিশ্ববিদ্যালয়ের নীতিমালার সাথে সামঞ্জস্য রেখে নতুন নীতিমালা তৈরি করবে।’\nকখন নির্বাচন অনুষ্ঠিত হতে পারে সাংবাদিকদের এমন প্রশ্নের জবাবে উপাচার্য বলেন, ‘দ্রুততম সময়ের মধ্যে আমরা নির্বাচন অনুষ্ঠানের চেষ্টা করবো।’\nহঠাৎ করে চাকসু নির্বাচন নিয়ে প্রশাসনের এ প্রদক্ষেপ কেন জানতে চাইলে উপাচার্য বলেন, ‘আগে চাকসু নিবার্চনের পরিবেশ ছিল না। ডাকসু নিবার্চনের মাধ্যমে কিছুটা পরিবেশ আসছে। এছড়াও সম্প্রতি বিশ্ববিদ্যালয়ের রসায়ন বিভাগের সুবর্ণজয়ন্ত্রী অনুষ্ঠানে তথ্যমন্ত্রী ড. হাছান মাহমুদ চাকসু নির্বাচন দেওয়ার জন্য বিশ্ববিদ্যালয় কর্তৃপক্ষকে অনুরোধ জানিয়েছেন। কারণ নেতৃত্ব বিকাশে ছাত্র সংসদের বিকল্প নেই। বিভিন্ন ছাত্র সংগঠনগুলোরও দীর্ঘ দিনে দাবি ছিল চাকসু নির্বাচন। আমিও ব্যক্তিগতভাবে মনে করি চাকসু নির্বাচন এখন সময় উপযোগী একটি সিদ্ধান্ত। তাই সে লক্ষ্যে কাজ চলছে। প্রধানমন্ত্রীর সদয় নির্দেশনার মাধ্যমে মূল কাজ শুরু করবো। এখন শুধু প্রাথমিক কাজ শুরু করছি।’


পররাষ্ট্রমন্ত্রী ড. এ কে আব্দুল মোমেন বলেছেন, রূপপুর পারমাণবিক বিদ্যুৎকেন্দ্র বাংলাদেশের গর্বের একটি প্রকল্প। এ প্রকল্প বিশ্ব দরবারে বাংলাদেশের মর্যাদা অনেক বাড়িয়ে দিয়েছে।\nশনিবার (১৪ নভেম্বর) সকালে রূপপুর থেকে ঢাকা ফেরার পথে ঈশ্বরদী-পাবনা মহাসড়কের ঢুলটিতে অবস্থিত বেসরকারি সংস্থা (এনজিও) নিউএরা ফাউন্ডেশন পরিচালিত নূরজাহান হাসপাতাল ও স্বাস্থ্যকেন্দ্র পরিদর্শন শেষে সাংবাদিকদের একথা বলেন।\nএর আগে শুক্রবার (১৩ নভেম্বর) পররাষ্ট্রমন্ত্রীর নেতৃত্বে পররাষ্ট্র মন্ত্রণালয়ের ৪৮ সদস্যের একটি দল ঈশ্বরদীর রূপপুরে নির্মাণাধীন পারমাণবিক বিদ্যুৎ প্রকল্প পরিদর্শন করেন। পরিদর্শন শেষে সন্ধ্যায় প্রকল্পের অগ্রগতি নিয়ে মতবিনিময় করেন।\nপররাষ্ট্রমন্ত্রী বলেন, এখানে ডিপ্লোম্যাটদের নিয়ে এসে আমার খুব ভালো লাগলো। এ প্রকল্প থেকে মাত্র ৪ দশমিক ৫০ টাকা ইউনিটে বিদ্যুৎ পাওয়া যাবে। কম দামে বিদ্যুৎ দেশের অর্থনৈতিক উন্নয়নের গতিকে আরও বাড়িয়ে দিতে সক্ষম হবে।\nপররাষ্ট্রমন্ত্রী এ কে মোমেন আরও বলেন, রূপপুর পারমাণবিক বিদ্যুৎ প্রকল্প আমাদের জন্য বিশাল একটি অর্জন। আমাদের মতো দেশের জন্য এ প্রকল্প বাস্তবায়ন কেবল প্রধানমন্ত্রীর দুঃসাহসিক সিদ্ধান্তের কারণেই সম্ভব হয়েছে। আমরা নিউক্লিয়ার মারণাস্ত্র ব্যবহারের বিপক্ষে সোচ্চার, কিন্তু মানুষের উপকারে ইতিবাচক কাজে নিউক্লিয়ার টেকনোলজি ব্যবহারের পক্ষে। এটি আন্তর্জাতিক পরিমণ্ডলে বাংলাদেশের ভাবমূর্তি বাড়িয়ে দেবে। আমরা ইতোমধ্যেই এ বিষয়ে সারা পৃথিবীর স্বীকৃতিও পেয়েছি।\nবিজ্ঞান ও প্রযুক্তি বিষয়কমন্ত্রী স্থপতি ইয়াফেস ওসমান বলেন, করোনা পরিস্থিতিতে সারা পৃথিবী স্থবির হয়ে গেলেও রূপপুরে নিরবচ্ছিন্ন কাজ করেছেন রাশিয়ান ও দেশীয় কর্মীরা। তাদের কারণেই শিডিউল অনুযায়ী কাজ এগিয়ে চলেছে। নির্ধারিত সময়ের মধ্যেই প্রকল্পের কাজ শেষ হবে।\nতিনি আরো বলেন, বাঙালির আর কিছু থাক আর না থাক হৃদয় আছে। আর হৃদয়ের ভালোবাসা ও এলাকার মানুষের আন্তরিকতার কারণেই বঙ্গবন্ধুর স্বপ্নের রূপপুর প্রকল্প আজ দৃশ্যমান।\nরূপপুর পারমাণবিক বিদ্যুৎ প্রকল্পের প্রকল্প পরিচালক ড. শৌকত আকবর বলেন, ইতোমধ্যেই রাশিয়া থেকে রিয়েকটর প্রেশার ভেসেলের ভারী যন্ত্রাংশ নদী পথে প্রকল্পের নবনির্মিত জেটিতে পৌঁছতে শুরু করেছে। যন্ত্রাংশগুলো নামাতে প্রয়োজনীয় কাজ চলছে। প্রয়োজনীয় কারিগরি কার্যক্রম শেষে আগামী ফেব্রুয়ারিতে তা মূল নিউক্লিয়ার বিল্ডিংয়ে সংযোজন শুরু হবে।\nতিনি বলেন, এখানে বর্তমানে ১৪ হাজার দেশীয় কর্মকর্তা-কর্মচারীসহ মোট ১৭ হাজার জন প্রতিদিন কাজ করছেন। করোনা পরিস্থিতিতেও প্রকল্পের কাজ দ্রুতগতিতে এগিয়ে চলেছে।\nএসময় বিজ্ঞান ও প্রযুক্তি মন্ত্রী ড. ইয়াফেস ওসমান, পররাষ্ট্রমন্ত্রী ড. এ কে আব্দুল মোমেনের স্ত্রী মিসেস সেলিনা মোমেন, পররাষ্ট্র মন্ত্রণালয়ের সিনিয়র সচিব মাসুদ বিন মোমেন ও তার স্ত্রী, পররাষ্ট্র মন্ত্রণালয়ের অতিরিক্ত সচিব সাব্বির আহমাদ চৌধুরী, পররাষ্ট্র মন্ত্রণালয়ের অতিরিক্ত সচিব সৈয়দ মাসুদ মাহমুদ খন্দকার, পররাষ্ট্র মন্ত্রণালয়ের পরিচালক এফএম বোরহান উদ্দিন, বিজ্ঞান ও প্রযুক্তি মন্ত্রণালয়ের অতিরিক্ত সচিব ইতি রানী পোদ্দার, রূপপুর পারমাণবিক বিদ্যুৎ প্রকল্পের প্রকল্পের পরিচালক ড. শৌকত আকবর, পাবনার জেলা প্রশাসক কবির মাহমুদ, পাবনার পুলিশ সুপার শেখ রফিকুল ইসলাম নিউএরা ফাউন্ডেশনের নির্বাহী পরিচালক ও সাবেক সংসদ সদস্য বীর মুক্তিযোদ্ধা মঞ্জুর রহমানসহ অন্যান্য কর্মকর্তারা উপস্থিত ছিলেন।


আমাদের শিক্ষক অধ্যাপক আনিসুজ্জামান - Bhorer Kagoj\nপ্রচ্ছদ সাময়িকী আমাদের শিক্ষক অধ্যাপক আনিসুজ্জামান\nপ্রকাশিত হয়েছে: ফেব্রুয়ারি ১৩, ২০২০ , ৭:৩৬ অপরাহ্ণ\nঅধ্যাপক আনিসুজ্জামান কর্মজীবনের শুরুতে ঢাকা বিশ্ববিদ্যালয় বাংলা বিভাগে আমাদের শিক্ষক ছিলেন। পরে তিনি চট্টগ্রাম বিশ্ববিদ্যালয়ে যোগ দেন। সে অবস্থায় ঢাকায় আমরা তার অভাব অনুভব করি এবং চাই যে তিনি ঢাকা বিশ্ববিদ্যালয়ে ফিরে আসুন। স্বাধীন বাংলাদেশে দলাদলির বাস্তবতায় ঢাকা বিশ্ববিদ্যালয় যে ভালো চলছিল তা বলা যায় না। অধ্যাপক আনিসুজ্জামানের ঢাকা বিশ্ববিদ্যালয়ে ফিরে আসা তখন সহজ ছিল না। পনেরো-ষোলো বছর চট্টগ্রাম বিশ্ববিদ্যালয়ে থাকার পর তিনি ঢাকা বিশ্ববিদ্যালয়ে ফিরে আসেন এবং তাঁকে নিয়ে আমরা আনন্দিত হই। পেশা হিসেবে শিক্ষকতাকে তিনি পছন্দ করতেন এবং বিশ্ববিদ্যালয়ের শিক্ষকতা-জীবনে তাঁর কাম্য সাফল্য তিনি লাভ করেছেন। আমাদের বিভাগীয় প্রধান মুহম্মদ আবদুল হাই তাঁকে খুব পছন্দ করতেন, আর তিনি খুব পছন্দ করতেন মুনীর চৌধুরীকে। ব্রিটিশ আমলে এবং পাকিস্তান আমলে বাংলা বিভাগ খুব মর্যাদাবান ছিল। এই বিভাগের মর্যাদাবান হওয়ার দুটি কারণ ছিল : এক. এই বিভাগের মহান শিক্ষকরা-হরপ্রসাদ শাস্ত্রী, চারুচন্দ্র বন্দ্যোপাধ্যায়, এস কে দে, মোহিতলাল মজুমদার, মুহম্মদ শহীদুল্লাহ, মুহম্মদ আবদুল হাই, মোফাজ্জল হায়দার চৌধুরী, আহমদ শরীফ, নীলিমা ইব্রাহিম, মুনীর চৌধুরী, আনিসুজ্জামান ও আরও অনেকে। দুই. ব্রিটিশ শাসনবিরোধী স্বাধীনতা আন্দোলন, রাষ্ট্রভাষা আন্দোলন ও বাঙালি জাতীয়তাবাদের বিকাশে বাংলা বিভাগের গৌরবজনক ভ‚মিকা। ব্রিটিশ আমলে ও পাকিস্তান আমলে বাংলা বিভাগ সব সময় প্রগতিশীল ভ‚মিকা পালন করেছে। আমার শিক্ষকদের মধ্যে আমি মুহম্মদ আবদুল হাই, মোফাজ্জল হায়দার চৌধুরী, আহমদ শরীফ, মুনীর চৌধুরী, নীলিমা ইব্রাহিম ও আনিসুজ্জামানকে আমার একান্ত হিতার্থীরূপে লাভ করেছিলাম। এর বিপরীত দিকও ছিল।\nঅধ্যাপক আনিসুজ্জামান ১৯৬২-৬৩ অনার্স প্রথম শিক্ষাবর্ষে আমাদের কৃষ্ণকান্তের উইল পড়াতেন। মনে পড়ে প্রথম দু-তিনটি ক্লাসে তিনি বঙ্কিমচন্দ্রের জীবনকথা, রচনাবলির পরিচয় এবং সাধারণভাবে তৎকালীন বাংলা সাহিত্য বিষয়ে আলোচনা করেন। তারপর ধারাবাহিকভাবে উপন্যাসটির কাহিনী, কেন্দ্রীয় বক্তব্য, উপন্যাস রচনায় বঙ্কিমচন্দ্রের বিশেষত্ব, তাঁর রচনায় যৌক্তিক শৃঙ্খলা, বাহুল্য ও পুনরুক্তি না থাকা, প্লট রচনায় ও চরিত্র সৃষ্টিতে নৈপুণ্য, উপন্যাস রচনায় রবীন্দ্রনাথ ও শরৎচন্দ্রের এেরপর ১৪ পাতায়\nসঙ্গে তুলনায় তাঁর বিশেষত্ব ইত্যাদি আলোচনা করেছেন। স্যার ক্লাসে কথা ধীরে বলতেন এবং কম বলতেন। পরীক্ষার প্রসঙ্গে কথা বলতেন। তবে মনে হয় পরীক্ষা বিষয়ে তিনি সচেতন থাকতেন। তাঁর ক্লাস আমরা পছন্দ করতাম। বঙ্কিমের উপন্যাস পড়ে এবং ক্লাসে স্যারের কথা শুনে জীবনের রহস্য ও জটিলতা সম্পর্কে অনেক কিছু জানতে পারি এবং অনেক প্রশ্ন মনে জাগে। রোহিণীর প্রতি বঙ্কিম সহানুভ‚তিশীল ছিলেন, এই কথাটা তিনি উদাহরণ দিয়ে জোর দিয়ে বলতেন; সেইসঙ্গে বলতেন যে, বঙ্কিম গোবিন্দলাল, ভ্রমর, রোহিণী তিনজনের প্রতিই সহানুভ‚তিশীল ছিলেন তিনজনের জন্যই অশ্রুপাত করেছেন। ট্র্যাজেডির মর্ম তিনি বোঝাতে চেষ্টা করতেন। অ্যারিস্টটল থেকে আরম্ভ করে কিছু মনীষীর উক্তি তিনি উল্লেখ করতেন। নীতিবিদ বা ঋষি বঙ্কিম আর শিল্পী বঙ্কিম নিয়ে চলমান মতামত তিনি উল্লেখ করতেন মনে হয় কোনোটার পক্ষে কিংবা কোনোটার বিপক্ষে তিনি মত দিতেন না।\nতৃতীয় বর্ষ অনার্সে তিনি আমাদের পড়াতেন বাংলা সাহিত্যের ইতিহাস-আধুনিক যুগ। রেনেসাঁস বা জাগরণ বা নবচেতনা বিষয়ে কোনোদিন কোনো কথা তিনি বলেছিলেন বলে মনে পড়ে না। মনে পড়ে, মুনীর চৌধুরী আমাদের প্রথম বর্ষেই মধুসূদনের নাটক পড়াতে গিয়ে ইউরোপের ও বাংলার রেনেসাঁস সম্পর্কে কিছু কথা বলেছিলেন। তিনি বলেছিলেন যে, বাংলার ছাত্র-শিক্ষক সবারই কাজী আবদুল ওদুদের বাংলার জাগরণ বইটি পড়া উচিত। আমাদের দ্বিতীয় বর্ষে রবীন্দ্রনাথের কবিতা পড়াতে গিয়ে মোফাজ্জল হায়দার চৌধুরী ‘ইউরোপের রেনেসাঁস’ সম্পর্কে দুটি ক্লাসে এবং বাংলার রেনেসাঁস’ সম্পর্কে পরবর্তী দুটি ক্লাসে আবেগের সঙ্গে অনেক কথা বলেছিলেন। ওই সময়ে রেনেসাঁস বিষয়ে শিবনারায়ণ রায়ের একটি লেখা হয়তো তাঁর প্রথম বই সাহিত্যচিন্তায় আমি পড়েছিলাম এবং তার দ্বারা অনুপ্রাণিত হয়েছিলাম। অধ্যাপক আনিসুজ্জামান তৃতীয় বর্ষ অনার্সের ক্লাসে ফোর্ট উইলিয়াম কলেজ ও বাংলা গদ্যের বিকাশ, উনিশ শতকের বাংলা সাময়িকপত্র ও সংবাদপত্র, আধুনিক (আধুনিকতাবাদী নয়) বাংলা কবিতা, বাংলা উপন্যাস ও ছোটগল্প, বাংলা নাটক ও প্রাসঙ্গিক আরো নানা বিষয় পালাক্রম অনুযায়ী বর্ণনা করতেন। তিনি গুরুত্ব বিবেচনা করে লেখকদের নাম, বইয়ের নাম, পত্রপত্রিকার নাম, প্রয়োজনীয় সন-তারিখ ব্ল্যাকবোর্ডে লিখে দিতেন। আমরা তাঁর ক্লাস পছন্দ করতাম, সম্পূর্ণ নীরবতা অবলম্বন করে ক্লাসে তাঁর কথা শুনতাম। এখন মনে হয় ইতিহাস বিবেচনা, কারণ-করণীয়-করণ ও ফলাফলের সূত্র তিনি ভাবতেন। বিশ্বস্ততার সঙ্গে তিনি ঘটনা এবং কখনো কখনো ফলাফল বর্ণনা করতেন। ইতিহাস এবং সাহিত্যের ইতিহাসও আমার বিশেষ প্রিয়। বঙ্কিমচন্দ্র, রবীন্দ্রনাথ, মোহিতলাল, নজরুল, আবু সয়ীদ আইয়ুব প্রমুখের সাহিত্যদৃষ্টি ও সাহিত্যচিন্তা আমি বেশি পছন্দ করি, আর প্রমথ চৌধুরী, জীবনানন্দ দাশ, সুধীন্দ্রনাথ দত্ত ও বুদ্ধদেব বসুর সাহিত্যদৃষ্টি ও সাহিত্যচিন্তাকে আমার কাছে একদেশদর্শী মনে হয়। তবে নিজেদের ক্ষেত্রে এঁদের চিন্তার গভীরতা ও সূতা এবং রচনার অসাধারণ উৎকর্ষ আমাকে আকৃষ্ট করে। বাংলা গদ্যে বুদ্ধদেব বসুর সুন্দর রচনারীতি সবাইকেই বিস্ময়কর রকমে আকৃষ্ট করে।\nএমএ-তে (১৯৬৫-৬৬) অধ্যাপক আনিসুজ্জামান আমাদের পড়াতেন প্রমথ চৌধুরীর প্রবন্ধ ও গল্প এবং তাপস-কাহিনী, মহর্ষি মনসুর প্রভৃতি গ্রন্থের লেখক মোজাম্মেল হকের রচনাবলি। মোজাম্মেল হকের গদ্যের বৈশিষ্ট্য ও বিষয়বস্তু সংক্ষেপে আলোচনা করেছেন। প্রমথ চৌধুরীর অসাধারণ গদ্যরীতি, সাহিত্য, সভ্যতা, পূর্ব-পশ্চিম সম্পর্ক, সাধু ও চলিত ভাষা ইত্যাদি সম্পর্কে তিনি বিশ্লেষণমূলক ও বিচারমূলক দৃষ্টিভঙ্গি অবলম্বন করে আলোচনা করেছেন। প্রমথ চৌধুরীর ছোটগল্পকেও স্যার বিশেষ গুরুত্ব দিয়েছেন। প্রমথ চৌধুরীর বিশিষ্টতা ও গুরুত্বপূর্ণ ভ‚মিকা তিনি ফুটিয়ে তুলেছেন।\nঅধ্যাপক আনিসুজ্জামান ছাত্রদের কাছে প্রিয় ছিলেন তাঁর সফল শিক্ষকতার জন্য ছুটিতে থাকলে তিনি যথাসময়ে ক্লাসে আসতেন এবং সময় শেষ হলে ক্লাস থেকে বের হতেন। তাঁর কথাবার্তায় মিষ্টতা ছিল। তাঁর কোনো ক্লাসে কখনো কোনো সমস্যা হয়েছিল বলে মনে পড়ে না। তিনি ছাত্রদের কাছে প্রিয় ছিলেন ছাত্রদের প্রতি তাঁর সদয় মনোভাব ও ভালো যে কোনো প্রস্তাবে সাহায্যের হাত প্রসারিত রাখার জন্য। আমি তাঁর কাছে শিক্ষালাভ করে যেমন, তেমনি ব্যক্তিগত নানা কাজে তাঁর সহায়তা লাভ করে উপকৃত।


বাইনারি বিকল্প ২০১৯, ট্রেডিং স্ট্রেটিজি\nজুন 21, 2019 তাৎক্ষণিক ফরেক্স ট্রেডিং লেখক আরিফ নাথ 99466 দর্শকরা\nসবদিক মিলিয়ে নিলে দেখা যায় যে ভুতাত্ত্বিক, ভৌগলিক কাঠামোর সঙ্গে জলসম্পদের আশ্চর্য সঙ্গতি রয়েছে। সেই সুবাদে পশ্চিমবঙ্গের উত্তরাঞ্চল ও হুগলি উপত্য‌কায় ভু - জলের অফুরন্ত ভাণ্ডার রয়েছে, তার সঙ্গে তা অসংখ্য নদী - নালার লীলাক্ষেত্র। সেই জন্য এই অঞ্চল সারা বিশ্বে প্রকৃষ্টতম কৃষি অঞ্চল। কোনও রকম শিল্পায়ন বা নগরায়নের জন্য‌ে প্রথম শ্রেণির এই উর্বরা জমি থেকে উৎপন্ন খাদ্য সম্ভারে যেন হাত না পড়ে। বহু শতাব্দী ধরে, বিশেষত, ব্রিটিশ আমলে রাজ্য‌ের উর্বরা জমি এবং জলাভূমি অঞ্চলেই বসতি তৈরি হয়েছে। তবে স্বাধীনতার পর তা চক্রবৃদ্ধির বাইনারি বিকল্প ২০১৯ হারে বৃদ্ধি পেয়েছ। উপাধি এক্স 86 কোম্পানির কাছ থেকে প্রথম প্রসেসর নাম থেকে গিয়েছিলাম ইন্টেল, যার নামটির শেষে 86 টি অঙ্কিত হয়েছিল (উদাহরণস্বরূপ i8086)। এমনকি যখন সময় প্রসেসর নাম পেয়েছিলাম পেন্টিয়াম, সেলেরন, প্ল্যাটফর্ম অব্যাহত অব্যাহত এক্স 86.\nডুমুর। 4. গতি এবং বিলম্বের বিভিন্ন মান সম্পর্কে তথ্য আদান প্রদানের সময় চিত্র আমি অন্তত সপ্তাহে তিনবার ব্যায়াম এবং আমি পায়ে হেঁটে যান।\nবাইনারি বিকল্প ২০১৯ - মোবাইল ট্রেড\nতবে এতসব বিতর্কই শেষ নয়। এরিয়া ৫১ নিয়ে চলমান বিতর্কের সব চেয়ে বড়টি হল মানুষের চাঁদে যাওয়া নিয়ে নাটক। মানুষ চাঁদে গিয়েছে এ নিয়ে নাটকের কি আছে? আপনারা হয়ত বাইনারি বিকল্প ২০১৯ তা বলবেন। কিন্তু দুনিয়াতে প্রচুর সন্দেহবাদী যাদের ধারনা মানুষ কখন চাঁদে যায়নি। পুরো নাটকটি সাজানো হয়েছে এই এরিয়া ৫১ এরভিতর। মানুষ প্রথম চাঁদে গিয়েছিল ১৯৬৯ সালে, এর পর আজ পর্যন্ত একবারও কেন মানুষ চাঁদে যায় না? মজার ব্যাপার হচ্ছে এত বিতর্ক চললেও আমেরিকান সরকার এসব কোনোকিছুই স্বীকার করেনি আজ পর্যন্ত। তাতে সন্দেহ না কমে বরং আরো বেড়েছে। এ নিয়ে আরেকটি পোষ্টে বিস্তারিত আলোচনা করব। আসফি আজাদ বলেছেন: জামাই-বউ প্রোডাকশন অল্প কথায় স্বল্প পরিসরে কইতে গেলে কইতে হয় অসাধারণ হইছে.\nপ্ল্যাটফর্মের ভিত্তিতে, ইকুবটর ফান্ডগুলি তৈরি করা সম্ভব যেগুলি স্মার্ট চুক্তিগুলির ভিত্তিতে কাজ করে নতুন অ্যাপ্লিকেশনের কাজের বিকাশ ও সমর্থন সহ প্রয়োজনীয় সবকিছু সরবরাহ করে।\nযেহেতু এটি অন্যান্য সামাজিক যোগাযোগ মাধ্যম থেকে ভিন্ন এবং প্রফেশনাল, তাই এখানকার প্রোফাইলে এমন ইমেজ ব্যবহার করুন, যাতে আপনার ব্যাক্তিত্ব ফুটে উঠে এবং আপনার সম্পর্কে কোন বাজে ধারনা যেন না হয় অন্যদের মনে। বন্ধুদের সাথে সমুদ্রস্নানে গেছেন, এমন ইমেজ ফেইসবুকে দেয়া যায়, কিন্তু লিঙ্কডইনে ভুল করেও সেই ইমেজ ব্যবহার করবেন না যেন কখনো। unprofessional image ব্যাবহার করা মানেই হল আপনার reputation হারানো।\nসহজ পাঠ্য এন্ট্রি করার জন্য, আপনাকে রাশিয়ান কীবোর্ড নামে Play Store থেকে একটি অ্যাপ্লিকেশন ডাউনলোড করতে হবে। প্রোগ্রাম ইনস্টল করার পরে, আপনার ট্যাবলেটের মেনুতে "অ্যাপ্লিকেশন" আইটেমটি খুঁজুন, "সেটিংস" ট্যাবে যান এবং উপস্থিত বিভাগে রাশিয়ান কীবোর্ড আইটেমটি দেখুন। অ্যাপ্লিকেশনটির সেটিংসে যান, "লেআউট নির্বাচন" আইটেমটি খুলুন এবং "বাহ্যিক কীবোর্ড" বিকল্পটি সক্রিয় করুন।\nকিন্তু ফরেক্স মার্কেটে এভাবে কোন দেশের মূদ্রা বা কারেন্সির মান নির্ধারণ অসম্ভব। শুধু ইউরো বা ডলারের কোন মূল্য থাকতে পারে না। যেমনঃ ১ ডলার দিয়ে ৭৩ বাংলাদেশী টাকা পাওয়া যায়। এবার ১ ডলার দিয়ে মাত্র ০.৭০ ইউরো অথবা ০.৯৩ অস্ট্রেলিয়ান ডলার পাওয়া সম্ভব। আবার যদি জাপানিজ ইয়েনের কথা ধরি, তাহলে ১ ডলার দিয়ে আপনি ৮০ ইয়েন পাবেন। তাহলে, ডলারর মূল্য আসলে কোনটি? বিভিন্ন দেশের মানুষই তো ফরেক্স মার্কেটে ট্রেড করে, কোন দামে তারা ডলার কিনবে? 2017 সালে, বিশেষজ্ঞদের একটি ধ্রুবক বৃদ্ধি cryptocurrency রেকর্ড করা হয় এবং আশাবাদী বাজার পূর্বাভাস ছিল আছে, মিডিয়া, রেকর্ড (যা $ 20 কে! থেকে বিটকয়েন বৃদ্ধির সম্পর্কে খবর এক টুকরা হয়) সেটিং নতুন, আর যারা অর্জন করেছেন, ডান মুদ্রা সময় বিনিয়োগ করেছে লিখেছে অন্যরা কেবল জল্পনা আছে cryptocurrency বিনিয়োগ সম্ভাব্যতা।\nআমরা আয় (আমাদের ক্ষেত্রে - বিজ্ঞাপন) প্রণালী পছন্দ করে। ব্যক্তি কাজ, তিনি যা-লাইন বন্ধ পছন্দ করেন না, তবে সে অনলাইন ব্যবসা তার হাত চেষ্টা করতে পারেন। কি সুবিধা যখন তিনি সুবিধা গ্রহণ করতে সক্ষম হবে আছেন।\nলাভজনক ট্রেডিং এর কিছু গোল্ডেন রুলস - কম স্প্রেড ব্রোকার\nসমান্তরালকরণ আমাদের বিতরণ বিশ্বের একটি ভাল বৈশিষ্ট্য। অ্যালগরিদমগুলি সহজেই সমান্তরাল, এবং এমন কিছু আছে যা সমান্তরাল নয়। কখনও কখনও এটি একটি কম জটিলতার সাথে এক মেশিন ব্যবহার করার চেয়ে 1000 কমোডিটি মেশিনগুলিতে একটি উচ্চতর জটিলতা সহ একটি অ্যালগরিদম চালানোর অর্থ দেয়।\nডায়াল হিসাব করার নিয়ম বাইনারি অপশন তীর ব্যবসায়ীর একটি নির্দিষ্ট ট্রেডিং শৈলী মতন করা যেতে পারে। যারা অভ্যস্ত দ্রুত কাজ করতে, আপনি একটি থেকে পাঁচ মিনিটের জন্য সময় ফ্রেম সেট করতে পারেন। সময় সীমা মেয়াদ একটি ব্রোকারের সাথে স্থাপন করা উচিত। মাঝারি মেয়াদী ব্যবসায়ীদের জন্য - 1 ঘন্টা এর সময়সীমার এবং একই সময়ের মেয়াদ শেষ হওয়ার।\nএকজীবনে পঞ্চাশটিরও বেশি সিনেমা বানিয়েছেন ব্রোকা; অনেকগুলোই প্রিন্টের ত্রুটির কারণে এখন আর দেখানো সম্ভব নয়। কাজ করেছেন তিনি বহু ধারায়– নিওরিয়ালিজম, মেলোড্রামা, ন্যোয়া, পলিটিক্যাল ক্রিটিক– এমনকি একই সিনেমায়ই। খুব বেশি এক্সপেরিমেন্ট তিনি করেননি; তবে ঠিকই জানতেন, কী করে দর্শকের মনোযোগ ধরে রাখা যায়, এবং কী করে আসল বিষয়টি দেখিয়ে নেওয়া যায়।\nআপনার অ্যাকাউন্টে ডিপোজিট সম্পন্ন হলে আপনি ট্রেড করা শুরু করতে পারবেন।\nহ-বাংলা নিউজ: আগামী ২রা জুন রোজ শুক্রবার নিউইয়র্কে জ্যামাইকা হিলসাইড এভিনিউ ১৬৮-৩৯ পানসি রেষ্টুরেন্টে সড়ক দুর্ঘটনা প্রতিরোধমূলক সামাজিক আন্দোলনের সংগঠন নিরাপদ সড়ক চাই 'নিসচা'র বাইনারি বিকল্প ২০১৯ ইফতার মাহফিল অনুষ্ঠিত হবে। যে কোন পিটিসি সাইটে কাজ করার আগে দয়া করে এই লেখাটি ভালভাবে পড়ুন।\nজলবাহী বিন্দু থেকে, নিয়ন্ত্রণ ভালভ একটি স্থানীয় প্রতিরোধের হ্রাস উপাদান পরিবর্তন করতে পারেন, নিয়ন্ত্রণ ভালভ ড্র্যাগ কোফার্ন পরিবর্তন করতে স্ট্রোক পরিবর্তন করে ইনপুট সংকেত উপর ভিত্তি করে, যাতে প্রবাহ নিয়ন্ত্রণ প্রক্রিয়ায় উদ্দেশ্য অর্জন হিসাবে। অবশ্যই, এই সব যোগ এবং মূল্য সঠিক পুষ্টি, এবং শারীরিক ক্রিয়াকলাপের জন্য কিছু অতিরিক্ত বিকল্প: সাঁতার, সাইক্লিং, হাঁটা, ইত্যাদি। ব্যায়ামের প্রভাবকে আরও শক্তিশালী করুন, এমনকি একটি সহজ হুলাহপ, যা আপনি প্রশিক্ষণের পরে টানতে পারেন (অন্য 20 মিনিট)।\nবাইনারি বিকল্প ২০১৯ - ট্রেডিং স্ট্রেটিজি\nআজ (রোববার) বাইনারি বিকল্প ২০১৯ সকালে প্রধান বিচারপতি সৈয়দ মাহমুদ হোসেনের নেতৃত্বাধীন চার সদস্যের আপিল বেঞ্চ এ আদেশ দেন। ফলে মামুনের মৃত্যুদণ্ডাদেশ বহাল রইল। আদালতে আবেদনের পক্ষে ছিলেন আইনজীবী কাজী আকতার হামিদ। রাষ্ট্রপক্ষে ছিলেন অ্যাটর্নি জেনারেল মাহবুবে আলম। ইসলাম টাইমস ডেস্ক: নিউজ পোর্টাল ইসলাম টাইমস টোয়েন্টি ফোরের সম্পাদক মাওলানা শরীফ মুহাম্মদ বলেন, ইসলামি জীবনাদর্শের পরিচায়ক কতিপয় কাজকে কথিত সম্প্রীতি বাংলাদেশ কর্তৃক জঙ্গিবাদ সনাক্তকরণের রেডিক্যাল ইন্ডিকেটর বা নিয়ামক হিসেবে পেশ করা এ দেশের ধর্মপ্রাণ মানুষদের আহত করেছে। এই সংগঠন সম্প্রীতির নামে এই সংগঠন সংঘাত উস্কে দিতে চাচ্ছে বলে মনে হয়।\nপ্রতিবেদনে আরো বলা হয়, তাপমাত্রা হ্রাস করা না গেলে ২০৫০ সাল নাগাদ বছরে এশিয়ায় ৫২ হাজার বয়স্ক মানুষ মারা যাবে। একই সময়ে ডায়রিয়ায় আরো ৮ হাজার ও ১০ হাজার মানুষ মারা যাবে ম্যালেরিয়া ও ডেঙ্গু রোগে। আবহাওয়াগত এধরনের বিপর্যয় শুধু এশিয়ায় সরবরাহ ব্যবস্থাকে ক্ষতিগ্রস্ত করবে না বরং বিশ্বের অন্যস্থানের সঙ্গেও তা বিপর্যয়ের সৃষ্টি করবে। গত ২৫ বছরে এশিয়ায় মাথাপিছু আয় ১০ গুণ বৃদ্ধি পেলেও পরিবেশগত বিপর্যয়ের কারণে এখনো এ অঞ্চলে বিশ্বের অধিকাংশ গরিব মানুষ বাস করছে। দেখুন এটা শুধু একটি উপজেলার কথা বললাম এই রকম হাজার সফলতা খোজলে পাওয়া যাবে জেলা অথবা জাতীয় পর্যায়ে এমন কি অনেক বিষয় আছে যা ভুয়সি প্রসংসা কুড়িয়েছে শুধু মাত্র ফেইসবুকের কল্যানে হয়েছে।\n5 ফ্লাগ প্যাটার্ন চার্ট ট্রেডিং


ই-কমার্স ব্যবসার নামে প্রতারণা ও অর্থ আত্মসাতে অভিযোগে কিউকম সিইও গ্রেফতার - News Hunt Bangladesh\nই-কমার্স ব্যবসার নামে প্রতারণা ও অর্থ আত্মসাতে অভিযোগে কিউকম সিইও গ্রেফতার\nই-কমার্স ব্যবসার নামে প্রতারণা ও অর্থ আত্মসাতের অভিযোগে অনলাইন ভিত্তিক কিউকম কোম্পানির সিইও মোঃ রিপন মিয়াকে গ্রেফতার করেছে ঢাকা মেট্রোপলিটন পুলিশের গোয়েন্দা মতিঝিল বিভাগের একটি টিম। বিশেষ অভিযান পরিচালনা করে গত ৩ অক্টোবর রাজধানীর ধানমন্ডি এলাকা হতে তাকে গ্রেফতার করা হয়।\nকরোনাকালে অনলাইন ভিত্তিক ই-কমার্স ব্যবসার দ্রুত প্রসার ঘটায় কিউকম অনলাইনে তাদের ব্যবসা শুরু করে। অনেক ক্রেতা কিউকাম মালামাল অর্ডার করে পণ্য না পাওয়ায় প্রতারিত হয়েছেন। এক ভুক্তভোগীর অভিযোগের প্রেক্ষিতে ৪ অক্টোবর পল্টন থানায় ডিজিটাল নিরাপত্তা আইনে একটি মামলা রুজু হয়। গোয়েন্দা মতিঝিল বিভাগ ওই মামলার তদন্ত কার্যক্রম শুরু করেছে।\nআজ সোমবার (৪ অক্টোবর) দুপুরে রাজধানীর মিন্টু রোডের মিডিয়া সেন্টারে এক মিডিয়া ব্রিফিংয়ে এসব তথ্য জানানো হয়।\nব্রিফিংয়ে বলা হয়, প্রাথমিক জিজ্ঞাসাবাদে গ্রেফতারকৃত জানায়, কিউকম প্রায় লক্ষাধিক পণ্য অনলাইনে বিক্রি করে। ক্রেতাকে আকৃষ্ট করার জন্য কিউকম “বিজয় আওয়ার” “স্বাধীনতা আওয়ার” “বিগ বিলিয়ন” নামে ২ থেকে ১৫ দিন সময় দিয়ে অনেক কম দামে মোটরসাইকেল অফার করতো। ১ লক্ষ ৬৭ হাজার টাকার মোটরসাইকেল ১ লক্ষ ২০ হাজার টাকায় পাওয়ার অফার পেয়ে ক্রেতারা নগদ টাকা পরিশোধের মাধ্যমে পণ্য মোটরসাইকেল অর্ডার করতো। কিন্তু সময়মত কিউকম পণ্য সরবরাহ না করায় সকল ক্রেতা হতাশ হয়ে কিউকমে যোগাযোগ করে। কিউকম টাকা ফেরত নেওয়ার অফার করলে ক্রেতারা লোভে পড়ে লাভের অংশ হতে ১০-২০% কমে কিউকম হতে টাকার চেক গ্রহণ করে। কিন্তু বাংলাদেশ ব্যাংক গত জুন মাসে Escrow System চালু করায় ক্রেতার টাকা বাংলাদেশ ব্যাংক কর্তৃক অনুমোদিত Payment Getway এর মাধ্যমে চলে যায়। কিউকম এর Payment Getway ছিলো Foster. কিউকমে ক্রেতা পণ্য অর্ডার করলে ক্রেতার পেমেন্ট চলে যায় Foster এর নিকট। কিউকম ক্রেতার কাছে পণ্য পৌঁছে দিয়ে চালানসহ ডকুমেন্ট Foster এ জমা প্রদান করে। Foster পক্ষ হতে ক্রেতাকে ফোন করার মাধ্যমে পণ্য বুঝিয়ে পাওয়ার বিষয়টি নিশ্চিত হওয়ার পর কিউকমকে টাকা প্রদান করে। ক্রেতা পণ্য বুঝে না পেলে Foster কর্তৃপক্ষ বাংলাদেশ ব্যাংকের Proof of Delivery এর নির্দেশনা মোতাবেক Foster কিউকমের টাকা আটকে দেয়। যার ফলে ক্রেতা পণ্য কিংবা টাকা কোনটি পায় না।\nগোয়েন্দা মতিঝিল বিভাগের উপ-পুলিশ কমিশনার জনাব রিফাত রহমান শামীম পিপিএম এর তত্ত্বাবধানে মতিঝিল জোনাল টিমের টিম লিডার অতিরিক্ত উপ-পুলিশ কমিশনার জনাব আতিকুল ইসলাম এর নেতৃত্বে অভিযানটি পরিচালিত হয় ।\nপূর্ববর্তী নিবন্ধবেগমগঞ্জের সেই গৃহবধূ ধর্ষণ মামলায় দুজনের যাবজ্জীবন\nপরবর্তী নিবন্ধমহানবী (সা.)-এর ব্যঙ্গচিত্র আঁকা কার্টুনিস্ট সড়ক দুর্ঘটনায় নিহত


রাজাপুরে ছাত্রদলের কর্মী সভা অনুষ্ঠিত - BBC NEWS 24\nআমির হোসেন, ঝালকাঠি প্রতিনিধিঃ ঝালকাঠির রাজাপুরে ছাত্রদলের কর্মী সভা অনুষ্ঠিত হয়েছে। সোমবার বিকালে উপজেলা ছাত্রদলের আয়োজনে উপজেলা সদরের বাইপাস মোড় ছাত্রদলের প্রধান কার্যালয় সভায় প্রধান অতিথি ছিলেন কেন্দ্রীয় ছাত্রদলের যুগ্ম আহব্বায়ক এবিএম মাহমুদ আলম সরদার।\nউপজেলা ছাত্রদলের আহব্বায়ক মো. আল ইমরান কিরন এর সভাপতিত্বে উপস্থিত ছিলেন ঝালকাঠি জেলা ছাত্রদলের সভাপতি মো. আরিফুর রহমান খান, রাজাপুর উপজেলা বিএনপি’র যুগ্ম আহব্বায়ক আবদুল হক নান্টু, উপজেলা যুবদলের সভাপতি মো. জাকারিয়া সুমন, উপজেলা স্বেচ্ছাসেবক দলের আহব্বায়ক রতন দেবনাথ, উপজেলা ছাত্রদলের সাবেক সভাপতি মো. আনোয়ার পাশা নিপুসহ উপজেলার ইউনিয়ন, ওয়ার্ড পর্যায়ের নেতাকর্মীরা।


বেজার ওএসএস সেন্টারে যুক্ত আরও ১১ সেবা | প্রথম আলো\nবাংলাদেশ অর্থনৈতিক অঞ্চল কর্তৃপক্ষ বা বেজার এক দরজায় সেবায় (ওএসএস) নতুন আরও ১১টি অনলাইন পরিষেবা যুক্ত হয়েছে। গত বৃহস্পতিবার রাজধানীর একটি পাঁচ তারকা হোটেলে নতুন এসব পরিষেবার উদ্বোধন করেন প্রধানমন্ত্রীর মুখ্যসচিব আহমদ কায়কাউস। নতুন যে ১১টি সেবা বেজার ওএসএসে যুক্ত হয়েছে তার মধ্যে ৯টিই পরিবেশবিষয়ক। আর এসব সেবার প্রধানকারী সংস্থা পরিবেশ অধিদপ্তর।\nবেজা জানিয়েছে, দেশি-বিদেশি বিনিয়োগকারীদের এক জায়গা থেকে শিল্প স্থাপনের প্রয়োজনীয় সব সুবিধা দিতে ওয়ান–স্টপ সার্ভিস আইন, ২০১৮ পাস করা হয়। এ আইনের মাধ্যমে সেবাপ্রদানকারী প্রতিষ্ঠানগুলোকে আইনি বাধ্যবাধকতার আওতায় আনা হয়। আইনটি পাস হওয়ার পর থেকে শিল্প স্থাপনে বিভিন্ন সংস্থার দেওয়া প্রয়োজনীয় সেবার মধ্য থেকে ২১টিকে বেজার ওএসএস–ভুক্ত করা হয়। নতুন ১১টি যুক্ত হওয়ার ফলে এখন সেবার সংখ্যা বেড়ে দাঁড়িয়েছে ৩২টিতে।\nনতুন ১১টি সেবার যুক্ত হওয়া উপলক্ষে বেজা আয়োজিত অনুষ্ঠানে প্রধান অতিথির বক্তব্যে প্রধানমন্ত্রীর মুখ্য সচিব আহমদ কায়কাউস বলেন, ২০৪১ সালের মধ্যে বাংলাদেশকে একটি উন্নত ও সমৃদ্ধ জাতি হিসেবে গড়ে তুলতে বর্তমান সরকার বদ্ধপরিকর। এ কারণে মাথাপিছু আয় ১২ হাজার মার্কিন ডলারে উন্নীত করতে সরকার কাজ করে যাচ্ছে।\nঅনুষ্ঠানে বিডার চেয়ারম্যান মো. সিরাজুল ইসলাম বলেন, বেজার ওএসএস সেবাগুলো এ দেশে–বিদেশি বিনিয়োগ আকর্ষণে গুরুত্বপূর্ণ ভূমিকা পালন করবে।\nসভাপতির বক্তব্যে বেজার নির্বাহী চেয়ারম্যান পবন চৌধুরী বলেন, ওএসএস শুধু কাগজে-কলমে নয়, বাস্তবিক অর্থেই বিনিয়োগকারীদের ওয়ান–স্টপ সার্ভিস নিশ্চিত করছে। নতুন সংযোজিত সেবার মাধ্যমে বিনিয়োগ আরও বাড়বে বলে মনে করেন তিনি।\nঅনুষ্ঠানে আরও বক্তব্য দেন ভূমি মন্ত্রণালয়ের সচিব মো. মাকসুদুর রহমান পাটোয়ারি, পরিবেশ, বন ও জলবায়ু পরিবর্তন মন্ত্রণালয়ের সচিব জিয়াউল হাসান, পোশাকশিল্প মালিকদের সংগঠন বিজিএমইএর সভাপতি রুবানা হক প্রমুখ।\nনতুন সেবা যুক্ত করার পাশাপাশি অনুষ্ঠানে সিঙ্গাপুরভিত্তিক প্রতিষ্ঠান ইন্টার এশিয়া গ্রুপ প্রাইভেট লিমিটেডের সঙ্গে সাবরাং ট্যুরিজম পার্কের জমি বরাদ্দ চুক্তি হয়। চুক্তির আওতায় প্রতিষ্ঠানটি সাবরাং টুরিজম পার্কে ৯ কোটি মার্কিন ডলার বিনিয়োগে সাংস্কৃতিক কেন্দ্র, জাদুঘর, ওপেন এয়ার অ্যাম্ফিথিয়েটার, বিনোদন পার্ক, হোটেল, রিসোর্ট ইত্যাদি তৈরি করবে। এতে ছয় হাজার লোকের কর্মসংস্থানের সুযোগ তৈরি হবে বলে আশা প্রকাশ করা হচ্ছে।\nএ ছাড়া ডাটা সফটের সহযোগী প্রতিষ্ঠান গ্রেট আউটডোর অ্যান্ড অ্যাডভেঞ্চারসের সঙ্গে সাবরাং ট্যুরিজম পার্ক কর্তৃপক্ষ ও বঙ্গবন্ধু শিল্পনগরে নিরবচ্ছিন্ন ও মানসম্পন্ন বিদ্যুৎ সরবরাহে পাওয়ার গ্রিডসহ বেশ কয়েকটি কোম্পানির সঙ্গে জমি বরাদ্দসংক্রান্ত চুক্তি হয়।


Purbasha – পূর্বাশা বরিশাল সিটি মেয়রসহ ৩ জনকে ৭ কাউন্সিলরের আইনি নোটিশ বরিশাল সিটি মেয়রসহ ৩ জনকে ৭ কাউন্সিলরের আইনি নোটিশ - Purbasha – পূর্বাশা\nপ্রচ্ছদ » জাতীয় » বরিশাল সিটি মেয়রসহ ৩ জনকে ৭ কাউন্সিলরের আইনি নোটিশ\nপূর্ববর্তী অনেক বুলেট, বোমা ও গ্রেনেড আমার জন্য অপেক্ষা করে, কখনও পরোয়া করি না\nপরবর্তী ইউপি নির্বাচনের ফলাফল ঘোষণা নিয়ে পুলিশের গুলিতে চারজনের মৃত্যু\nবরিশাল সিটি মেয়রসহ ৩ জনকে ৭ কাউন্সিলরের আইনি নোটিশ\nবরিশাল সিটি করপোরেশনের (বিসিসি) দায়িত্বশীল পদে থেকে বেআইনি ও অবৈধ কর্মকাণ্ডে লিপ্ত থাকার অভিযোগে সিটি মেয়রসহ তিনজনকে আইনি নোটিশ পাঠিয়েছেন একই পরিষদের ৭ জন ওয়ার্ড কাউন্সিলর।\nরবিবার ওই ৭ কাউন্সিলর আইনজীবী আজাদ রহমানের মাধ্যমে এই নোটিশ পাঠিয়ে আগামী ১৫ কার্যদিবসের মধ্যে জবাব প্রেরণের অনুরোধ জানিয়েছেন।\nডাক রেজিস্ট্রিযোগে এই নোটিশ প্রেরণ করা হয় বলে জানিয়েছেন আজাদ রহমান।\nনোটিশ দাতারা হলেন, ২৬ নম্বর ওয়ার্ড কাউন্সিল হুমায়ুন কবির, ৪ নম্বর ওয়ার্ড কাউন্সিলর তৌহিদুল ইসলাম, ২৯ নম্বর ওয়ার্ড কাউন্সিলর ফরিদ আহমেদ, ২০ নম্বর ওয়ার্ড কাউন্সিলর জিয়াাউর রহমান, ১ নম্বর ওয়ার্ড কাউন্সিলর আমির হোসেন বিশ্বাস, ২৪ নম্বর ওয়ার্ড কাউন্সিলর শরীফ মো. আনিছুর রহমান এবং ২৩ নম্বর ওয়ার্ড কাউন্সিলর এনামুল হক বাহার।\nসিটি মেয়র সেরনিয়াবাত সাদিক আব্দুল্লাহ ছাড়াও নোটিশের অপর দুই প্রাপক হলেন, প্রধান নির্বাহী কর্মকর্তা ও সচিব।\nনোটিশ দাতাদের আইনজীবী আজাদ রহমান জানান, ২০১৮ সালের সিটি নির্বাচনে ওই ৭ জন কাউন্সিলর নির্বাচিত হন। তাদেরসহ সকল কাউন্সিলরদের সেপ্টেম্বর, ২০২১ পর্যন্ত ৪৩ হাজার ৫০০ টাকা হারে সম্মানি ও অন্যান্য ভাতা প্রদান করা হয়। অক্টোবর ও নভেম্বর মাসে সম্মানি ভাতা ও অন্যান্য ভাতা ৫০ হাজার টাকায় উন্নীত করা হয়।\nনোটিশ গ্রহীতারা ওই ৭ কাউন্সিলর ব্যতিত অন্যান্য কাউন্সিলরদের গত বছরের অক্টোবর ও নভেম্বরে সম্মানিসহ অন্যান্য ভাতা ৫০ হাজার টাকা হারে দেয়া হয়। সমহারে তাদের ডিসেম্বরের বেতন ভাতা প্রদানের প্রক্রিয়া চলছে। কিন্তু নোটিশদাতা ৭ জন কাউন্সিলরকে গত অক্টোবর ও নভেম্বরে ৪৩ হাজার ৫০০ টাকা হারে বেতন-ভাতা দেয়া হয়। পরবর্তী মাসেও তাদের পুরনো হারে বেতন ভাতা প্রদানের উদ্যোগ নেয়া হয়েছে।\nনোটিশে বলা হয়, নোটিশ গ্রহীতাগণ একই আইনে পরিচালিত হলেও নোটিশ দাতাদের সহিত বৈষম্যমূলক আচরণ করছে। যা আইনত গ্রহণযোগ্য নয়।\nএছাড়া ওই ৭ কাউন্সিলরকে পরিষদের ১ম সভায় নগর ভবনে যাওয়া নিষিদ্ধ করা, জনস্বার্থ উপেক্ষা করে হোল্ডিং ট্যাক্স হাজারভাগ পর্যন্ত বৃদ্ধি করে জনমনে বিরূপ প্রতিক্রিয়ার সৃষ্টি করা, করপোরেশনের স্থায়ী কর্মকর্তা-কর্মচারীদের বেআইনিভাবে ওএসডি রাখা, মাস্টার রোলে অদক্ষ কর্মকর্তা ও কর্মচারী নিয়োগ এবং বিধি মোতাবেক টেন্ডার না করে এক শ্রেণির ব্যক্তিদের স্বার্থে হাট বাজার সমূহ নির্দিষ্ট ব্যক্তিবর্গের মাধ্যমে খাস আদায় করার অভিযোগ করা হয় নোটিশে।\nনোটিশ প্রাপ্তির ১৫ কার্য দিবসের মধ্যে উল্লেখিত বিষয়ে লিখিত জবাব প্রেরণের অনুরোধ করা হয়। নির্ধারিত সময়ে জবাব প্রেরণ না করলে নোটিশ দাতাগণ ধরে নেবেন বিষয়ে আপনাদের কোনো বক্তব্য নাই।\nসেই প্রেক্ষিতে নোটিশ দাতাগণ উপযুক্ত আদালতে আইনের আশ্রয় নিতে বাধ্য হবেন।\nনোটিশের অনুলিপি স্থানীয় সরকার পল্লী উন্নয়ন ও সমবায় মন্ত্রণালয়ের মন্ত্রী ও সিনিয়র সচিব, বিভাগীয় কমিশনার, স্থানীয় সরকারের বিভাগীয় পরিচালক, জেলা প্রশাসক, স্থানীয় সরকার বিভাগের উপ-পরিচালক, জনতা ব্যাংক কর্পোরেট শাখার ব্যবস্থাপক এবং জনতা ব্যাংক লিমিটেড বরিশাল বিভাগীয় কার্যালয়ের মহাব্যবস্থাপক বরাবর রেজিস্ট্রি ডাকযোগে প্রেরণ করা হয়।\nএ বিষয়ে সিটি করপোরেশনের আইন উপদেষ্টা অ্যাডভোকেট গোলাম সরোয়ার রাজিব বলেন, আইনি নোটিশের বিষয়ে তাদের কিছু জানা নেই। আইনি বিষয় হলে আইনগতভাবেই সেগুলো মোকাবেলা করার কথা বলেন তিনি।\nসাম্প্রতিক সময়ে ওই ৭ জন দলীয় কাউন্সিলর সিটি মেয়রের পক্ষ ত্যাগ করে প্রকাশ্যে সদর আসনের এমপি ও জেলা আওয়ামী লীগ সহসভাপতি কর্নেল (অব.) জাহিদ ফারুকের পক্ষাবলম্বন করেন


২০ অক্টোবর, ২০২০, মঙ্গলবার১৪:৩০\nআপনজন ডেস্ক: করোনা আক্রান্তদের জন্য তেমন কোনও ওষুধ এখনও আবিষ্কার না হলেও চিকিৎসকরা মূলত কোয়ারেন্টাইনের উপরই জোর দিয়ে চলেছেন। কিন্তু বিশ্বজুড়ে সেই কোয়ারেন্টাইন মানুষ ঠিকভাবে মেনে চলছে না। সেই কোয়ারেন্টাইনের ব্যর্থতার জন্যই করোনা করোনা ভাইরাসে আক্রান্তের সংখ্যা বেড়ে চলেছে বলে মনে করছে বিশ্ব স্বাস্থ্য সংস্থা (হু)।\nসোমবার বিশ্ব স্বাস্থ্য সংস্থা (হু)-র জরুরি পরিস্থিতি বিষয়ক পরিচালক ড. মাইকেল রায়ান জানিয়েছেন, সামর্থ্য থাকলে তিনি প্রতিটি নিশ্চিত আক্রান্ত ব্যক্তির সংস্পর্শে আসা সকলকে সঠিক মেয়াদে কোয়ারেন্টাইনে রাখতেন।\nডব্লিউএইচও পরিচালক ড. মাইকেল রায়ান আরও বলেন, করোনা ভাইরাসের মহামারির শুরু থেকে এর বিস্তার রোধে আক্রান্তদের সংস্পর্শে আসা ব্যক্তিদের ১৪ দিন পর্যন্ত আলাদা রাখা বা কোয়ারেন্টাইনে পাঠানোর ওপর গুরুত্ব দিয়ে আসছে হু। ভাইরাসটির কার্যকর ও স্বীকৃত কোনও প্রতিষেধক এখনও পাওয়া না যাওয়ায় সংক্রমণ ঠেকাতে এই প্রক্রিয়ার ওপর জোর দিয়ে আসছে সংস্থাটি। তারপরও গত কয়েক দিন ধরে বিভিন্ন দেশে আক্রান্তের সংখ্যা দ্রুত বাড়তে শুরু করেছে।\nরায়ান বলেন, ‘আমি বিশ্বাস করি না, কোনও জায়গাতেই পদ্ধতিগতভাবে সেটি (কোয়ারেন্টাইন করা) হয়েছে।’ আর সেটিই আক্রান্তের সংখ্যা বাড়তে দেখার কারণের গুরুত্বপূর্ণ অংশ বলেও মন্তব্য করেন তিনি।বায়ান আরও জানান, ইউরোপীয় অঞ্চলে জাতিসংঘের স্বাস্থ্য সংস্থার ৪৮টি সদস্য দেশের মধ্যে অর্ধেকের বেশি দেশে গত এক সপ্তাহে আক্রান্ত বেড়েছে প্রায় ৫০ শতাংশ। আর এই বৃদ্ধির সঙ্গে হাসপাতালে ভর্তি ও মৃত্যুর হার শনাক্ত করার কাজও শুরু হয়েছে।\nধর্মঘটের সমর্থনে বাম ও কংগ্রেসের সভা


২০২২ সালের এসএসসি ও এইচএসসি পরীক্ষাও সংক্ষিপ্ত সিলেবাসে অনুষ্ঠিত হবে বলে জানিয়েছেন শিক্ষামন্ত্রী ড. দীপু মনি। বুধবার (২৬ মে) দুপুর ১২টায় ভার্চুয়াল সংবাদ সম্মেলনে এ তথ্য জানান মন্ত্রী।\nশিক্ষামন্ত্রী বলেন, ২০২২ সালের এসএসসি ও এইচএসসি পরীক্ষা সংক্ষিপ্ত সিলেবাসে অনুষ্ঠিত হবে। ২০২১ সালে এসএসএসি পরীক্ষার্থীরা ৬০ দিন এবং এইচএসসি পরীক্ষার্থীরা ৮৪ দিন ক্লাসের পর পরীক্ষায় অংশ নেবে। ২০২২ সালের পরীক্ষার্থীরা যথাক্রমে ১৫০ দিন ও ১৮০ দিন ক্লাস করবে। তারপর পরীক্ষায় অংশ নেবে।\nএর আগে শিক্ষাপ্রতিষ্ঠানে চলমান ছুটি আগামী ১২ জুন পর্যন্ত বাড়ানোর ঘোষণা দেন শিক্ষামন্ত্রী। ডা. দীপু মনি বলেন, 'আশা করি অবস্থার উন্নতি হলে, আমরা শিক্ষাপ্রতিষ্ঠান খুলে দিতে পারব। মাধ্যমিক ও উচ্চ মাধ্যমিকের সব স্কুল খুলে দেওয়ার প্রস্তুতি আমাদের আছে। স্বাস্থ্যবিধি মেনে আমরা যেন প্রতিষ্ঠানগুলো খুলে দিতে পারি, সে নির্দেশনা দেওয়া আছে।'


কুষ্টিয়া সদরে নৌকার বিপর্যয়ের কারণ নিয়ে যা বললেন নেতারা | প্রথম আলো\nকুষ্টিয়া সদরে নৌকার বিপর্যয়ের কারণ নিয়ে যা বললেন নেতারা\nজেলাভিত্তিক হিসাবে পঞ্চম ধাপের ইউনিয়ন পরিষদ (ইউপি) নির্বাচনে নৌকা প্রতীকের প্রার্থীরা সবচেয়ে বেশি হেরেছেন কুষ্টিয়ায়। কুষ্টিয়া সদর উপজেলার ১১টি ইউপির মধ্যে চেয়ারম্যান পদে আওয়ামী লীগ জয় পেয়েছে মাত্র একটিতে। ইউপি নির্বাচনে নৌকার ভয়াবহ বিপর্যয়ে প্রার্থী নির্বাচন থেকে শুরু করে ভোটের মাঠে দলের নেতা-কর্মীদের ভূমিকা—সব নিয়েই প্রশ্ন উঠছে। এই নজিরবিহীন পরাজয়ের ব্যাখ্যা আওয়ামী লীগের একেক নেতা একেকভাবে দিচ্ছেন। শীর্ষ নেতা-কর্মীরা সরাসরি স্পষ্ট করে কারও ভূমিকা নিয়ে কথা বলতে চাচ্ছেন না। তবে এই বিপর্যয় নিয়ে তৃণমূলে সাধারণ নেতা-কর্মীদের মধ্যে নানা গুঞ্জন দেখা দিয়েছে, সৃষ্টি হয়েছে ক্ষোভের।\nদীর্ঘদিন ধরে আওয়ামী লীগের রাজনীতি করে আসছেন জেলা আওয়ামী লীগের সাধারণ সম্পাদক আসগর আলী। এই পরাজয়ের বিষয়ে প্রথম আলোকে তিনি বলেন, দল যখন ক্ষমতায় থাকে, তখন আগাছার পরিমাণ বেশি থাকে। অনুপ্রবেশকারীরা এগিয়ে গেছে। ত্যাগী কর্মীরা পিছিয়ে পড়েছেন। এ কারণেই দলের ক্ষতি হচ্ছে। নৌকা প্রতীকের প্রার্থীরা হারছেন। এগুলো খতিয়ে দেখা হচ্ছে। এটা না করা হলে সামনে জাতীয় নির্বাচনে কুষ্টিয়ায় প্রভাব পড়তে পারে।\nআসগর আলী বলেন, ‘ক্ষমতায় যখন আসছি, তখন আমরা গা ভাসিয়ে দিয়েছি। পেছনে তাকাচ্ছি না। এখন হুঁশ হওয়া উচিত। এখনই শুধরাতে না পারলে সামনে মহাবিপর্যয় হবে। পরিণতি আরও খারাপ হবে। যাঁরা দলের মধ্যে থেকে দলের ক্ষতি করছেন, তাঁদের বিরুদ্ধে ব্যবস্থা নিতে হবে।’ স্বতন্ত্র প্রার্থীর কেন এত উত্থান, এ প্রশ্ন নিজেই তুলে আসগর আলী বলেন, ‘এমনও দেখা গেছে, দলের শীর্ষ নেতার বাড়ির কেন্দ্রে ২ হাজার ৬০০ ভোটের মধ্যে মাত্র ৭৩ ভোট পাচ্ছে নৌকা। বিদ্রোহী প্রার্থীদের গলায় ফুলের মালা দেওয়া হয়েছে। এটা ঠিক, স্বতন্ত্র প্রার্থীদের আশ্রয়-প্রশ্রয় দেওয়া হয়েছে।’\nসদর উপজেলা আওয়ামী লীগের সাধারণ সম্পাদক রেজাউল হক বলেন, সদরে প্রার্থী বাছাই সঠিকভাবে হয়নি। যেহেতু স্থানীয় সরকার নির্বাচন, তাই এলাকার মানুষ যাঁকে বেশি পছন্দ করেছেন, তাঁকেই নির্বাচিত করেছেন। এটা অবশ্য গণতন্ত্রের বিজয়।\nসদরের একটি ইউপির একটি কেন্দ্রে আওয়ামী লীগের প্রার্থী একটি ভোটও পাননি। এ বিষয়ে আসগর আলী বলেন, ‘এটা হতেই পারে না। যেটা হয়েছে সেটা হলো, ক্ষোভ। যাকে দিয়ে যে কাজটি হওয়া উচিত, সেই জায়গাটাতে আমরা ফেল করছি। আমরা সঠিক জায়গায় সঠিক কাজ করতে পারিনি। সরকার উন্নয়ন করেছে। কিন্তু দল কী করেছে? দলের লোকজন জনগণের কাছে পৌঁছাতে পারেনি। এই হিসাবটা করার সময় এসে গেছে। জেলা ও উপজেলা আওয়ামী লীগ যৌথভাবে কাজ করতে হবে।’\nআসগর আলী আরও বলেন, ‘যাকে যার দায়িত্ব দেওয়া হয়েছে, হয়তো সেখানে কোনো গলদ আছে। এই গলদ কাটিয়ে উঠতে হবে। তা না হলে অন্ধকার ছাড়া কিছুই দেখতে পাচ্ছি না।’\nসদর উপজেলা আওয়ামী লীগের সাধারণ সম্পাদক রেজাউল হকের কাছেও বিপর্যয়ের কারণ জানতে চাওয়া হয়েছিল। তিনি প্রথম আলোকে বলেন, সদরে প্রার্থী বাছাই সঠিকভাবে হয়নি। অনেক প্রার্থীকে ব্যক্তিগতভাবে এলাকার মানুষ অপছন্দ করেছে। আর প্রার্থীদের ভিন্ন ভিন্ন সমস্যা ছিল। যেহেতু স্থানীয় সরকার নির্বাচন, তাই এলাকার মানুষ যাঁকে বেশি পছন্দ করেছেন, তাঁকেই নির্বাচিত করেছেন। এটা অবশ্য গণতন্ত্রের বিজয়।\nসদরের বটতৈল ইউপিতে মাত্র ১১৪ ভোট পেয়েছেন নৌকার প্রার্থী এম এ মোমিন মণ্ডল। তিনি প্রথম আলোকে বলেন, নির্বাচনের প্রচারণা চালানোর সময় সদর উপজেলা আওয়ামী লীগের এক শীর্ষ নেতার ভিডিও ভাইরাল হয়। সেখানে ওই নেতাকে বলতে শোনা যায়, ওপরের এক নেতার নির্দেশে নৌকার পরিবর্তে বিদ্রোহী প্রার্থীকে জয়ী করতে হবে। এমন গোপন বৈঠক হয়েছে। এই কথা জানার পর স্থানীয় সব নেতা বিভ্রান্তিতে পড়েন। তাই তিনি (মোমিন) ভোটের দুই দিন আগে ভোটের মাঠ ছেড়ে দেন। এ কারণে তিনি হেরেছেন। তবে তিনি প্রশ্ন তোলেন, ‘কে সেই নেতা যার নির্দেশে নৌকার পরিবর্তে বিদ্রোহী প্রার্থীকে জেতানোর নির্দেশ দিয়েছিল? সেই নেতার নাম জানতে চাই।’


শীতবস্ত্র বিতরণ করে অসহায়দের পাশে দাঁড়ান : খুৎবা-পূর্ব বয়ান\nশামসুল ইসলাম | প্রকাশের সময় : ২১ নভেম্বর, ২০২১, ১২:০৬ এএম\nশীতের আগমনী বার্তা টের পাচ্ছি আমরা। সামনে শীতের ভরা মৌসুমে প্রচন্ড শৈত্য প্রবাহের আশঙ্কা থাকায় শীত কেন্দ্রিক দুর্ভোগ আরো বাড়বে। এমতাবস্থায় সমাজের বিত্তবান ও মানবিক গুণসম্পন্ন ব্যক্তিদের দায়িত্ব হচ্ছে শীতবস্ত্র বিতরণের মাধ্যমে অসহায় শীতার্তদের পাশে দাঁড়ানো। এটা রাসূল (সা.) আদর্শ। বস্ত্রদানের ফযীলত সম্পর্কে রাসূলুল্লাহ সাল্লাল্লাহু আলাইহি ওয়া সাল্লাম ইরশাদ করেন, “কোনো মুসলমান অন্য মুসলমানকে কাপড় দান করলে আল্লাহ তায়ালা তাকে জান্নাতের পোশাক দান করবেন। গতকাল জুমার খুৎবা-পূর্ব বয়ানে পেশ ইমাম এসব কথা বলেন। রাজধানীর মসজিদগুলোতে জুমার জামাতে প্রচুর মুসল্লির সমাগম ঘটে।\nবায়তুল মোকাররম জাতীয় মসজিদের পেশ ইমাম মুফতি এহসানুল হক জিলানী গতকাল জুমার খুৎবা-পূর্ব বয়ানে বলেন, মানব জীবনে তাকওয়ার গুরুত্ব ও প্রয়োজনীয়তা অপরিসীম। শরিয়তের পরিভাষায় তাকওয়া হলো, একমাত্র আল্লাহর ভয়ে যাবতীয় অন্যায় কাজ থেকে নিজেকে বিরত রাখা। যার মধ্যে তাকওয়া থাকে সে পার্থিব জীবনের লোভে কোনো খারাপ কাজ করে না এবং পরকালীন জীবনের কল্যাণ ও মঙ্গলের কাজে সব সময় নিজেকে নিয়োজিত রাখেন। সাহাবি হযরত আবদুল্লাহ ইবনে আব্বাস (রা.) থেকে বর্ণিত তিনি বলেন, যে ব্যক্তি নিজেকে শিরক, কবিরা গুনাহ ও অশ্লীল কাজকর্ম-কথাবার্তা থেকে বিরত রাখে তাকে মুত্তাকি বলা হয়। একজন মুমিনের ইহলৌকিক ও পারলৌকিক সফলতার মূল ভিত্তি হচ্ছে তাকওয়া।\nমহান আল্লাহতায়ালা বলেন, ‘হে ইমানদারগণ! তোমরা আল্লাহকে যথাযথভাবে ভয় কর এবং খাঁটি মুসলমান না হয়ে মৃত্যুবরণ করো না’। (সূরা আলে-ইমরান : ১০২)। আরো ইরশাদ হয়েছে, ‘এবং তোমরা আল্লাহকে ভয় কর। আর মনে রেখ, নিশ্চয় আল্লাহ মুত্তাকিদের সঙ্গে আছেন’। (সূরা বাক্বারাহ : ১৯৪)। তাকওয়া আল্লাহর নৈকট্য ও ভালোবাসা লাভ করার উপায়। কোরআন মাজিদে ইরশাদ হয়েছে ‘নিশ্চয় আল্লাহ তা‘য়ালা মুত্তাকিদের ভালোবাসেন’ (সূরা তাওবাহ : ৪)।\nআল্লাহ তা‘আলা অপর আয়াতে ইরশাদ করেন, মুত্তাকিরা থাকবে নিরাপদ স্থানে। (সূরা দুখান : ৫১) মুত্তাকিরা আল্লাহর কাছে অধিক সম্মানিত। এ প্রসঙ্গে মহান আল্লাহ তা‘আলার বাণী- ‘তোমাদের মাঝে সে ব্যক্তিই আল্লাহর কাছে অধিক সম্মানিত যে তোমাদের মধ্যে অধিক মুত্তাকি’। (সূরা হুজুরাত : ১৩)। তাকওয়া শুধু মানুষকে জাহান্নাম থেকে মুক্তি দেয় না, বরং তা জান্নাতে প্রবেশ করতেও সাহায্য করে। আল্লাহ তা‘আলা আমাদেরকে এসব পদ্ধতি অনুসরণের মাধ্যমে একজন প্রকৃত মুমিন মুত্তাকি হওয়ার তৌফিক দান করুন। আমীন।\nঢাকার মিরপুরের বাইতুল আমান কেন্দ্রীয় জামে মসজিদের খতিব মুফতি আবদুল্লাহ ফিরোজী গতকাল জুমার খুৎবা-পূর্ব বয়ানে বলেন, বর্তমানে শীতের আগমনী বার্তা টের পাচ্ছি আমরা। হু হু করে বাড়ছে শীতের প্রকোপ। শীত মৌসুমে সমাজের দিনমজুর, ছিন্নমূল এবং বাস্তুহারা জনগোষ্ঠী তীব্র শীতে নিদারুণ কষ্ট ভোগ করেন। সামনে শীতের ভরা মৌসুমে প্রচন্ড শৈত্য প্রবাহের আশঙ্কা থাকায় শীত কেন্দ্রিক দুর্ভোগ আরো বাড়বে। এমতাবস্থায় সমাজের বিত্তবান ও মানবিক গুণসম্পন্ন ব্যক্তিদের দায়িত্ব হচ্ছে শীতবস্ত্র বিতরণের মাধ্যমে অসহায় শীতার্তদের পাশে দাঁড়ানো। এটা রাসূল (সা.) আদর্শ।\nবস্ত্রদানের ফযীলত সম্পর্কে রসূলুল্লাহ সল্লাল্লাহু আলাইহি ওয়া সাল্লাম ইরশাদ করেন, ‘কোনো মুসলমান অন্য মুসলমানকে কাপড় দান করলে আল্লাহ তা‘আলা তাকে জান্নাতের পোশাক দান করবেন। ক্ষুধার্তকে খাদ্য দান করলে আল্লাহ তা‘আলা তাকে জান্নাতের সুস্বাদু ফল দান করবেন। কোনো তৃষ্ণার্ত মুসলমানকে পানি পান করালে মহান আল্লাহ তায়ালা তাকে জান্নাতের সিলমোহরকৃত পাত্র থেকে পবিত্র পানীয় পান করাবেন’। (সুনানে আবু দাউদ)।\nখতিব আরো বলেন, ইসলাম মানবীয় গুণাবলীর ক্ষেত্রে পরোপকার ও জনকল্যাণমূলক কাজকে অন্যতম শ্রেষ্ঠ গুণ আখ্যা দিয়ে এর প্রতি উৎসাহ দিয়েছে। মহাগ্রন্থ আল কোরআনের ‘সূরা কসাস’-এর ৭৭ নম্বর আয়াতে আল্লাহ তা‘আলা বলেছেন, তোমরা মানুষের প্রতি তেমন অনুগ্রহ কর (সাদক্বাহ বা যে কোন উপায়ে) যেমন আল্লাহ তোমাদের প্রতি অনুগ্রহ করেছেন। মহান আল্লাহ তা‘আলা আমাদেরকে আমল করার তৌফিক দান করুন আমীন।\nদিনাজপুর গোর-এ-শহীদ কেন্দ্রীয় জামে মসজিদের খতিব মাওলানা রেজাউল করিম গতকাল জুমার খুৎবার বয়ান বলেন, এক সময়ে মানুষ শয়তানের প্ররোচনায় ভালো মনে করে মূর্তি পূজার মত জঘন্যতম শিরক গুনাহ অবলীলায় করতে থাকে। আমাদের সমাজে অনেক ভাই ইবাদত মনে করে বিদ‘আতের মত জঘন্যতম কবিরা গুনাহ অবলীলায় করছে। আল্লাহ তা‘আলা বলেন, নিশ্চয়ই আল্লাহ তার সাথে শরিক করাকে ক্ষমা করবেন না। এছাড়া সবকিছু, যাকে ইচ্ছা ক্ষমা করেন। এবং কেউ আল্লাহর সাথে শরিক করলে সে ভীষণভাবে পথভ্রষ্ট হয়। (সূরা নিসা : ১১৬) কেউ আল্লাহর সঙ্গে শরিক করলে আল্লাহ তার জন্য জান্নাত অবশ্যই হারাম করবেন, এবং তার ঠিকানা হবে জাহান্নাম। জালেমদের জন্য কোন সাহায্যকারী নেই। ( সূরা মায়েদা, আয়াত : ৭২)।\nমিরপুরের ঐতিহ্যবাহী বাইতুল মামুর জামে মসজিদ এর খতিব মুফতি আব্দুর রহীম কাসেমী গতকাল জুমার খুৎবা-পূর্ব বয়ানে বলেন, মানব জীবনে পরীক্ষার গুরুত্ব অপরিশীম। পরীক্ষার মাঝেই উন্নতি অবনতি নিহিত। পবিত্র কোরআনুল কারীমে বহু স্থানে পরীক্ষার বিষয়টি বিশেষভাবে উল্লেখ করা হয়েছে। আল্লাহ তা‘আলা আরো বলেন, আমি তোমাদেরকে ভয়, ক্ষুধা, সম্পদনষ্ট, প্রাণহানী ও শষ্যের ক্ষতি সাধনের মাধ্যমে পরীক্ষা করবো। (সূরা বাকারা, আয়াত : ১৫৫ )। অন্য আয়াতে আরো বলেন, আল্লাহকে ভয় করো এবং ভেবে দেখো পরজীবনের জন্য কী সঞ্চয় করেছো। ( সূরা : হাশর, আয়াত : ১৮)।\nখতিব বলেন, আল্লাহর পক্ষ থেকে পুরা ইহকালই মানুষের জন্য পরীক্ষার সময়। আমাদের প্রত্যেককে নেক আমলের প্রতি উদ্বুদ্ধ হয়ে আল্লাহর বিধান পালনে রসূলুল্লাহ সল্লাল্লাহু আলাইহি ওয়া সাল্লামের আদর্শ অনুসরণে জীবন গঠন কার প্রতি সতেষ্ট হতে হবে। আল্লাহ সবাইকে দুনিয়া ও আখিরাতের পরীক্ষায় সফল হওয়ার তৌফিক দান করেন। আমিন।


ওয়ান ওয়ার্ল্ড ফর্মুলার খোঁজে বিজ্ঞানীরা | বিজ্ঞান পরিবেশ | DW | 24.10.2014\nবিশ্বব্রহ্মাণ্ডের সৃষ্টির রহস্য ভেদ করতে বিজ্ঞানীরা নানা পথে এগোনোর চেষ্টা করছেন৷ অতীতের বৈজ্ঞানিক তত্ত্বের উপর ভিত্তি করে ‘মিসিং লিংকগুলি ভরাট করার উদ্যোগ নিচ্ছেন৷ সবচেয়ে বড় আশা জেনিভার লার্জ হেড্রন কোলাইডার৷\nআমাদের বিশ্বব্রহ্মাণ্ডের সৃষ্টির রহস্য কী? আজকের এই অবস্থা কী ভাবে হলো? আলো কেন সেকেন্ডে প্রায় ৩ লাখ কিলোমিটার গতিতে চলে? সেটা ১০ লাখ কিলোমিটারও তো হতে পারতো! এই সব প্রশ্নের উত্তর দিতে হলে পদার্থবিদদের চাই এমন এক তত্ত্ব, যা সব প্রাকৃতিক শক্তির হদিশ দেয়৷ আলব্যার্ট আইনস্টাইনও প্রায় ৩০ বছর ধরে তার সন্ধান করেছেন, কিন্তু সফল হননি৷\nএই লক্ষ্যের আরও কাছে আসতে চান গবেষকরা৷ তার জন্য তাঁরা লার্জ হেড্রন কোলাইডার নামের পার্টিকেল অ্যাকসিলারেটর যন্ত্রটিকে এমনভাবে সাজিয়েছেন, যাতে তা অদূর ভবিষ্যতে শক্তি উৎপাদন করতে পারে৷ এমনটা আগে কখনো সম্ভব হয়নি৷ তার মাত্রা এত বেশি হবে, যে নতুন পার্টিকেল সৃষ্টি হবে, যা আমাদের কাছে এতকাল অপরিচিত ছিল৷ গত শতাব্দীতে পদার্থবিদরা ম্যাটার বা পদার্থের কাঠামোর আরও গভীরে প্রবেশ করেছেন৷\nবিশ্বব্রহ্মাণ্ডের সৃষ্টির রহস্য কী?\nআমাদের চারিপাশে যা কিছু আছে, তাকে বেরিয়নিক ম্যাটার বলা হয়৷ কয়েকটি মাত্র উপাদানের সাহায্যে পদার্থবিদরা তার ব্যাখ্যা দিতে পারেন৷ এই স্ট্যান্ডার্ড মডেল অনুযায়ী দুই ধরনের পার্টিকেল রয়েছে৷\nপ্রথমটি ম্যাটার বা পদার্থ সৃষ্টি করে৷ দ্বিতীয়টি এমন পার্টিকেল দিয়ে তৈরি যা শক্তি বহন করে৷ কিন্তু এই স্ট্যান্ডার্ড মডেল কিন্তু সব প্রশ্নের জবাব দিতে পারে না৷ যেমন ডার্ক ম্যাটার কী, তা এতে জানা যায় না৷ তাছাড়া এতে এমন কোনো পার্টিকেলের উল্লেখ নেই, যা অভিকর্ষ বহন করে৷ তাই পদার্থবিদদের এই তত্ত্বের সম্প্রসারণ করতে হয়েছে৷ প্রত্যেকটি পার্টিকেলের জন্য সহযোগী স্থির করতে হয়েছে, যার নির্দিষ্ট কিছু বৈশিষ্ট্য রয়েছে৷ এদের বলা হয় সুপার-সিমেট্রিক পার্টিকেল৷\nপদার্থবিদরা এলএইচসি-তে এমন সুপার-সিমেট্রিক পার্টনার পার্টিকেল খুঁজতে চান৷ সফল হলে তাঁরা এক সার্বিক তত্ত্বের আরও কাছে এগোতে পারবেন৷ কিন্তু একে কেন ‘ওয়ান ওয়ার্ল্ড ফর্মুলা' বলা হয়? হামবুর্গ বিশ্ববিদ্যালয়ের গুডরিড মোরগাট পিক বলেন, ‘‘কারণ এমন ফর্মুলা তৈরি হলে তা প্রকৃতির সব শক্তির বর্ণনা দিতে পারবে৷ এমনকি যে সব বিষয়ের ফর্মুলা ভাবাই কঠিন, তাও এতে স্থান পাবে৷ হয়ত আমরা একে ল্যাগব়্যাংজিয়ান পার্টিকেল মডেলে আনতে পারি৷ তবে বিষয়টি ঠিক সে রকম নয়৷ সেটা হবে পার্টিকেলগুলির মধ্যে সব রকম ক্রিয়া-প্রতিক্রিয়ার মৌলিক উৎস৷ যাকে ‘থিয়োরি অফ এভরিথিং' বলা চলে, যা সব সম্ভাব্য শক্তির ব্যাখ্যা দিতে পারবে৷''\nব্রহ্মাণ্ডে মোট চারটি শক্তি রয়েছে৷ সবচেয়ে পরিচিত হলো অভিকর্ষ৷ যে কোনো পদার্থের মাস বা ভর থাকলেই এই শক্তি কাজ করে৷ যে কোনো দূরত্বেই তা ঘটে৷ অভিকর্ষ ‘ওয়ান ওয়ার্ল্ড ফর্মুলা' নস্যাৎ করে দেয়৷\nআইনস্টাইন তাঁর ‘থিয়োরি অফ রিলেটিভিটি'-তে এর ক্রিয়ার বর্ণনা করেছেন৷ ইলেকট্রোম্যাগনেটিক শক্তিও যে কোনো দূরত্বেই কাজ করে৷ এই শক্তি আবার অণু-পরমাণুর গঠনও স্থির করে৷ বাকি দুটি শক্তি পরমাণুর মৌলিক স্তরে কাজ করে৷ স্ট্রং নিউক্লিয়ার পাওয়ার পরমাণুর কেন্দ্রীয় অংশ ধরে রাখে৷ আর উইক নিউক্লিয়ার পাওয়ার তেজস্ক্রিয় ভাঙন প্রক্রিয়া বর্ণনা করে৷ ‘ওয়ান ওয়ার্ল্ড ফর্মুলা'-র কাজ হবে এই সব শক্তিকে একত্র করা৷\n‘বিগ ব্যাং'-এর পর যখন ব্রহ্মাণ্ডের সৃষ্টি হলো, তখন সব মৌলিক শক্তি ঐক্যবদ্ধ ছিলো৷ সে সময়কার অবস্থা ঠিক কেমন ছিল, আজকের তত্ত্ব তার বর্ণনা দিতে পারে না৷ সৃষ্টির সেই রহস্য ভেদ করতে হলে পদার্থবিদদের তখনকার শক্তিগুলিকে আবার একত্র করতে হবে৷\nএক্ষেত্রে ‘স্ট্রিং থিয়োরি' সবচেয়ে উপযুক্ত তত্ত্ব হতে পারে৷ কারণ এই তত্ত্ব অনুযায়ী সবকিছুই অতি ক্ষুদ্র স্ট্রিং বা সুতা দিয়ে তৈরি৷ কিন্তু কেউ কোনোদিন সেগুলি দেখতে পাবে না৷ সহযোগী পার্টিকেল তত্ত্ব যদি প্রমাণ করা সম্ভব হয়, তাহলে তা ‘স্ট্রিং থিয়োরি'-কেও জোরালো করবে৷ কারণ সেটি ঠিক একই ভাবনার ভিত্তিতে গড়া৷\nপৃথিবী কি ধ্বংসের মুখোমুখি দাঁড়িয়ে?\nআগামী ২১শে অক্টোবর কি মহাপ্রলয় আসতে চলেছে? (12.09.2008)\nস্ট্রিং থিয়োরি সংক্রান্ত আরও তথ্য\nকি-ওয়ার্ডস বিশ্বব্রহ্মাণ্ড, সৃষ্টি রহস্য, বিজ্ঞানী, জেনিভার লার্জ


বিশ্বাসঘাতকতা নিয়ে উক্তি - Krishnakoli\nKrishnakoli > বিশিষ্ট ব্যক্তিদের উক্তি > বিশ্বাসঘাতকতা নিয়ে উক্তি\nআজ আমি আপনাদের সাথে বিশ্বাসঘাতকতা নিয়ে উক্তি শেয়ার করবো। সময় ব্যতীত অন্য ব্যক্তিকে সবচেয়ে মূল্যবান জিনিস আমরা দিতে পারি তা হল আমাদের বিশ্বাস। যাইহোক, যদি কেউ আমাদের সাথে বিশ্বাসঘাতকতা করে, তাহলে আমাদের কাউকে বিশ্বাস করা আরও কঠিন হয়ে পড়ে।\nকখনও কখনও এটি বিশ্বাস গড়ে তুলতে কয়েক বছর সময় নেয় এবং এটি কয়েক সেকেন্ডের মধ্যে ভেঙে যেতে পারে। একটি মিথ্যা, একটি গুজব বা সন্দেহ একজন ব্যক্তির আবার অন্য ব্যক্তিকে বিশ্বাস করার ক্ষমতা ধ্বংস করতে পারে।\nবিশ্বাস এমন একটি শব্দ যা যদি এই পৃথিবীতে না থাকে, তাহলে কিছুদিনের মধ্যেই এই বিশ্বে বিশৃঙ্খলা ছড়িয়ে পড়বে এবং আমাদের পক্ষে এখানে বসবাস করা সম্ভব হবে না। এটি একটি বিশ্বাস যা মানুষকে একে অপরের সাথে সংযুক্ত রাখে। সেটা স্বামী-স্ত্রীর সম্পর্ক হোক, সন্তান ও বাবা-মায়ের সম্পর্ক হোক, অথবা একজন কর্তা ও চাকরের সম্পর্ক হোক। মহান ব্যক্তিরা এই বিশ্বাসের উপর তাদের চিন্তাভাবনা রেখেছেন, যা আপনাকে অবশ্যই পড়তে হবে।\nসেরা ১৫০ টি বিশ্বাসঘাতকতা নিয়ে উক্তি:\nউদ্ধৃতি 1: কারও কখনও এমন মহিলাকে বিশ্বাস করা উচিত নয় যে তাকে তার সত্য বয়স বলে। একজন মহিলা যিনি এটি বলতে পারেন তিনি কিছু বলতে পারেন। অস্কার ওয়াইল্ড\nউদ্ধৃতি 2: সবাইকে ভালবাসুন কিন্তু কাউকে বিশ্বাস করুন, কারও সাথে ভুল করবেন না। উইলিয়াম শেক্সপিয়ার\nউদ্ধৃতি 3: আপনি আমাকে মিথ্যা বলেছিলেন বলে আমি বিচলিত নই, কিন্তু আমি বিরক্ত যে আমি আর আপনাকে বিশ্বাস করতে পারব না। ফ্রেডরিখ নিটশে\nউদ্ধৃতি 4: আপনার কি আরও একবার প্রেমকে বিশ্বাস করার এবং সর্বদা আরও একবার বিশ্বাস করার সাহস আছে? মায়া অ্যাঞ্জেলু\nউদ্ধৃতি 5: আমরা কেউই জানি না পরের মুহূর্তে কি হবে, তবুও আমরা এগিয়ে যাই কারণ আমরা বিশ্বাস করি। পাওলো কোয়েলহো\nউদ্ধৃতি 6: আমরা সবাই সময়ে সময়ে ভুল করি। কখনও কখনও আমরা ভুল কাজ করি, যার খারাপ পরিণতি হয়, কিন্তু এর অর্থ এই নয় যে আমরা খারাপ, অথবা এর পরে আমাদের কখনই বিশ্বাস করা যায় না। অ্যালিসন ক্রগন\nউদ্ধৃতি 7: মিথ্যা বলার প্রতিটি ভাল কারণের জন্য, সত্য বলার আরও ভাল কারণ রয়েছে। বো বেনেট\nউদ্ধৃতি 8: একজন সরল ব্যক্তির বিশ্বাস একটি মিথ্যাবাদীর সবচেয়ে দরকারী হাতিয়ার। স্টিফেন কিং\nউদ্ধৃতি 9: বিশ্বাসঘাতকতা হওয়ার আগে, বিশ্বাস থাকতে হবে। সুজান কলিন্স\nউদ্ধৃতি 10: বিশ্বাস করা ভালোবাসার চেয়ে ভাল প্রশংসা। জর্জ ম্যাকডোনাল্ড\nউদ্ধৃতি 11: বিশ্বাস করা শেখা জীবনের অন্যতম কঠিন জিনিস। আইজাক ওয়াট\nউদ্ধৃতি 12: কাউকে প্রশ্ন করা বন্ধ করুন এবং তাঁকে বিশ্বাস করা শুরু করুন। জোয়েল অস্টিন\nউদ্ধৃতি 13: একটি মিথ্যা অর্ধেক বিশ্ব ভ্রমণ করতে পারে যতদিন সত্য জুতা পরা হয়। চার্লস স্পার্জন\nউদ্ধৃতি 14: এমন ব্যক্তিকে বিশ্বাস করবেন না যে আপনার কাছে যা আছে তা চায়। বন্ধু বা না, ঈর্ষা একটি শক্তিশালী আবেগ। ইউবি ব্লেক\nউদ্ধৃতি 15: সবচেয়ে গুরুত্বপূর্ণ বিষয় যা আমি শিখেছি তা হল প্রতিটি পরিস্থিতিতে ঈশ্বরের উপর ভরসা করা। অ্যালিসন ফেলিক্স\nউদ্ধৃতি 16: নিজের উপর বিশ্বাস রাখুন, তাহলে আপনি জানতে পারবেন কিভাবে বাঁচতে হয়। জোহান উলফগ্যাং ভন\nউদ্ধৃতি 17: বিশ্বাস রাখুন, আপনি যা ভাবেন তার চেয়ে বেশি জানেন। বেঞ্জামিন স্পক\nউদ্ধৃতি 18: যে ব্যক্তি কাউকে বিশ্বাস করে না সে কারো দ্বারা বিশ্বাসযোগ্য নয়। হ্যারল্ড ম্যাকমিলান\nউদ্ধৃতি 19: আপনি পানিতে বিশ্বাস করতে পারবেন না কারণ একটি সোজা লাঠিও এতে তির্যক দেখায়। W. C\nউদ্ধৃতি 20: যখন আমি যৌক্তিক এবং আমার প্রবৃত্তিকে বিশ্বাস করি না, তখন আমি সমস্যায় পড়ি। অ্যাঞ্জেলিনা জোলি\nউদ্ধৃতি 21: আপনি যে কাজটি করতে চান তার উপর আপনার বিশ্বাস রাখুন, এটি চালিয়ে যান এবং এটি আপনাকে যেখানে যেতে হবে সেখানে নিয়ে যাবে। নাটালি গোল্ডবার্গ\nউদ্ধৃতি 22: আমি এই পুরো জীবনে সবচেয়ে গুরুত্বপূর্ণ যে জিনিসটি শিখেছি তা হল একজন ব্যক্তিকে বিশ্বস্ত করার একমাত্র উপায় হল তাকে বিশ্বাস করা এবং কাউকে অবিশ্বস্ত করার প্রধান উপায় হল তাকে বিশ্বাস না করা। হেনরি এল স্টিমসন\nউদ্ধৃতি 23: কখনও দূরে থাকা স্বামীকে বিশ্বাস করবেন না, বা খুব কাছাকাছি বসবাসকারী ব্যাচেলরকেও বিশ্বাস করবেন না। হেলেন রোল্যান্ড\nউদ্ধৃতি 24: উপস্থিতির উপর কখনও বিশ্বাস করবেন না। ভার্জিল ভার্জিল\nউদ্ধৃতি 25: কাউকে সম্পূর্ণরূপে বিশ্বাস করা সুখ। জেফ গোল্ডব্লাম\nউদ্ধৃতি 26: আপনার স্মৃতিতে বিশ্বাস করবেন না, এটি গর্তে ভরা ফাঁদ। সবচেয়ে সুন্দর উপহারগুলি এটি থেকে বেরিয়ে আসে। জর্জেস ডুহামেল\nউদ্ধৃতি 27: আপনি কি 99% সৎ ব্যক্তির সাথে ব্যবসা করতে চান? সিডনি ম্যাডওয়েড\nউদ্ধৃতি 28: আপনাকে কিছু না কিছু বিশ্বাস করতে হবে – আপনার সাহসে, আপনার ভাগ্যে, আপনার জীবনে বা আপনার কর্মে। স্টিভ জবস\nউদ্ধৃতি 29: ভালোবাসার সেরা প্রমাণ হল বিশ্বাস। জয়েস ব্রাদার্স\nউদ্ধৃতি 30: একজনকে বিশ্বাস করা যায় বা না করা যায়। জানার সবচেয়ে ভালো উপায় হল তাকে বিশ্বাস করা। আর্নেস্ট হেমিংওয়ে\nউদ্ধৃতি 31: বিশ্বাস করুন কিন্তু চেক করুন। রোনাল্ড রিগন\nউদ্ধৃতি 32: যে বেশি বিশ্বাস করে না তাকে বিশ্বাস করা যায় না। লাও তু\nউদ্ধৃতি 33: খুব বেশি বিশ্বাস করে আপনি প্রতারিত হতে পারেন, কিন্তু যদি আপনি যথেষ্ট বিশ্বাস না করেন তবে আপনি যন্ত্রণায় বেঁচে থাকবেন। ফ্রাঙ্ক ক্রেন\nউদ্ধৃতি 34: যখন ট্রেনটি একটি সুড়ঙ্গ ছেড়ে চলে যায় তখন অন্ধকার হয়ে যায়, তখন আপনি আপনার টিকিট নিক্ষেপ করবেন না এবং ট্রেন থেকে লাফ দেবেন না, তবে আপনি বসে ইঞ্জিনিয়ারকে বিশ্বাস করবেন। কোরি টেন বুম\nউদ্ধৃতি 35: কেবলমাত্র একজন ন্যায্য ব্যক্তি যাকে আপনি বিশ্বাস করতে পারেন এবং তিনি হলেন মৃত সাদা মানুষ। রবার্ট মুগাবে\nউদ্ধৃতি 36: প্রজ্ঞা সময়ে সময়ে প্রতারণা করে এবং যে আপনাকে একবারও প্রতারণা করেছে তাকে পুরোপুরি বিশ্বাস করা বুদ্ধিমানের কাজ নয়। রেনে ডেসকার্টেস\nউদ্ধৃতি 37: বিশ্বাস জীবনের আঠালো। এটি কার্যকর যোগাযোগের সবচেয়ে প্রয়োজনীয় অংশ। এটাই মৌলিক নীতি যা সকল সম্পর্ককে আবদ্ধ করে। স্টিফেন কোভি\nউদ্ধৃতি 38: আমি কাউকে বিশ্বাস করি না, এমনকি নিজেকেও না। জোসেফ স্ট্যালিন\nউদ্ধৃতি 40: বিশ্বাস অর্জন করতে হবে এবং এটি কেবল সময়ের সাথে সাথে আসা উচিত। আর্থার আশে\nউদ্ধৃতি 41: একটি বাগান আমাদের সর্বশ্রেষ্ঠ শিক্ষক। তিনি আমাদের ধৈর্য এবং সাবধানে দেখতে শেখান। তিনি আমাদের কঠোর পরিশ্রম করতে এবং অর্থনৈতিক হতে শেখান এবং সর্বোপরি তিনি আমাদের বিশ্বাস করতে শেখান। গার্ট্রুড জেকিল\nউক্তি 42: মানুষ আপনার জীবনে আসে এবং তারপর তারা চলে যায়। আপনাকে কেবল বিশ্বাস করতে হবে যে জীবন আপনার জন্য একটি রাস্তা রেখেছে। অরল্যান্ডো ব্লুম\nউদ্ধৃতি 43: আপনাকে মানুষের প্রতি বিশ্বাস এবং আস্থা রাখতে হবে অন্যথায় জীবন অসম্ভব হয়ে পড়ে। আন্তন চেখভ\nউদ্ধৃতি 44: বিশ্বাস মারা যায় কিন্তু অবিশ্বাস ক্রমাগত বৃদ্ধি পায়। সফোক্লিস\nউদ্ধৃতি 45: সর্বদা নিজের উপর বিশ্বাস করুন এবং তারপর কেউ আপনাকে প্রতারিত করতে পারবে না। উইলিয়াম পেন\nউদ্ধৃতি 46: আত্মবিশ্বাস ধারাবাহিকতার সাথে তৈরি হয়। লিঙ্কন চাফি\nউদ্ধৃতি 47: যখন বিপুল পরিমাণ অর্থের কথা আসে, তখন কাউকে বিশ্বাস না করাই ভাল। আগাথা ক্রিস্টি\nউদ্ধৃতি 48: অর্থের উপর আপনার বিশ্বাস রাখবেন না, আপনার অর্থ বিশ্বাসে রাখুন। অলিভার ভেন্ডেল হোমস\nউদ্ধৃতি 49: জীবন একটি উপহার, শুধু একটি শিশুর মত বিশ্বাস করুন। অ্যান মোরো লিন্ডবার্গ\nউদ্ধৃতি 50: জীবনে যা ঘটে তা ভাল, কেবল এটিতে বিশ্বাস করুন। অরল্যান্ডো ব্লুম\nউদ্ধৃতি 51: শেষ পর্যন্ত প্রতিটি স্বৈরশাসকের হৃদয়ে একটি বিষ রয়ে যায় যে সে বন্ধুকে বিশ্বাস করতে পারে না। Aeschylus Aeschylus\nউদ্ধৃতি 52: যদি আপনি পাইলটে বিশ্বাস না করেন, তাহলে যাবেন না। ডেনজেল ওয়াশিংটন\nউদ্ধৃতি 53: বিশ্বাস শ্রদ্ধার মতো নয়। বন্ধু হলো এমন একজন যাকে আপনি বিশ্বাস করতে পারেন, কিন্তু কারো প্রতি বিশ্বাস রাখা ভুল। ক্রিস্টোফার হিচেন্স\nউদ্ধৃতি 54: কষ্টে থাকা ব্যক্তির পরামর্শকে কখনো বিশ্বাস করবেন না। অজানা\nউদ্ধৃতি 55: যার বিশ্বাস আছে তাকে দায়িত্ব দেওয়া হয়। দায়িত্ব সবসময় বিশ্বাসের চিহ্ন। জেমস ক্যাশ পেনি\nউদ্ধৃতি 56: বিশ্বাস করা কঠিন। কাকে বিশ্বাস করতে হয় তা জানা আরও কঠিন। মারিয়া ভি স্নাইডার\nউদ্ধৃতি 57: বিশ্বাস সত্য দিয়ে শুরু হয় এবং সত্যের সাথে শেষ হয়। সন্তোষ কালওয়ার\nউদ্ধৃতি 58: শান্তি ও বিশ্বাস গড়ে তুলতে বছর লেগে যায়, কিন্তু ক্ষণ ভেঙে যায়। মেহগনি সিলভার রেইন\nবিশ্বাস একটি ফুলদানির মতো, যদি একবার তা ভেঙে যায়, আপনি এটি ঠিক করতে পারেন, কিন্তু ফুলদানিটি আর আগের মতো থাকবে না।\nআপনি যদি কাউকে বিশ্বাস করেন, তাহলে নিশ্চিত থাকুন যে ফলাফল যাই হোক না কেন, আপনি হয়ত একজন মহান বন্ধু অথবা শেষ পর্যন্ত একটি মহান পাঠ পাবেন।\nবিশ্বাস এমন একটি বিষয় যা প্রতিষ্ঠা করা কঠিন। এটি খুব সূক্ষ্ম যা মনোযোগ প্রয়োজন। একবার বিশ্বাস ভেঙে গেলে বা টুকরো টুকরো হয়ে গেলে, এটি পুনরায় তৈরি করা খুব কঠিন।\nআত্মবিশ্বাস পৃথিবীর সবচেয়ে সহজ জিনিস হারানো, এবং ফিরে পাওয়া পৃথিবীর সবচেয়ে কঠিন জিনিস।\nবিশ্বাস স্থাপন করার জন্য, প্রথমেই প্রয়োজন যে আপনি বিশ্বস্ত। এর মানে হল যে আপনার সমস্ত লেনদেনের সাথে আপনার এগিয়ে থাকা উচিত।\nবিশ্বাস একটি সুস্থ সম্পর্কের সব মৌলিক উপাদানকে ঘিরে থাকে: প্রেম, যোগাযোগ, অঙ্গীকার এবং সততা।\nযারা আপনাকে বিশ্বাস করে তাদের সম্মান করুন। লোকেদের আপনার উপর বিশ্বাস করতে অনেক সময় লাগে, তাই তাদের বিশ্বাসকে একটি অমূল্য জিনিস হিসাবে বিবেচনা করুন।\nযদি আপনি খুব বেশি বিশ্বাস করেন তবে আপনি প্রতারিত হতে পারেন, কিন্তু যদি আপনি যথেষ্ট বিশ্বাস করেন না, তাহলে আপনি যন্ত্রণায় ভুগবেন।\nবিশ্বাস রক্তচাপের মতো। এটি নীরব, সুস্বাস্থ্যের জন্য অত্যাবশ্যক, এবং অপব্যবহার করলে মারাত্মক হতে পারে।\nবিশ্বাস জীবনের আঠালো। এটি কার্যকর যোগাযোগের সবচেয়ে প্রয়োজনীয় উপাদান। এই মৌলিক নীতি যা সকল সম্পর্ককে একসাথে রাখে।\nবিশ্বাস তখনই অর্জিত হয় যখন একজন ব্যক্তি ঝুঁকি নেয় এবং ক্ষতি না করে। মানুষ বৃদ্ধির ঝুঁকিতে এবং প্রক্রিয়ায় ক্ষতিগ্রস্ত না হওয়ায় এটি উভয়ই বৃদ্ধি পায়।\nযখন আমরা কাউকে বিশ্বাস করি তখন আমরা এতটা দুর্বল নই – কিন্তু বিদ্বেষপূর্ণভাবে, যদি আমরা বিশ্বাস করতে না পারি, আমরা ভালবাসা বা সুখ খুঁজে পেতে পারি না।\nআত্মবিশ্বাস হল এমন একটি দক্ষতা যা সময়ের সাথে সাথে শেখা হয়, যাতে একজন প্রশিক্ষিত ক্রীড়াবিদদের মতো একজন সঠিক পদক্ষেপ নেয়, সাধারণত অনেক প্রতিফলন ছাড়াই।\nআপনি কাউকে বিশ্বাস করতে পারেন কিনা তা খুঁজে বের করার সর্বোত্তম উপায় হল একবারের জন্য তাকে বিশ্বাস করা।\nবন্ধুরা, যদি আপনি বিশ্বাসঘাতকতা নিয়ে উক্তি পছন্দ করেন তাহলে অবশ্যই আমাদেরকে কমেন্টের মাধ্যমে জানাবেন এবং আপনার ফেসবুক বন্ধুদের সাথে শেয়ার করুন।


January 2017 – Page5– Bangladesher Khela\nকোহলির প্রশংসায় তিন পাকিস্তানি\nবিরাট কোহলিকে নিয়ে একের পর এক বন্দনা সাবেক ক্রিকেট কিংবদন্তিদের। ক’দিন আগেই সাবেক ইংলিশ অধিনায়ক নাসের হুসেইন কোহলিকে ফুটবলের ক্রিশ্চিয়ানো রোনারদোর সঙ্গে তুলনা করেন। আরেক ইংলিশ অধিনায়ক মাইকেল ভন তো…\nরাতে দেশে ফিরছেন সাকিব-তামিমরা\nলম্বা সফর ও পূর্ণাঙ্গ সিরিজ শেষে আজ (বুধবার) ২৫ জানুয়ারী দেশে ফিরছে বাংলাদেশ ক্রিকেট দল। সিঙ্গাপুর এয়ারলাইনসের একটি ফ্লাইটে ক্রাইস্টচার্চ থেকে অকল্যান্ড হয়ে রাত ৯টায় হযরত শাহজালাল আন্তর্জাতিক বিমানবন্দরে পৌঁছাবেন…\nপদ্ম পুরস্কার পাচ্ছেন ধোনি\nখেলরত্ন, পদ্মশ্রীর পর এবার পদ্ম পুরস্কার পেতে যাচ্ছেন সদ্য ওয়ানডে এবং টি-টোয়েন্টি ক্রিকেটের নেতৃত্ব ছাড়া ২০১১ বিশ্বকাপ জয়ী অধিনায়ক ধোনি। বৃহস্পতিবার প্রজাতন্ত্র দিবসের ধোনিকে এ সম্মান দেওয়া হবে। এদিকে ধোনির…\nমায়ের জন্মদিন উদযাপন করলেন মেসি\nমা’ শব্দটাই সবার কাছে অন্যরকম অনুভূতি। আর কোনো শব্দ এই অনুভূতি আনতে পারে না; যা একমাত্র ‘মা’ শব্দটাই পারে। লিওনেল মেসির রত্নগর্ভা মা সেলিয়া`র জন্মদিন ছিল সোমবার। তাইতো মায়ের জন্মদিনটা…\n‘আমি অনেক শিখতে পারবো’\nসিনিয়রদের থেকে শিখেই ভালো কিছু করা সম্ভব! জাতীয় দলের তারকা ক্রিকেটারদের থেকে সেই শিক্ষাটা পেলে খেলাটাকে আরো সুসজ্জিত করা যায়। সেই দীক্ষাই নিতে চান পারভেজ রসূল। ইংল্যান্ডের বিপক্ষে তিনটি টি-টোয়েন্টি…\nশেষ আটে সেরেনা-নাদাল\nঅস্ট্রেলিয়া ওপেনে চলছে তারকা পতনের মিছিল! তবে সেই মিছিলে যোগ দেননি সেরেনা উইলিয়ামস ও রাফায়েল নাদাল। টুর্নামেন্টের শেষ আটের খেলা নিশ্চিত করেছেন তারা। পুরুষ এককের শেষ ষোলোর লড়াইয়ে নাদাল পরাজিত…\nকোহলি বাহিনীকে অভিনন্দন জানালেন কুম্বলে\nসিরিজের তৃতীয় ও শেষ ওয়ানডেতে নাটকীয়ভাবে হেরে গেছে ভারত। তবে গোটা সিরিজেই ছিল তাদের আধিপত্য। তৃতীয় ম্যাচে জয়ের জন্য শেষ ওভারে দরকার ছিল ১৬ রান। কেদার যাদব দুর্দান্তভাবে এগিয়ে দিয়েছিলেন।…\nগুলশানে হচ্ছে আধুনিক খেলার মাঠ ও জিমনেসিয়াম\nরাজধানীর গুলশানে আধুনিক খেলার মাঠ ও জিমনেসিয়াম নির্মাণ করবে যুব ও ক্রীড়া মন্ত্রণালয়। এ জন্য পাটকল কর্পোরেশন (বিজেএমসি) তাদের গুলশানের ১০ দশমিক ৩৩ বিঘা জমি যুব ও ক্রীড়া মন্ত্রণালয়কে হস্তান্তর…\n‘স্লিপ ক্যাচিং নিয়ে ভাবতে হবে’\nনিউজিল্যান্ডের বিপক্ষে টাইগারদের ভরাডুবির সফরের ময়না তদন্ত করতে বসলে একের পর এক ক্যাচ মিস প্রধান কারণ হিসেবে দেখা দেবে। একে তো প্রতিপক্ষের বিরুদ্ধ কন্ডিশন। যেখানে প্রতিকূলতার সীমা নেই। তার ওপর…\nতামিমের কণ্ঠে হতাশার সুর\nদেশসেরা ওপেনার। দীর্ঘ দিন ধরেই বাংলাদেশের উদ্বোধনে ভরসার প্রতীক তিনি। নিউজিল্যান্ড সফরে তাই তার কাছ থেকে প্রত্যাশাটা অনেক বেশিই ছিল। কিন্তু প্রত্যাশার সঙ্গে পারফরম্যান্সের তেমন মিল খুঁজে পাওয়া যায়নি! নিউজিল্যান্ড…


নটর ডেমে মেধাবী মুখের মিলনমেলা\nজিপিএ ৫ প্রাপ্তদের সংবর্ধনা\n২৪ আগস্ট ১৪ । ০০:০০\nশরতের বিকেলে গতকাল রাজধানীর মতিঝিলে ঐতিহ্যবাহী বিদ্যাপীঠ নটর ডেম কলেজে বসেছিল মেধাবী মুখের মিলনমেলা। মিলনমেলায় বিদায়ের করুণ সুর বাজলেও সুন্দর আগামীর প্রত্যাশায় তাকে স্বাগত জানিয়ছেন ছাত্র-শিক্ষক-অভিভাবক গুণীজন সবাই। কয়েকশ' স্বপ্নবাজকে গুণীজনরা উপদেশ দিয়েছেন স্বপ্ন দেখতে ও স্বপ্নের সমান বড় হতে। বলেছেন শিক্ষিত মানুষ হতে; উপদেশ দিয়েছেন শিক্ষিত শয়তান না হতে; ক্ষুধা, দারিদ্র্য, কুসংস্কার আর জঙ্গিবাদ দূর করে সুখী, সমৃদ্ধ বাংলাদেশের চূড়ায় পতাকা বয়ে নিতে। গতকাল শনিবার নটর ডেম কলেজের জিপিএ ৫ পাওয়া ছাত্রদের সংবর্ধনা অনুষ্ঠানে এসব উপদেশ দেন বক্তারা।\nসংবর্ধনা অনুষ্ঠানে প্রধান অতিথির বক্তব্য রাখেন তথ্যমন্ত্রী হাসানুল হক ইনু। তিনি ১৯৬৫-৬৬ শিক্ষাবর্ষে এ কলেজের ছাত্র ছিলেন। মন্ত্রী তার স্মৃতিচারণ করে বলেন, তিনি কলেজজীবনে সেরা ক্রীড়াবিদ ছিলেন। তখন তিনি ফুটবল দলের অধিনায়ক ও গোলকিপার ছিলেন। আজও তিনি রাজনীতির মাঠে গোলকিপার হিসেবেই দায়িত্ব পালন করে যাচ্ছেন। এখন তিনি সরকারের মন্ত্রী হিসেবে গোল ঠেকিয়ে যাচ্ছেন।\nকলেজের পরিচালনা পর্ষদের চেয়ারম্যান আর্চবিশপ প্যাট্রিক ডি রোজারিও জিপিএ ৫ পাওয়া শিক্ষার্থীদের উদ্দেশে বলেন, যারা শিক্ষা দেন, তারা মূলত ভালোবাসা পেঁৗছে দেন। তোমাদের কাছে শিক্ষকরা সঠিকভাবে ভালোবাসা পেঁৗছে দিয়েছেন। এখন তোমরা সেই ভালোবাসা সমাজের বঞ্চিত মানুষের মাঝে পেঁৗছে দেবে। এর আগে আর্চবিশপ তথ্যমন্ত্রীর ১৯৬৫ সালে নটর ডেম কলেজে ভর্তির সময়ে দেওয়া একটি ছবি তার হাতে তুলে দেন।\nসংবর্ধনা অনুষ্ঠানে আরও রাখেন করেন অতুল ডি রোজারিও, অভিভাবকদের পক্ষ থেকে অনুভূতি প্রকাশ করেন মারিনা সুলতানা তরফদার, ড. রশিদুন নবী ও ড. বেনেডিক্ট ডি রোজারিও। জিপিএ ৫ প্রাপ্ত শিক্ষার্থীদের মধ্য থেকে অনুভূতি প্রকাশ করেন রাফীদ রহমান তূর্য, স্বরূপ দেব অনিন্দ্য, সৌরদীপ পাল, আতিকুর রহমান ও এএসএম আরমান সাজ্জাদ।


অনুরাগ ও অনিল কপূর প্রতিদ্বন্দ্বী ? কী বলছে AK vs AK-র ট্রেলার in bengali\nরবিবারই টুইটারে বলিউডের এই দুই স্টারের মধ্যে বাকযুদ্ধ প্রকাশ্যে এসেছিল। তাঁদের অনুরাগীরা বেশ চমকেছিলেনও বটে! কেন এই দুই 'একে'(AK) একে অপরের সঙ্গে বাকযুদ্ধে জড়ালেন? দুজনই বলিউড তারকা হলেও একজন অবশ্যই অভিনেতা ও অন্যজন পরিচালক। অনিল কপূর ও অনুরাগ কাশ্যপ। দিল্লি ক্রাইম সম্প্রতি ‘ইন্টারন্যাশনাল এমি অ্যাওয়ার্ডস’জেতে। তাই দিল ধড়কনে দো কো-স্টার শেফালি শাহকে অভিনন্দন বার্তা দেন অনিল। সেটাই টুইট করেন। সেখানে অনুরাগ কাশ্যপ পাল্টা কটাক্ষ করেন, "স্যার আপনার অস্কার কোথায়?" এর পরেই একে অপরকে টুইটেই খোঁচা দিতে থাকেন তাঁরা। এইসব দেখে কিন্তু বেশ অবাক হয়েছিলেন নেটিজ়েনরা। হচ্ছে টা কী! তবে তারপরেই অবশ্য সেই রহস্য আরও কিছুটা স্পষ্ট হল।\nসোমবারই মুক্তি পেল 'একে ভার্সেস একে '(AK vs AK)-র ট্রেলার। নেটফ্লিক্সে ২৪ ডিসেম্বর মুক্তি পাবে এই ছবি। বিক্রমাদিত্য মোতওয়ানে পরিচালিত একে ভার্সেস একে কী রহস্য উপহার দেবে নেটফ্লিক্সের দর্শককে? দেশের সমসাময়িক প্রথম সারির পরিচালকদের মধ্যে বিক্রমাদিত্যও একজন। এর আগেও ওয়েব সিরিজ়ে বাজিমাত করেছেন তিনি। তারও আগে লুটেরার মতো ছবি উপহার দিয়ে দর্শকদের বেশ প্রিয় হয়ে উঠেছেন। প্রায় ১০ বছর ধরে ইন্ডাস্ট্রিতে ছবি বানাচ্ছেন এই ওল্ড স্কুল পরিচালক।\nএইবার একে ভার্সেস একে -তে কী চমক থাকছে? ট্রেলারে অন্তত এই বিষয়টি স্পষ্ট, অনুরাগ কিন্তু সেই ডার্ক জনরা থেকে সরে যাননি। অনুরাগ ও অনিল কপূরের মধ্যে শত্রুতা প্রকাশ্যে আসছে। মঞ্চেই একে অপরের উদ্দেশে কটাক্ষ করছেন তাঁরা। কিন্তু কেন? শেষে এও দেখা যাচ্ছে, অনুরাগ ও অনিল একটি ছবিও বানাচ্ছেন। অবশ্যই, একজন পরিচালক ও অন্যজন অভিনেতা। কিন্তু এই ছবির চরিত্র ও গল্প যেন সবই সত্যি! অনুরাগ অনিল কপূরকে একটি ছবির প্রস্তাব দিচ্ছেন। তিনি বলছেন, অনিল কপূরের মেয়ে সোনম কপূরকে অপহরণ করা হয়েছে। তাঁর মেয়েকেই খুঁজে বের করে বাঁচাতে হবে অনিলকে। একজন অভিনেতা যখন বাবার ভূমিকায় অভিনয় করবেন। না অভিনয় নয়, সত্যিই একজন বাবা খুঁজে বেড়াবেন তাঁর মেয়েকে। এইখানেই টুইস্ট, ন্যারেটিভে রিল ও রিয়েলের মধ্যে সূক্ষ্ম বিভাজন রেখা যেন কোথাও গিয়ে মুছে যাচ্ছে। অনুরাগ অনিলকে বলছেন, আপনি পুলিশের কাছে যেতে পারবেন না। আপনাকে একাই খুঁজতে হবে। আপনার চোট লাগবে। আপনি আহত হবেন। আপনি কষ্ট পাবেন। আর এইসবই সত্যি! বিষয়টা খুব বেশি রহস্যজনক হয়ে ওঠে, তাহলে কি সত্যিই দুই একে-র মধ্যে শত্রুতা দেখব আমরা? নেটফ্লিক্সের প্রকাশিত ট্রেলার দেখে অন্তত সেরকমই মনে হচ্ছে। শুধু রিল ও রিয়েলের মধ্যে পার্থক্যটা আমাদেরই করে নিতে হবে।\nঅনুরাগ নিজের ইনস্টা হ্যান্ডেল থেকে এই ট্রেলার শেয়ার করেন এবং লেখেন বিক্রমাদিত্য মোতওয়ানে 'আসল' ন্যারেটিভের সঙ্গে অবিচার করছেন। পোস্ট করেন অনুরাগ কাট-ও। অনুরাগের পয়েন্ট অফ ভিউ থেকে ন্যারেটিভের একটি অংশ পোস্ট করা হয়। সেই ভিডিয়োয় আসে গ্যাংস অফ ওয়াসিপুরের কথাও। আসে গ্যাংস অফ ওয়াসিপুরের সেই বিখ্যাত সংলাপ,"সবকা বদলা লেগা তেরা ফয়জ়ল"! একটি ছবি যে পরিচালক তৈরি করেন এবং একজন পরিচালকও যে তারকা হয়ে উঠতে পারেন, তা অনুরাগ প্রমাণ করে দিয়েছেন। তিনি 'দ্য অনুরাগ কাশ্যপ', ভারতের 'তারান্তিনো'! এরকমই একাধিক কথা শোনা যায় অনুরাগ কাশ্যপের সংলাপে। দেখে নিন সেই এক ঝলক...\nএকইসঙ্গে অনিল কপূরও পোস্ট করেন অনিল কপূর কাট। সেটাতে অনিল কপূরের চরিত্রটি অনেক বেশি স্পষ্ট হয়ে ওঠে। তাঁর ফিল্ম কেরিয়ার, তাঁর বিখ্যাত গান সেই ভিডিয়োতে আসে।\nতাহলে একে ভার্সেস একে আসলে কী দেখাবে আমাদের? থ্রিলার, ডার্ক ন্যারেটিভ এবং ডিসটোপিয়া? ঠিক যেভাবে অনুরাগ ইন্ডিয়ান সিনেমার দর্শককে দেখতে শিখিয়েছিলেন?


আওয়ামীলীগ আন্তর্জাতিক কূটনীতিতে নাম্বার ওয়ান মিথ্যাচারী – Nationalist View\nআর্ন্তজাতিক কূটনীতিতে আ.লীগের বেশুমার মিথ্যাচার । বার বার মিথ্যাচারে পুরো জাতিকে বিশ্ব দরবারের হেয় করে কি পাচ্ছে তারা ? কেন এতো মিথ্যাচার করে আওয়ামিলীগ? তারা অবাধে বিভিন্ন বিষয়ে মিথ্যাচার করেই যাচ্ছে।\nএকদিকে দেশের রিসার্ভের টাকা মেরে দিচ্ছিয়ে, অন্য দিকে আন্তর্জাতিক মহলে তাদের উন্নয়নের মিথ্যা গল্প শুনিয়ে যাচ্ছে।\nসবাইকে বুঝানর চেষ্টা করছে যে বাংলাদেশ অনেক উন্নতি করেছে। তাতে বাংলাদেশে তারা আরও বিনিয়োগ করবে। এবং এসব বিনিয়োগের সুফল ভোগ করবে স্বয়ং আওয়ামীলীগ। কিভাবে? এইসব বিনিয়োগের সকল অর্থই আমাদের কে দেওয়া হয় ঋণ হিসেবে। কিন্তু এইসব টাকা দেশে এসে ঢুকার সাথে সাথেই উধাও করে ফেলে এই স্বৈরাচারী আওয়ামীলীগ এর সরকার।\nকিন্তু এইসব ঋণের বোঝা কিন্তু শেষ পর্যন্ত আপনার, আমার, সকল দেশবাসীকেই টানতে হবে। এতে আওয়ামীলীগ এর কোন ভ্রুক্ষেপ নাই। তারা নিজের পকেট ভরতেই ব্যস্ত।\nক্ষমতায় টিকে থাকতে আর কত মিথ্যাচার সইতে হবে এই জাতিকে? প্রয়জনে অপ্রয়োজনে মিথ্যা বলা প্রধানমন্ত্রী থেকে শুরু করে প্রশাসন, নেতা ,কর্মী এমন কোন স্তর নাই যে স্তরে মিথ্যার চর্চা করেনা দলটি এবং এদের দোসররা।\nবিশ্বে মিথ্যার উপর যদি কোনো প্রতিযোগিতা হতো, তাহলে সারা পৃথিবীর মধ্যে প্রথম স্থান অধিকার করতো বাংলাদেশ। সারা বিশ্বের মিথ্যাবাদীদের আইকন হতেন স্বয়ং প্রধানমন্ত্রী হাসিনা এবং উনার উত্তরসুরীরা। এতে কোন সন্দেহ নেই । সরকার দলীয় কর্মী সমর্থকরা ২০ দলীয় জোটের নেতা কর্মীদের সাথে যুক্তি তর্ক এড়িয়ে মিথ্যা দিয়ে মিথ্যা বলার অপকৌশল লিপ্ত হচ্ছে।


Singer Neha Kakkar forcible kissed by Indian Idol contestant dgtl - Anandabazar\n১৯ অক্টোবর, ২০১৯, ১২:৩৯:০৭\nশেষ আপডেট: ২২ অক্টোবর, ২০১৯, ১৭:৫৮:৫৯\nরিয়েলিটি শো-র মঞ্চে নেহা কক্করকে জোর করে চুমু প্রতিযোগীর!\nজনপ্রিয় রিয়েলিটি শো ‘ইন্ডিয়ান আইডল’-এর মঞ্চে বিচারক নেহা কক্করকে অডিশন রাউন্ডের সময় জোর করে চুমু খেয়ে বিতর্কের সৃষ্টি করলেন এক প্রতিযোগী। আয়োজক চ্যানেলের শেয়ার করা একটি স্বল্প সময়ের প্রোমো ভিডিয়োতে এমনটাই দেখা গিয়েছে।\nরিয়েলিটি শো-র মঞ্চে কত কী না হয়! কখনও মঞ্চে জামা খুলে নাচ, আবার কখনও বা বিচারকদের খুশি করার জন্য অদ্ভুত আচরণ— তবে এই ঘটনা যেন ছাপিয়ে গেল সব কিছুকেই।


‘চট্টগ্রামে হবে লেদার ভিলেজ’\nপ্রচ্ছদ লিড নিউজ ‘চট্টগ্রামে হবে লেদার ভিলেজ’\n৫:০৭ অপরাহ্ণ জানুয়ারি ৯, ২০১৭\nচামড়ার বাজার ভালো থাকা সত্ত্বেও চামড়া শিল্পের বিকাশে বেশ পিছিয়ে আছে চট্টগ্রাম। চট্টগ্রামে মাত্র দুইটি লেদার প্রতিষ্ঠান থাকলেও দেশের ক্রমবর্ধমান চামড়ার চাহিদার বেশ বড় অংশ পূরণ হয় এখান থেকে। যেহেতু চট্টগ্রামে অর্থনৈতিক অঞ্চল গড়ে তোলা হচ্ছে সেহেতু চামড়া শিল্পের বিকাশে চট্টগ্রামে একটি লেদার ভিলেজ গড়ে তোলার পরিকল্পনা নিয়েছে সরকার।\nআজ চট্টগ্রামে বঙ্গবন্ধুর স্বদেশ প্রত্যাবর্তন দিবস উপলক্ষে আয়োজিত ৩ দিন ব্যাপী উন্নয়ন মেলার উদ্বোধনী অনুষ্ঠানে এসব কথা বলেন বাংলাদেশ অর্থনৈতিক অঞ্চল কর্তৃপক্ষের নির্বাহী চেয়ারম্যান (সচিব) পবন চৌধুরী।\nপবন চৌধুরী বলেন, দেশের অর্থনীতি অনেকাংশে নির্ভর করে থাকে চট্টগ্রামের উপর। এই চট্টগ্রাম থেকে যেমন রাজস্ব আদায় হয় বেশী তেমনি আমদানি ও রপ্তানির জন্য চট্টগ্রাম বন্দরের উপর নির্ভরশীল আমাদের দেশের অর্থনীতি। কিন্তু চামড়া শিল্পের জন্য এই অঞ্চলের অনেক সম্ভাবনা থাকা সত্ত্বেও এই খাতে চট্টগ্রাম বেশ পিছিয়ে পড়েছে।\nচট্টগ্রামের উন্নয়ন মেলার একটি স্টলে দর্শনার্থীর ভিড়।\nতিনি বলেন, একসময় চামড়া শিল্পে চট্টগ্রাম অনেক অবদান রেখেছে। বর্তমানে আমার জানা মতে চট্টগ্রামে মাত্র ২ টি লেদার কারখানা আছে তাও স্বল্প পরিসরে। কারণ ইটিপি না থাকায় এখানের অনেক লেদার ফ্যাক্টরি বন্ধ হয়ে গেছে। এই জন্য আমরা দেশের চামড়ার বাজারের কথা চিন্তা করে এই শিল্পের বিকাশে অর্থনৈতিক অঞ্চলে ৩০০ থেকে ৫০০ একর জায়গা দেওয়ার সিদ্ধান্ত নিয়েছি। সেখানে তৈরি করা হবে লেদার ভিলেজ। দেশে লেদার শিল্পের বিকাশে অনেক বিদেশী রাষ্ট্র আগ্রহ দেখিয়েছে এবং তারা এই খাতে বিনিয়োগে আগ্রহী বলে জানান এই কর্মকর্তা।\nতিনি আরও বলেন, চট্টগ্রামের আনোয়ারা, মিরসরাইসহ অনেক অঞ্চলে অর্থনৈতিক অঞ্চল গড়ে তোলার কাজ শুরু হয়েছে। যার মধ্যে বেশীরভাগ চট্টগ্রাম অঞ্চলে প্রতিষ্ঠিত হবে। এই সব অঞ্চলে অর্থনৈতিক অঞ্চল গড়ে তোলা শেষ হলে চট্টগ্রামের অর্থনীতিতে বেশ পরিবর্তন আসবে বলে আশা করছেন বোদ্ধারা। তাছাড়া অর্থনৈতিক অঞ্চল হলে এখানকার চাকরির বাজারে প্রায় ২ থেকে আড়াই লক্ষ লোকের কর্মসংস্থান হবে।\nতাছাড়া দেশের বেকার মানুষের কর্মসংস্থানের জন্য সরকার কাজ করে যাচ্ছে বলে মন্তব্য করেন পবন চৌধুরী।\nপ্রক্রিয়াজাত চামড়া থেকে তৈরি হয় বিভিন্ন জুতা, বেল্টসহ নানান পণ্য। ফাইল ছবি\nউদ্বোধনী অনুষ্ঠানে সভাপতির বক্তব্যে জেলা প্রশাসক মো. সামসুল আরেফিন বলেন, চট্টগ্রামের এই উন্নয়ন মেলার মাধ্যমে বিভিন্ন প্রতিষ্ঠান তাদের বিষয়ে আগত দর্শনার্থীদের জানাবেন। তাছাড়া দর্শনার্থীরা মেলায় আসা প্রতিষ্ঠানের সম্পর্কে জানতে পারবেন।\nতিনি বলেন, চট্টগ্রামের আইন শৃঙ্খলা নিয়ন্ত্রণে সিএমপি ও জেলা পুলিশের সাথে কাজ করে যাচ্ছে জেলা প্রশাসন। মানুষের নিরাপত্তা যাতে বিঘ্নিত না হয় সে দিকে বিশেষ নজর দেওয়া হচ্ছে। নগরীতে ভেজাল, দুর্নীতি রোধসহ অন্যান্য বিষয়ে বিশেষ পদক্ষেপ নিচ্ছে জেলা প্রশাসন।\nএছাড়া অনুষ্ঠানে বিশেষ অতিথির বক্তব্য দেন বিভাগীয় কমিশনার মো. রুহুল আমিন, চট্টগ্রাম রেঞ্জের ডিআইজি মোহা. শফিকুল ইসলাম, চট্টগ্রাম জেলা পুলিশ সুপার নূর এ আলম মিনা, মুক্তিযোদ্ধা সংসদ চট্টগ্রাম জেলা কমান্ডার সাহাব উদ্দিন, নগর কমান্ডার মোজাফফর আহমেদ।\nএর আগে সকালে উন্নয়ন মেলা উপলক্ষে ৯টায় নগরীর সার্কিট হাউস থেকে একটি শোভাযাত্রা বের হয়। শোভাযাত্রাটি এম এ আজিজ স্টেডিয়াম সংলগ্ল মেলা প্রাঙ্গণে এসে সমাপ্ত হয়। মেলায় ৯৫টি সরকারি ও বেসরকারি প্রতিষ্ঠানের ১০৭টি স্টল অংশ নিয়েছে।\nআগামী ১১ই জানুয়ারি পর্যন্ত প্রতিদিন সকাল ১০টা থেকে রাত ১০টা পর্যন্ত মেলা চলবে।\nআগের খবরবহিষ্কৃত কূটনীতিকের বিলাসবহুল গাড়ি জব্দ\nপরের খবর দক্ষিণ আফ্রিকার বিপক্ষেই ফিরছেন মালিঙ্কা


এক গ্রামে অনেকদিন বৃষ্টি হচ্ছে না। বৃষ্টি না হওয়ার কারনে সেখানে খরা দেখা দিয়েছে। ফসল উৎপাদনো কমে আসছে। বিভিন্ন রোগ দেখা দিচ্ছে। এমতাবস্থায় তাদের গ্রামের একমাত্র গোবিন্দ মন্দির সেখানে গেলেন। সেখানের প্রধান পুরোহিতকে বললেন আপনি একটা প্রার্থনার ব্যবস্থা করুন। এই অবস্থা থেকে একমাত্র আমাদের ভগবানই রক্ষা করতে পারে। তখন পুরোহিত বলল অবশ্যই। এই বিপদ থেকে আমাদের একমাত্র ভগবান কৃষ্ণই আমাদের রক্ষা করতে পারবেন। তবে আপনারা কালকে সকালে সবাই আসবেন এই মন্দিরে প্রার্থনা করার জন্য, আমরা সবাই একসাথে ভগবানের নিকট প্রার্থনা করব, প্রার্থনা করলে ভগবান অবশ্যই বৃষ্টি প্রদান করবেন।\nকথামতো সবাই পরেরদিন প্রার্থনা করার জন্য মন্দিরে একত্রে হলো। সবাই প্রার্থনা শুরু করল। কিছুক্ষন পর পুরোহিত বলল, সবাই থামুন!!! আপনাদের প্রার্থনা হচ্ছে না।\nগ্রামবাসী বলল, কেন কি সমস্যা?\nপুরোহিত বলল, আপনারা বিশ্বাস সহকারে ভগবানের কাছে প্রার্থনা করছেন না। তাই আপনাদের প্রার্থনা ভগবান শুনছেন না।\nএক গ্রামবাসী বলল পুরোহিতকে, আপনাকে কে বলল আমরা বিশ্বাস সহকারে করছি না।\nপুরোহিত বলল, কারন আপনাদের সবার মনে দ্বিধা আছে যে ভগবানকে ডাকলে কি বৃষ্টি হবে!! তবে এখানে একজন ছেলে আছে যে সে বিশ্বাস করে ভগবানকে ডাকলে বৃষ্টি হবে।\nগ্রাম বাসী বলল কিভাবে আপনি বুঝলেন আমাদের কারো বিশ্বাস নাই আর ঐ ছেলের আছে।\nপুরোহিত বলল, কারন ছেলেটি বাড়ি থেকে বের হওয়া সময় ছাতা নিয়ে এসেছে, আর আপনারা কেউ ছাতা আনেননি। ছেলেটি দৃঢ় বিশ্বাস ছিল ভগবানের কাছে প্রার্থনা করলে বৃষ্টি হবে তাই সে ভিজে না যায় সেজন্যে ছাতা এনেছে।\nতখন পুরোহিত বলল ছেলেটিকে, তুমিই পার ভগবানকে প্রার্থনা করে বৃষ্টি আনাতে।\nছেলেটি সহজ সরলভাবে ভগবানের কাছে প্রার্থনা করল, মন প্রাণে ডাকল আর কিছুক্ষনের পর দেখা গেল সেখানে সত্যিকারেই বৃষ্টি নামল।\nবিশ্বাস সহকারে যদি আমরা ভগবানের কাছে প্রার্থনা করি তাহলে ভগবান সে প্রার্থনা শোনে। ভগবানকে ডাকার সময় কোন প্রকার দ্বিধা থাকা উচিত না। গীতায় ভগবান বলেছেন -- সংশয়াত্মা বিনশ্যতি -- দ্বিধা চিত্ত লোক কখনই ভগবানকে প্রাপ্ত হতে পারে না।\nতাই আসুন বিশ্বাস সহকারে ভগবানের নাম করি,


মারিয়া ক্যারির পরিবারে নতুন অতিথি আসছে! | সমাজ সংস্কৃতি | DW | 29.05.2010\nমারিয়া ক্যারির পরিবারে নতুন অতিথি আসছে!\nবেশ কয়েকদিন ধরেই গুঞ্জন শোনা যাচ্ছিল, প্রখ্যাত গায়িকা মারিয়া ক্যারি নাকি অন্তঃসত্বা৷ তবে এই ব্যাপারে কোন কিছু বলতে রাজি ছিলেন না তিনি৷ শেষ পর্যন্ত তার স্বামীর পক্ষ থেকেই ঘোষণাটি আসলো৷\nএক টিভি অনুষ্ঠানে স্বামী নিক ক্যানন জানালেন, অন্তঃসত্বার খবরটি সত্য, তবে সেটি মারিয়া ক্যারি নন৷ তাদের অতি আদরের টেরিয়ার কুকুর চা-চা৷ এবং এই খুশির খবরে তারা দুজনই নাকি খুব উৎফুল্ল! কারণ অনেক দিন ধরেই মারিয়া তাঁর আদরের জে জে এবং চা-চা জুটির কাছ থেকে বাচ্চা কামনা করছেন৷ ভাবছেন, এই ধরণের খবরও কি সংবাদমাধ্যমে আসে? হ্যা, এটাই হচ্ছে মার্কিন গণমাধ্যম, যেখানে শুধু সেলিব্রিটিদের নয় তাদের পোষা প্রাণীদেরও খবর চলে আসে অনেক কিছুর আগে৷\nগ্র্যামি হাতে অ্যালিসিয়া কিস\nযাই হোক এবার যে অন্তঃসত্বার খবর দেবো সেটি কিন্তু কোন কুকুরের নয়, তিনি জলজ্যান্ত মানুষ৷ প্রখ্যাত গায়িকা অ্যালিসিয়া কিস, যিনি এখন পর্যন্ত ১২ বার গ্র্যামি অ্যাওয়ার্ড জিতেছেন৷ তাঁর প্রতিনিধিরা জানিয়েছেন, যে ২৯ বছর বয়সী এই গায়িকা প্রথমবারের মত মা হতে চলেছেন৷ তবে কবে তিনি সন্তানের জন্ম দেবেন সেটি জানানো হয়নি৷ গত কয়েকদিন ধরেই নাকি অ্যালিসিয়া কিস আগের চেয়ে ঢিলেঢালা পোশাক কিনছেন, তাই তাঁর পেছনে লেগে থাকা সাংবাদিকরা সন্দেহ করছিলেন যে তিনি অন্তঃসত্বা৷ চলতি বছরের শেষ নাগাদ বাগদত্তা ও সঙ্গীত প্রযোজক সুইটস বিয়াট্জকে বিয়ে করতে যাচ্ছেন তিনি৷ বোঝা যাচ্ছে, বিয়ের সঙ্গে সঙ্গে মা হওয়ার অভিজ্ঞতাটাও প্রায় একই সময়ে ভাগাভাগি করে নিতে চাচ্ছেন কিস৷


রাজধানীর সুন্দরবন মার্কেট\nস্টাফ রিপোর্টার | প্রকাশের সময় : ১১ মে, ২০২১, ১২:০১ এএম\nরাজধানীর গুলিস্তানে সুন্দরবন স্কয়ার সুপার মার্কেটে ফের নকশাবহির্ভূত শতাধিক দোকান নির্মাণ করা হয়েছে। এরই মধ্যে দোকান প্রতি তোলা হয়েছে ২ থেকে ৫ লাখ টাকা। ঢাকা মহানগর আওয়ামী লীগের একজন শীর্ষ নেতার নাম ভাঙিয়ে ২০ নং ওয়ার্ড যুবলীগের বহিষ্কৃত নেতা মো. শাহাবুদ্দিন, দোকান মালিক সমিতির নেতা ফিরোজ আলম ওরফে লাদেন ফিরোজ এসব দোকান মোটা অংকের টাকার বিনিময়ে ভাড়া এবং বিক্রি করছে। এ ব্যাপারে ঢাকা দক্ষিণ সিটি করপোরেশনের (ডিএসসিসি) অবগত থাকলেও এখন পর্যন্ত কোনো পদক্ষেপ নিতে দেখা যায়নি। ডিএসসিসির মালিকানাধীন ওই মার্কেটে গত বছরের ডিসেম্বরে উচ্ছেদ অভিযান চালানো হয়। ওই অভিযানে তখন প্রায় সাড়ে ৭০০ নকশাবহির্ভূত দোকান ভেঙে দেয়া হয়েছিল। এর মাসখানেক পরেই ধীরে ধীরে মার্কেটটিতে নকশাবহির্ভূত দোকান তৈরির কাজ শুরু হয়। ব্যবসায়ীদের অভিযোগ, মার্কেট কমিটির কথিত নেতা ফিরোজ আলম বা লাদেন ফিরোজ এবং ডিএসসিসির সম্পত্তি বিভাগের শীর্ষ কর্মকর্তাদের যোগসাজসেই দোকানগুলো আবার তোলা হচ্ছে। ফিরোজ আলমকে স্থানীয় যুবলীগ নেতা শাহাবুদ্দিন ও আওয়ামী লীগের দুই নেতা প্রশ্রয় দিচ্ছেন বলে জানা গেছে। মার্কেটে লাদেন ফিরোজের সহযোগী হিসেবে আরো রয়েছে, শাহআলম চৌধুরী, মাহবুবুর রহমান, মনির, সাজু, রহিম প্রমুখ। মার্কেট থেকে প্রতিমাসে কোটি টাকা হাতিয়ে নিচ্ছে চক্রটি। এমনকি করপোরেশন থেকে দোকানগুলোর বৈধতা এনে দেওয়ার কথা বলেও ব্যবসায়ীদের কাছ থেকে অর্থ আদায় করা হচ্ছে। লকডাউনের মধ্যে যখন মার্কেট বন্ধ ছিল, তখন পুরোদমে দোকান নির্মাণের কাজ চলেছে।\nমার্কেটটির বৈধ দোকানিরা জানান, এই মার্কেটে এখন অবৈধ দোকান তৈরির মহোৎসব চলছে। বিষয়টি সিটি করপোরেশনের সংশ্লিষ্টদের জানানো হয়েছে। কিন্তু এ বিষয়ে তারা কোনো উদ্যোগ নিচ্ছে না।\nগত মে সরেজমিনে দেখা যায়, মার্কেটের নিচ তলা থেকে চারতলা পর্যন্ত শতাধিক দোকান নতুন করে তৈরি করা হয়েছে। কিছু দোকানের কাজ অর্ধেক করে রাখা হয়েছে। শাটার লাগানো হয়নি। ইতোমধ্যে কয়েকটি দোকানে পণ্যের পসরা সাজিয়ে বসেছেন দোকানিরা। পাঁচতলায় দোকান তৈরি করা না হলেও তারা তা গোডাউন হিসেবে ব্যবহার করছেন। তবে পার্কিংয়ে যেসব দোকান ভেঙে ফেলা হয়েছিল, সেখানে নতুন করে কোনো দোকান নির্মাণ করা হয়নি।\nসুন্দরবন স্কয়ার সুপার মার্কেটের দোকানিরা জানান, উচ্ছেদ অভিযানের আগে ভূয়া কাগজ তৈরি করে যারা নকশাবহির্ভূত দোকান তৈরি করে ব্যবসা করছিলেন, তারাই এখন নতুন করে দোকান তৈরি করে দখল নিচ্ছেন। এক্ষেত্রে প্রতিটি দোকান থেকে গড়ে সাড়ে তিন লাখ টাকা সংশ্লিষ্ট কারবারিকে দিতে হচ্ছে। এই হিসেবে ১০০ দোকান থেকে এক কোটি টাকার বেশি হাতিয়ে নিয়েছে চক্রটি। ডিএসসিসির মার্কেটটি পড়েছে ৩৪ নং ওয়ার্ডে। ওই ওয়ার্ডের কাউন্সিলর মো. মামুন জানান, সুন্দরবন স্কয়ার মার্কেটে অভিযানের পর ভেঙে দেওয়া সব দোকান আবার নির্মাণ করা হচ্ছে। মার্কেট কমিটির নেতারা বিভিন্ন জনের নাম ব্যবহার করে এসব করেছেন। বিষয়টি মেয়রকে জানিয়েছি। লকডাউনের কারণে সেখানে উচ্ছেদ করা যায়নি। লকডাউন চলে গেলে আবার উচ্ছেদ করা হবে।\nডিএসসিসির বাজার শাখার প্রকৌশলীরা জানান, ওই দোকানগুলো মার্কেটের হাঁটাচলার জায়গা, বারান্দা, টয়লেট, লিফটের জায়গায় তৈরি করা হয়েছে। ইতোমধ্যে তারা দুইবার ওই মার্কেট পরিদর্শন করেছেন। উচ্ছেদের জন্য সংশ্লিষ্ট দফতরে প্রতিবেদন দিয়েছেন। কিন্তু এখন পর্যন্ত উচ্ছেদের কোনো উদ্যোগ নেই।\nডিএসসিসি মালিকানাধীন স্থাবর-অস্থাবর সম্পত্তি দেখভাল করে সংস্থাটির সম্পত্তি বিভাগ। জানতে চাইলে প্রধান সম্পত্তি কর্মকর্তা রাসেল সাবরিন জানান, ওই মার্কেটে নতুন করে যেসব দোকানপাট নির্মাণ করা হয়েছে, সেগুলো ভেঙে দেয়ার সিদ্ধান্ত নেয়া হয়েছে। তবে উচ্চতর অভিযান চালাতে গেলে পর্যাপ্ত পরিমাণ পুলিশ সদস্যের দরকার। চলমান লকডাউনে সরকারি বিধিনিষেধ বাস্তবায়নে পুলিশ ব্যস্ত রয়েছে। লকডাউনের পরপরই ওই মার্কেটে অভিযান চালানো হবে।\nঘটনাপ্রবাহ: সুন্দরবন মার্কেট


business news News : তিন সপ্তাহের মধ্যে ফ্লিপকার্টের সঙ্গে মিশতে পারে স্ন্যাপডিল - snapdeal to merge with flipkart within3weeks | Eisamay\nsnapdeal to merge with flipkart within3weeks\nতিন সপ্তাহের মধ্যে ফ্লিপকার্টের সঙ্গে মিশতে পারে স্ন্যাপডিল\nEiSamay.Com | Updated: 06 Apr 2017, 03:34:00 PM\nবছর খানেক আগে সংস্থার মূল্য ছিল ৬৫০ কোটি মার্কিন ডলার৷ বর্তমানে তা মাত্র ১০০ কোটি মার্কিন ডলার!\nএই সময় : বছর খানেক আগে সংস্থার মূল্য ছিল ৬৫০ কোটি মার্কিন ডলার৷ বর্তমানে তা মাত্র ১০০ কোটি মার্কিন ডলার !\nএর সঙ্গে গত এক বছরে ৬ হাজারেরও বেশি কর্মচারী ছাঁটাই৷ ফ্লিপকার্টের সঙ্গে মিশে যাওয়ার জন্য এক সময় দেশের দ্বিতীয় বৃহত্তম মার্কেটপ্লেস স্ন্যাপডিলের এই বর্তমান হাল৷ আগামী তিন সপ্তাহের মধ্যে স্ন্যাপডিল যাতে ফ্লিপকার্টের সঙ্গে মিশে যেতে পারে , তা নিশ্চিত করতে মরিয়া স্ন্যাপডিলে বৃহত্তম লগ্নিকারী সফট্ব্যাঙ্ক৷ প্রসঙ্গত , এই সংযুক্তিকরণের বিষয়ে গত কয়েক মাস ধরেই নিজেদের মধ্যে আলোচনা চালিয়ে যাচ্ছে স্ন্যাপডিলের লগ্নিকারীরা৷ মঙ্গলবার স্ন্যাপডিলের পরিচালন পর্ষদের বৈঠক ছিল৷ সেই বৈঠকে বিক্রির শর্তাবলি নিয়ে ঐকমত্য না হওয়াতে সফট্ব্যাঙ্ক মূল প্রস্তাবটির কিছু অদলবদল করে একটি নয়া প্রস্তাব আগামী কয়েক দিনের মধ্যে বোর্ডকে পাঠাবে বলে জানিয়েছেন ঘটনাবলি সম্পর্কে ওয়াকিবহাল চার ব্যক্তি৷ স্ন্যাপডিলের হোল্ডিং সংস্থা জ্যাসপার ইনফোটেক লিমিটেড৷ সংস্থার প্রাথমিক লগ্নের দুই বিনিয়োগকারী , কালারি ক্যাপিটাল এবং নেক্সাস ভেঞ্চার্স পার্টনারস্ চায় শুধু স্ন্যাপডিল নয় , তার দুটি ইউনিট - ভালকান এক্সপ্রেস ও ইউনিকমার্স-এরও আরও বেশি মূল্য নির্ধারণ করুক সফট্ব্যাঙ্ক৷\nএ ব্যাপারে ওয়াকিবহাল এক ব্যক্তি বলেন , ‘ওই দুই বিনিয়োগকারী সংস্থার যুক্তি , ভালকান এক্সপ্রেস ও ইউনিকমার্স-কে স্ন্যাপডিলের সঙ্গে নয় , আলাদা করে মূল্যমান নির্ধারণ করা উচিত৷ কারণ , তারা হয় মুনাফা করছে অথবা শীঘ্রই করবে৷ ’তবে স্ন্যাপডিল -এর মূল্য ৬০ থেকে ৮০ কোটি মার্কিন ডলার করার বিষয়ে সফট্ব্যাঙ্ক যে প্রস্তাব দিয়েছে , কালারি ও নেক্সাস , উভয় সংস্থাই তা সমর্থন করেছে৷ আর স্ন্যাপডিলে তাদের করা ৯০ কোটি মর্কিন ডলার বিনিয়োগ সম্পূর্ণ গচ্ছা দিতে প্রস্ত্তত সফট্ব্যাঙ্ক৷ কারণ , তাদের আসল লক্ষ্য , ফ্লিপকার্টে ১৫০ কোটি মার্কিন ডলার লগ্নি করে ওই সংস্থায় শতাংশের হিসাবে দুই অঙ্কের অংশিদারিত্ব নেওয়া৷ কালারি ও নেক্সাস চাইছে দুই ইউনিট সহ স্ন্যাপডিলের মোট মূল্য ১২০ থেকে ১৫০ কোটি মার্কিন ডলার করা হোক৷ সূত্রের খবর , আগামী তিন সন্তাহের মধ্যে চুক্তি চূড়ান্ত হবে এবং স্ন্যাপডিল থেকে বিদায় ঘটবে সংস্থার দুই প্রতিষ্ঠাতা কুণাল বহল ও রোহিত বনসলের৷ আলোচনা সম্পর্কে অবগত সংস্থার এক কর্তা বলেন , ‘স্ন্যাপডিলের বিষয়ে আগে ডিউ ডিলিজেন্স করেছিল পেটিএম৷ আর পেটিএম -এর মূল লগ্নিকারী আলিবাবা -র স্ন্যাপডিলেও বিনিয়োগ রয়েছে৷ কিন্ত্ত , তারাও এখন বেরিয়ে যেতে চায়৷ কারণ , পেটিএম ইতিমধ্যেই দেশের বৃহত্তম মোবাইল ওয়ালেট সংস্থা এবং পুনর্জীবিত মার্কেটপ্লেস৷ ’\nস্ন্যাপডিলের পরিচালন পর্ষদ থেকে কালারি -র ম্যানেজিং ডিরেক্টর ভানি কোলা পদত্যাগ করেছেন৷ বিশেষজ্ঞরা মনে করছেন , চুক্তির বিষয়ে সবাইকে রাজি করানো এখন শুধুমাত্র সময়ের অপেক্ষা৷ আর সবাই একমত হলেই স্ন্যাপডিল মিশে যাবে ফ্লিপকার্টের সঙ্গে৷ সে ক্ষেত্রে অ্যামাজনের সঙ্গে লড়তে বাড়তি রসদ পাবে ভারতের বৃহত্তম ই -কমার্স সংস্থা ফ্লিপকার্ট৷ সঙ্গে মিশতে পারে স্ন্যাপডিলস্ন্যাপডিলের দাম কমে ১০০ কোটি ডলার৷\nপয়লা থেকে SBI আরও দামি! আপনাকে কী করতে হবে পরের খবর\nWeb Title : snapdeal to merge with flipkart within3weeks


মসজিদের সাথে সম্পর্ক\nমসজিদ আল্লাহ তাআলার ঘরÑ এতে তাঁর যিকির ও ইবাদত হয়। তাঁর বড়ত্ব ও মহিমার বর্ণনা হয়। তাঁর তাওহীদ ও রুবুবিয়াতের আলোচনা হয়।\nআল্লাহ তাআলা বলেন, (তরজমা) ... সেইসব গৃহে, যাকে মর্যাদা দিতে ও যাতে তাঁর নাম স্মরণ করতে আল্লাহ আদেশ করেছেন। তাতে সকাল ও সন্ধ্যায় তাঁর তাসবীহ করে সেইসব লোক, যাদেরকে ব্যবসা-বাণিজ্য ও বেচাকেনা আল্লাহর স্মরণ থেকে এবং নামায কায়েম ও যাকাত আদায় থেকে গাফেল করে না...। Ñসূরা নূর (২৪) : ৩৬\nঅন্যত্র বলেন, (তরজমা) আল্লাহ যদি মানবজাতির এক দলকে অন্য দলের মাধ্যমে প্রতিহত না করতেন, তবে ধ্বংস করে দেওয়া হত (খ্রিস্টান সংসারবিরাগীদের) উপাসনাস্থান, গির্জা, (ইহুদীদের) উপাসনালয় ও মসজিদসমূহ, যাতে আল্লাহর যিকির করা হয় বেশি-বেশি...। Ñসূরা হজ্ব (২২) : ৪০\nএক বেদুইন মসজিদে পেশাব করলে নবী সাল্লাল্লাহু আলাইহি ওয়াসাল্লাম ইরশাদ করেন, মসজিদে পেশাব বা কোনো ধরনের ময়লার কোনো অবকাশ নেই। এ তো কেবল আল্লাহর যিকির, নামায ও কুরআন তিলাওয়াতের জন্য। Ñসহীহ মুসলিম, হাদীস ২৮৫\nপৃথিবীতে জায়গার কোনো শেষ নেই এবং সবখানে আল্লাহ তাআলার যিকির করা যায়। কিন্তু এসবের মধ্যে মসজিদ এক অনন্য বৈশিষ্ট্যের অধিকারী। এতে শুধু তাঁর যিকিরই করা যায়। যিকির পরিপন্থী কোনো কিছু তাতে জায়েয নয়। এগুলো মসজিদ নির্মাণের লক্ষ্য-উদ্দেশ্য পরিপন্থী। হাদীসে এসেছে, যে ব্যক্তি মসজিদে কাউকে হারানো বস্তু সন্ধান করতে শোনে সে যেন বলে, আল্লাহ তোমার কাছে তা না ফেরান। কেননা মসজিদ এ কাজের জন্য বানানো হয়নি। Ñসহীহ মুসলিম, হাদীস ৫৬৮\nএজন্য মসজিদ আল্লাহ তাআলার সবচেয়ে প্রিয় জায়গা এবং দিনরাত তাঁর রহমত নাযিলের ক্ষেত্র। হাদীসের ভাষায়Ñ ‘আল্লাহর কাছে সবচেয়ে পছন্দনীয় স্থান মসজিদ আর সবচেয়ে নিকৃষ্ট স্থান বাজার।’ Ñসহীহ মুসলিম, হাদীস ৬৭১\nমসজিদের সাথে সম্পর্কের অনেক দিক আছে। এখানে গুরুত্বপূর্ণ কিছু দিক আলোচনা করা হল১\nঅন্তরগত সম্পর্কের বিভিন্ন দিক আছে। যেমনÑ\nমসজিদের সার্বিক কল্যাণ কামনার অর্থ, প্রতিটি গ্রামে মসজিদ প্রতিষ্ঠা হোক, এসব মসজিদ সুষ্ঠু ও সুন্দরভাবে পরিচালিত হোক, মুসল্লী ও যিকিরকারী দ্বারা পরিপূর্ণ হোক এবং এর মাধ্যমে সবখানে হেদায়েতের আলো ছড়িয়ে পড়ুকÑ এ প্রত্যাশা করা। এটা মসজিদের সাথে সম্পর্কের শুধু গুরুত্বপূর্ণ দিকই নয়, ঈমানের অংশ। পক্ষান্তরে মসজিদের কোনোরূপ অকল্যাণ কামনা এর প্রতি চরম বেআদবি ও কুফরের পরিচায়ক।\nতামীম দারী রা. থেকে বর্ণিত, নবী সাল্লাল্লাহু আলাইহি ওয়াসাল্লাম বলেন, দ্বীন হল কল্যাণকামিতা। বর্ণনাকারী বলেন, আমরা জিজ্ঞাসা করলাম, কার কল্যাণকামিতা? উত্তরে তিনি বললেন, আল্লাহর, তাঁর কিতাবের, তাঁর রাসূলের, মুসলমানদের ইমামদের এবং সকল মুসলমানের। Ñসহীহ মুসলিম, হাদীস ৯৫\nকর্ম অবলম্বন শুধু মানবিক প্রয়োজনই নয়, হালাল পন্থায় হালাল কর্ম অবলম্বন ইসলামের এক ফরয বিধান। এই কর্মব্যস্ততার মধ্যেও যদি মসজিদের সাথে অন্তরের সম্পৃক্ততা থাকে, তবে তা অত্যন্ত মর্যাদার বিষয়। হাদীসে এসেছে, সাত শ্রেণির মানুষকে আল্লাহ তাঁর (আরশের) ছায়াতলে আশ্রয় দিবেন, যেদিন তাঁর (আরশের) ছায়া ছাড়া আর কোনো ছায়া থাকবে না। ন্যায়পরায়ণ ইমাম (বাদশাহ)। ঐ যুবক, যে তার প্রতিপালকের ইবাদতে লালিত-পালিত হয়। ঐ ব্যক্তি, যার অন্তর মসজিদের সাথে সম্পৃক্ত থাকে (এখান থেকে বেরুবার পর থেকে আবার ফেরা পর্যন্ত)...। Ñসহীহ বুখারী, হাদীস ৬৬০; সহীহ মুসলিম, হাদীস ১০৩১\nআমলগত সম্পর্কেরও বহু দিক আছে। যথাÑ\nহাদীসে এসেছে, একা নামাযের চেয়ে জামাতের নামাযের মর্যাদা সাতাশ গুণ বেশি। Ñসহীহ বুখারী, হাদীস ৬৪৫; সহীহ মুসলিম, হাদীস ৬৫০\nঅন্য এক হাদীসে এসেছে, যে সবচেয়ে দূর থেকে (মসজিদে) আসে তার নামাযের সওয়াব সবচেয়ে বেশি। তারপর যে তার চেয়ে কম দূর থেকে আসে। আর যে ইমামের সাথে নামায আদায়ের জন্য অপেক্ষা করে, সে ঐ ব্যক্তি অপেক্ষা বেশি সওয়াব লাভ করবে যে নামায পড়ে ঘুমিয়ে যায়। Ñসহীহ বুখারী, হাদীস ৬৪৫; সহীহ মুসলিম, হাদীস ৬৬২\nঅপর এক হাদীসে আছে, ব্যক্তির জামাতের নামায ঘরে বা বাজারের নামাযের চেয়ে পঁচিশগুণ বেশি মর্যাদা রাখে। আর তা এ কারণে যে, সে যখন উত্তমরূপে অযু করে ঘর থেকে শুধু নামাযের উদ্দেশ্যেই বের হয়, তার প্রতি কদমে একটি মর্যাদা বৃদ্ধি আর একটি গুনাহ মাফ করা হয়। এরপর যখন সে নামায পড়ে তখন ফিরিশতারা তার জন্য দুআ করতে থাকে; যতক্ষণ সে নামাযের স্থানে থাকে। তারা বলে, ইয়া আল্লাহ! তুমি তাকে মাফ করো, তার প্রতি রহমত নাযিল করো। Ñসহীহ বুখারী, হাদীস ৬৪৭; সহীহ মুসলিম, হাদীস ৬৪৭\nপক্ষান্তরে জামাতের ব্যাপারে কোনোরূপ অবহেলা অতি নিন্দনীয়। হাদীসে এ বিষয়ে কঠোরভাবে সতর্ক করা হয়েছে। আবু হুরায়রা রা. থেকে বর্ণিত, নবী সাল্লাল্লাহু আলাইহি ওয়াসাল্লাম বলেন, ঐ সত্তার কসম যার হাতে আমার জান! আমার ইচ্ছে হয়, আমি লাকড়ি জমা করার নির্দেশ দেই। তারপর আযানের হুকুম করি। এরপর কাউকে ইমামতির আদেশ দেই। আর আমি ঐ সব লোকের কাছে যাই, যারা নামাযে আসে না। অতঃপর তাদেরসহ তাদের ঘর জ্বালিয়ে দেই। Ñসহীহ বুখারী, হাদীস ৬৪৪; সহীহ মুসলিম, হাদীস ৬৫১\nএ থেকে যে কেউ উপলব্ধি করতে পারবেন যে, জামাতের ব্যাপারে অবহেলা করা কত ভয়াবহ! নবী-যুগে এটাকে মুনাফিকের আলামত মনে করা হত। কারণ মুনাফিক বা অসুস্থ ব্যক্তি ছাড়া আর কেউ জামাতের নামায পরিত্যাগ করত না। বরং কোনো কোনো অসুস্থ ব্যক্তিও অন্যের কাঁধে ভর করে জামাতে অংশগ্রহণ করত। (দ্রষ্টব্য : সহীহ মুসলিম, হাদীস ৬৫৪)\nমসজিদ শুধু নামায আদায় নয়, কুরআন-হাদীস, মাসআলা-মাসাইল ও ইসলমী শিক্ষা-নির্দেশনা শেখা- শেখানোরও জায়গা। নবী যুগ থেকে সাহাবা, তাবেয়ীন, তাবে-তাবেয়ীন ও পরবর্তী অনেক সময় পর্যন্ত এ কাজগুলো প্রধানত মসজিদেই সম্পন্ন হত। পরবর্তীতে এসবের জন্য স্বতন্ত্র প্রতিষ্ঠান হলেও মসজিদে তা একেবারে বন্ধ হয়ে যায়নি এবং তা সমীচীনও নয়। কারণ মসজিদে উপস্থিতি এক স্বতন্ত্র আমল (দৈনিক অন্তত পাঁচবার)। তাই এর আগে বা পরে কিছু তালীম হওয়া শুধু সহজই নয়, বরকতময়ও বটে। হাদীসে এসেছে, যখন কিছু লোক আল্লাহর কোনো ঘরে একত্রিত হয়ে তাঁর কিতাব তিলাওয়াত করে, এর ইলম অর্জন করে এবং তা পরস্পর আলোচনা করে তখন তাদের উপর ‘সাকীনা’ নাযিল হয়, রহমত তাদের আচ্ছন্ন করে ফেলে, ফিরিশতারা তাদের বেষ্টন করে ফেলে এবং আল্লাহ তাঁর কাছে যারা থাকেন তাদের সাথে তাদের আলোচনা করেন। Ñসহীহ মুসলিম, হাদীস ২৬৯৯; মুসনাদে আহমাদ, হাদীস ৯২৭৪\n১. (তরজমা) ..আল্লাহর মসজিদ তো আবাদ করে তারাই, যারা আল্লাহ ও পরকালে ঈমান এনেছে, নামায কায়েম করে, যাকাত দেয় এবং আল্লাহ ছাড়া কাউকে ভয় করে না। এরূপ লোকদের সম্পর্কেই আশা আছে যে, তারা হেদায়েতপ্রাপ্তদের অন্তর্ভুক্ত হবে। Ñসূরা তাওবা (৯) : ১৮\n২. সূরা নূরের ৩৬ নং আয়াত, যা শুরুতে উল্লেখ করা হয়েছে অর্থাৎ ‘সেইসব গৃহে, যাকে মর্যাদা দিতে ও যাতে তাঁর নাম স্মরণ করতে আল্লাহ আদেশ করেছেন। তাতে সকাল ও সন্ধ্যায় তাঁর তাসবীহ করে সেইসব লোক...’।\nমুফতী শফী রাহ. সূরা বাকারার ১১৪ নং আয়াত (অর্থাৎ যে আল্লাহর মসজিদসমূহে তাঁর নাম নিতে বাধা দেয় এবং একে বিরান করার চেষ্টা করে...)-এর অধীনে লিখেছেন, ‘(এ থেকে) বোঝা গেল যে, মসজিদ বিরান করার যত পন্থা আছে সবই নিষিদ্ধ। এতে খোলাখুলিভাবে মসজিদ বিধ্বস্ত করা যেমন শামিল তেমনি এমন কোনো উপায়-উপকরণ সৃষ্টি করাও শামিল, যাতে তা বিরান হয়ে যায়। মসজিদের বিরান এই যে, তাতে নামাযের জন্য মানুষজন আসে না বা কম হয়। কেননা মসজিদের প্রকৃত আবাদ প্রাচীর বা কারুকার্য দ্বারা নয়, আল্লাহর যিকিরকারীদের দ্বারা...।’ Ñতাফসীরে মাআরিফুল কুরআন ১/৩০০\nআল্লাহ তাআলা বলেন, (তরজমা) সেই ব্যক্তির চেয়ে বড় জালেম আর কে আছে, যে আল্লাহর মসজিদসমূহে তাঁর নাম নিতে বাধা দেয় এবং একে বিরান করার চেষ্টা করে? অথচ এরূপ লোকদের জন্য তো সংগতই ছিল না যে, ভীত-বিহ্বল না হয়ে তাতে প্রবেশ করে। এরূপ লোকদের জন্য দুনিয়ায় রয়েছে লাঞ্ছনা আর তাদের জন্য আখিরাতে রয়েছে মহা শাস্তি। Ñসূরা বাকারা (২) : ১১৪\nমসজিদে যিকির বা নামায থেকে বাধা দেওয়ার যেকোনো পন্থাই না-জায়েয। তার মধ্যে একটি পন্থা হচ্ছে মসজিদে যেতে বা তাতে যিকির-ইবাদত করতে স্পষ্ট ভাষায় নিষেধ করা। আরেকটি পন্থা হচ্ছে মসজিদে হট্টগোল বা আশেপাশে গান-বাজনা করে মানুষের নামায বা যিকিরে বিঘœ সৃষ্টি করা। এমনিভাবে নামাযের সময় যখন মুসল্লীরা নফল নামায বা তাসবীহ কিংবা তিলাওয়াত ইত্যাদিতে মশগুল থাকে তখন মসজিদে উচ্চস্বরে তিলাওয়াত বা যিকির করা, যাতে তাদের নামাযে বিঘœ সৃষ্টি হয়Ñ এটাও এক ধরনের বাধা প্রদান। তবে মসজিদে যখন মুসল্লী না থাকে তখন উচ্চস্বরে যিকির বা তিলাওয়াত করতে কোনো অসুবিধা নেই। Ñদেখুন : তাফসীরে মাআরিফুল কুরআন ১/২৯৯\nকুরআন মাজীদে ইরশাদ হয়েছে, (তরজমা) এবং আমি ইবরাহীম ও ইসমাঈলকে গুরুত্ব দিয়ে বলেছি যে, তোমরা উভয়ে আমার ঘরকে সে সকল লোকের জন্য পবিত্র করো, যারা তাওয়াফ করবে, ইতিকাফ করবে এবং রুকূ ও সেজদা করবে। Ñসূরা বাকারা (২) : ১৬৫\nএখানে বাহ্যিক নাপাকী ও ময়লা-আবর্জনা এবং বাতেনী নাপাকীÑ যেমন কুফর, শিরক বিদাআত ইত্যাদিÑ সব কিছু থেকে পবিত্র করা উদ্দেশ্য।\nআর আয়াতটি কাবা ঘরের ব্যাপারে নাযিল হলেও ‘আমার ঘর’ বাক্যটি এ দিকে ইঙ্গিত করে যে, এ বিধান অন্যান্য মসজিদের ক্ষেত্রেও প্রযোজ্য। কেননা সমস্ত মসজিদই তাঁর ঘর। Ñদ্রষ্টব্য : তাফসীরে মাআরিফুল কুরআন ১/৩২৩\nউম্মুল মুমিনীন আয়েশা রা. থেকে বর্ণিত, রাসূলুল্লাহ সাল্লাল্লাহু আলাইহি ওয়াসাল্লাম আমাদেরকে মহল্লায় মসজিদ বানাতে, তা পরিষ্কার রাখতে ও তাতে সুগন্ধি লাগাতে আদেশ করেছেন। Ñসুনানে আবু দাউদ, হাদীস ৪৫৬; সহীহ ইবনে হিব্বান, হাদীস ১৬৩৪\nঅন্য এক হাদীসে এসেছে, আমার উম্মতের ভালো-মন্দ সব আমলই আমার কাছে পেশ করা হয়। তাদের ভালো আমলগুলোর মধ্যে একটি পেয়েছি, কষ্টদায়ক বস্তু রাস্তা থেকে সরানো। আর মন্দ আমলগুলোর মধ্যে একটি পেয়েছি, মসজিদে পড়ে থাকা থুথু পরিষ্কার না করা। Ñসহীহ মুসলিম, হাদীস ৫৫৪\nবড় বড় ক্ষেত্র না হয় বাদই, ছোট ছোটও এমন বহু ক্ষেত্র আছে যাতে স্বচ্ছন্দে সরাসরি অংশগ্রহণ করা যায়। যেমন কাগজের টুকরা পড়ে আছে, সেটা নির্দিষ্টি জায়গায় রেখে দেওয়া। কার্পেট বা তার উপরের চাদর এলোমেলো হয়ে আছে, তা ঠিক করে দেওয়া ইত্যাদি। এর চেয়েও গুরুত্বপূর্ণ বিষয় হচ্ছে, প্রত্যেকের এ ব্যাপারে সতর্ক থাকা যে, আমার দ্বারা যেন মসজিদের পরিষ্কার-পরিচ্ছন্নতা ক্ষুণœ না হয়।\nনবী কারীম সাল্লাল্লাহু আলাইহি ওয়াসাল্লাম মাদানী জীবনে এক বছর ছাড়া২ বাকি সব বছর ইতিকাফ করেছেন এবং উম্মতকেও এর প্রতি উদ্বুদ্ধ করেছেন।\nহাদীসে এসেছে, কিয়ামতের দিন মুয়াযযিনদের ঘাড় সকলের চেয়ে উঁচু হবে। Ñসহীহ মুসলিম, হাদীস ৩৮৭\nঅন্য হাদীসে আছে, মুয়াযযিনের দূর-আওয়ায মানুষ বা জিন কিংবা যেকোনো বস্তু শুনে, কিয়ামতের দিন সে তার জন্য সাক্ষ্য দিবে। Ñসহীহ বুখারী, হাদীস ৬০৯\nএর প্রথম ও প্রধান দায়িত্ব সরকারের। দ্বিতীয় পর্যায়ে জনগণের। প্রত্যেকের কর্তব্য নিজ নিজ সামর্থ্য অনুযায়ী মসজিদের নির্মাণ ও উন্নয়নে সহায়তা করা। যাতে যেসব গ্রামে মসজিদ নেই বা থাকলেও তেমন উন্নত নয় সেখানে একটি উন্নত মসজিদ নির্মাণসহ যাবতীয় ব্যয় নির্বাহ সম্ভব হয়। এটি অত্যন্ত সওয়াবের কাজ এবং সদকায়ে জারিয়ার অন্তর্ভুক্ত। হাদীসে এসেছে, যে আল্লাহর (সন্তুষ্টির) জন্য মসজিদ নির্মাণ করে, আল্লাহর তার জন্য জান্নাতে অনুরূপ ঘর তৈরি করবেন। Ñসহীহ বুখারী, হাদীস ৪৫০\n0 Response to "মসজিদের সাথে সম্পর্ক "